
আচার্য প্রক্ুলচক্দ্র রায়েল্ৰ জীবন 


বাংলার এক উজ্জল মনীষার নাম আচার্য প্রফুল্লচন্দ্র রায় । আচার্য 
প্রফুল্লচন্দ্র রায় এমন এক মনীষা যার আদর্শে ও শিক্ষায়, উৎসাহ ও " 
অনুপ্রেরণায় বাঙালী জাতির সামনে নতুন দিগন্ত উন্মোচিত হয়েছে । 
দেশের ও দশের কল্যাণে তিনি ছিলেন উৎসগীকৃত প্রাণ । জ্ঞানে, 
কর্মে, ও মহত্বে তিনি ছিলেন অতুলনীয় মনীষা । 

আচার্য প্রফুল্লচন্দ্র রায়ের জন্ম ১৮৬১ সালের ২র! আগস্ট (বাংলার 
১২৬৮ সালে ১৮ই শ্রাবণ) যশোহর জেলার কপোতাক্ষ নদীর 
তীরে রাড়ুলী গ্রামে । প্রফুল্লচন্দরের উধ্বতন বষ্ঠ পুরুষ রামপ্রসাদ রায় 
ষুশিদাবাদে নবাব দরবারে কাজ করতেন। সিরাজের পতনের পর 
তিনি রাড়ুলী গ্রামে বসতি স্থাপন করেন। প্রফুল্লচন্দ্রের পিতার নাম 
হরিশ্চন্দ্র ও মাতার নাম ভুবনমোহিনী। হরিশ্চন্দ্রের পাচ ছেলে ও 
এক মেয়ে ছিল। ছেলেদের নাম জ্ঞানেন্দ্রনাথ, নলিনীকান্ত, প্রফুলচন্দ্র, 
পূৰ্ণচন্দ্ৰ ও গোপাল । কন্যার নাম ইন্দুমতী | হরিশ্চন্দ্র এবং ভুবনমোহিনী 
উভয়েই সর্বপ্রকার কুসংস্কার মুক্ত ছিলেন। এঁরা জাতিভেদ মানতেন 
না। স্ত্রী শিক্ষা প্রসারে ও ইংরেজি শিক্ষা প্রচারে হরিশ্চন্দ্র অগ্রণী 
হয়েছিলেন । ভুবনমোহিনী দেবী গ্রহণ করেছিলেন পরোপকারের ব্রত। 
পিতামাতার সকল গুণ বাল্যকাল থেকেই প্রফুল্লচন্দ্র গ্রহণ করেছিলেন । 
পরবর্তীকালে জ্ঞানে ও কর্মে তিনি যে আদর্শ স্থাপন করেছিলেন তার 


'ফলশ্রুতি হিসেবেই তিনি মনীবীর সম্মান লাভ করেছিলেন । প্রফুললচন্দ্র 


ছিলেন আত্মত্যাগী সন্ন্যাসী । তাই বলে সন্যাস ধর্ম গ্রহণ করে 
জগৎসংসার থেকে দুরে গিয়ে ভগবৎ সাধনায় নিমগ্ন হন নি। মানুষের 
মধ্যে অবস্থান করেই মানুষের উন্নতির সাধনায় নিমগ্ন ছিলেন। মন্রষ্টা 
খধির মত তিনি প্রতিনিয়ত মানুষকে এগিয়ে চলার এবং জয়যাত্রার 


মন্ত্র শুনিয়েছেন। 


বাল্যকাল ও কৈশোর 


ছেলেদের বয়েস বাড়বার সঙ্গে সঙ্গে তাদের উপযুক্ত শিক্ষার জন্যে 
. হুরিশ্চন্্র সপরিবারে কলকাতায় আসেন.। গ্রামের বাড়িতে থাকতেই 
প্রফুল্লচন্দ্রের হাতে খড়ি হয় চার বছর বয়সে। প্রথমে তাকে 
পাঠশালায় ভর্তি করা হয়। পাঠশালার পড়া শেষ করবার পর 
তাকে ইংরেজি স্কুলে ভতি করা হয়। হরিশ্চন্্র নিজেই ছেলেদের 
পড়াতেন। কোন গৃহশিক্ষকের অধীনে ছেলেদের পড়াবার ব্যবস্থা 
করেন নি। যখন তিনি দেখলেন গ্রামে ছেলেদের উপযুক্ত শিক্ষা 
দেবার ব্যবস্থা সম্ভব নয় তখন তিনি সকলকে নিয়ে কলকাতায় চলে 
আসেন । 

কলকাতায় আসার পর প্রফুল্লচন্দ্রকে হেয়ার স্কুলে সপ্তম শ্রেণীতে 
(বা বর্তমানের তৃতীয় শ্রেণীর মানের অনুরূপ ) ভতি কর! হয়! হেয়ার 
স্কুলে তিনি তিন বছর পড়েন। তার বয়স যখন বারো বছর তখন 
তিনি অস্থুখে পড়েন। অস্থখের প্রকোপ এত বেশি হয়েছিল যে, সে 
সময়ে তার গ্রামের বাড়িতে গিয়ে দু'বছর কাটাতে হয়। বাল্যকালে 
খাওয়া-দাওয়া এবং পড়াশুনা সম্বন্ধে তার সময়ের কোন বাঁধাধরা নিয়ম 
ছিল না। যখন খুশী, যতবার খুশী ততবার তিনি খেতেন। খাওয়া- 
দাওয়ার ব্যাপারে যেমন তার কোন সংযম ছিল ন! তেমন পড়াশুনার 
ব্যাপারেও তার কোন সংযম ছিল না। দিন রাত কেবল বই নিয়ে 
থাকতেন! প্রথম রাতে নটার বেশি পড়তেন না । কিন্তু রাত তিনটের 
সময় উঠে বই নিয়ে বসতেন । রাতে পড়বার সম্বন্ধে একটি গল্প আছে। 
একদিন প্রফুল্লচন্্র রাত তিনটের সময় উঠে প্রদীপ জ্বালতে গিয়ে 
দেখেন প্রদীপে তেল নেই । ঘরে প্রদীপের তেলও নেই। কিন্তু পড়বার 
এমনি নেশা যে ঘরের মধ্যে রাখা মাথার গন্ধ তেল প্রদীপে ঢেলে 
প্রদীপ জালিয়ে পড়তে বসলেন। খাওয়া এবং পড়াশুনায় সংযম না 

থাকায় তিনি অসুখে পড়েন। কঠিন আমাশা রোগে এমন পীড়িত 
হয়ে পড়েন যে তাকে বাধ্য হয়ে দেশের বাড়িতে পাঠাতে হয়। ছু'বছর 
স্কুলের পড়া বন্ধ রেখে তাকে দেশের বাড়িতে থাকতে হয়। 

অন্থুখ সেরে যাওয়ার পর প্রফুল্লচন্দ্র পুনরায় কলকাতায় ফিরে 
আসেন। কলকাতায় ফিরে আসার পর প্রফুল্লচন্দকে এলবাট স্কুলে 
ভর্তি করে দেওয়া হয় । এই এলবার্ট স্কুল থেকেই তিনি ১৮৭৮ সালে 
প্রবেশিকা পরীক্ষায় (সেকালের 75০5) উত্তীর্ণ হন। অসুখ 
সেরে যাওয়ার পর পুনরায় স্কুলে ভতি হলে প্রফুল্লচন্দ্র খাওয়া-দাওয়ার 
ও পড়াশুনার ব্যাপারে অনেক সংযমী হয়ে ওঠেন। তার মধ্যে একটা 
উল্লেখযোগ্য পরিবর্তন আসে। যখন তখন খাওয়া বন্ধ করে দেন। 
রাত নটার পর পড়তেন ন! এবং রাত তিনটের সময় উঠে পড়তে 
বসতেন না। 

অস্থখের সময় দেশের বাড়িতে থাকার সময় স্কুলের সঙ্গে কোনরূপ 
সম্পর্ক না থাকলেও জ্ঞান অর্জনের জন্যে বিভিন্ন বিষয়ে পড়াশুন! 
আরম্ভ করেন। দেশের বাড়িতে পিতার বেশ বড় গ্রন্থাগার ছিল। 
সেই গ্রন্থাগার থেকে অনেক গ্রন্থ কলকাতায় নিয়ে আসা হয়। 
দেশের বাড়িতে তখনো যত গ্রন্থ ছিল তার সংখ্যা কম নয়। বিভিন্ন 
বিষয়ের ওপর গ্রন্থ ছিল। সাহিত্য ও ইতিহাস সম্পর্কিত গ্রন্থগুলি 
তিনি অভিনিবেশ সহকারে পড়েন। ইংরেজি সাহিত্য ও ইতিহাসের 
প্রতি অত্যন্ত আসক্ত হয়ে পড়েন। ল্যাটিন ও ফরাসী ভাষা বেশ 
ভালভাবে শিক্ষা করেন। এই সব শিক্ষা প্রফুল্লচন্দ্রের ভবিষ্যৎ জীবনে 
বিশেষভাবে কাজে লেগেছিল । ভবিষ্যৎ জীবনে প্রষুল্লন্দ্র বলেছিলেন 
-_ দল believes is doing one thing at a time and 
doing that well.” অর্থাৎ একসময় একটা মাত্র কাজে হাত দেওয়া 
এবং তাই স্থসম্পন্ন করা। প্রফুল্লন্দ্র জীবনে যে সফল হয়েছিলেন 
তার মূলে ছিল একনিষ্ঠতা ৷ বাল্যকাল থেকেই তিনি যে কাজে হাত 
দিতেন সেই কাজেই আত্মনিমগ্ন হয়ে যেতেন। বাল্যকাল থেকেই 

প্রফুল্লচন্্র পরোপকারের ব্রত গ্রহণ করেছিলেন। সারা জীবন তিনি 
অপরের হিত সাধনের জন্যে সচেষ্ট ছিলেন। বাল্যকালে তার মনে 
যে বীজ উপ্ত হয়েছিল তাই পরবর্তীকালে ফলে ফুলে পরিপূর্ণ হয়ে 
উঠেছিল । 

উচ্চশিক্ষা 


প্রবেশিকা পরীক্ষায় উত্তীর্ণ হওয়ার পর প্রফুল্লন্দ্র মেট্রোপলিটান 
কলেজে (বর্তমানে স্থরেন্দ্রনাথ কলেজে ) ভতি হন। এই সময় 
রাষ্ট্রগুরু স্থরেন্দ্রনাথ মেক্রোপলিটান কলেজে ইংরেজি পড়াতেন। 
স্থরেন্দ্রনযুথের সংস্পর্শে আসার জন্যেই তিনি উক্ত কলেজে ভতি 
হন }//পরে তিনি প্রেসিডেন্সি কলেজে ভি হন। সেখানে তখন পদার্থ 
জানের বিখ্যাত অধ্যাপক জন এলিয়ট এবং রসায়ন বিজ্ঞানের বিখ্যাত 


/অধ্যাপক আলেকজাগার পেডলার অধ্যাপনা করতেন। প্রফুললচন্দ 


এদের কাছে পদার্থ ও রসায়ন বিজ্ঞান পড়েন। প্রফুল্লচন্দ্রের মেধা ও 
আগ্রহে অধ্যাপকদয় সন্তুষ্ট ছিলেন। এঁদের কাছে যে শিক্ষা তিনি 
পান তা পরবর্তীকালে প্রফুল্লচন্দ্রের বিশেষ কাজে লেগেছিল । ১৮৮০ 
সালে তিনি সেকালের এফ. এ. পরীক্ষায় দ্বিতীয় বিভাগে উত্তীর্ণ হন। 
১৮৮২তে তীব্র বি. এ. পরীক্ষা দেওয়ার কথা ছিল। কিন্তু তিনি 
পরীক্ষার আগেই ইংলগ্ডে চলে যান। 

এফ. এ. পরীক্ষায় উত্তীর্ণ হওয়ার পর হরিশ্চন্দ্রের ইচ্ছে ছিল ছেলেকে 
বিদেশে পাঠাবেন । কিন্তু গ্রামের কর্মচারীদের বিশ্বাসঘাতকতায় 
তার আথিক দুরবস্থা দেখা দেয় | অনেক খণের জালে জড়িয়ে পড়েন। 


“পিতার মনোভাব এবং কষ্টের কথা চিন্তা করে প্রফুল্লচন্্র গিলক্রাইস্ট 


বৃত্তি পরীক্ষায় বসেন এবং ১৮৮২ সালে তিনি উক্ত বৃত্তি লাভ করেন। 
এই বৃত্তি লাভ করার পরেই তিনি ইংলণ্ড অভিমুখে যাত্রী করেন। 
বিদেশে গিয়ে তিনি বুঝতে পারেন সাহিত্য ও ইতিহাস চর্চায় জাতির 
মুক্তি আসবে না। জাতির মুক্তি আসতে পারে বিজ্ঞান সাধনার 
মধ্য দিয়ে| মানব সভ্যতার অগ্রগতিতে বিজ্ঞানের অবদান সম্পর্কে 
তার জ্ঞান ছিল। ইংলণ্ডে গিয়ে তিনি বিজ্ঞানের প্রকৃত স্বরূপ 
ভালভাবে উপলব্ধি করেন। এই উপলব্ধির পরই তিনি তার 

প্রিয় সাহিত্য ও ইতিহাস চর্চা ছেড়ে দিয়ে বিজ্ঞান শিক্ষার দিকে 
ঝুঁকে পড়েন। বিজ্ঞান শিক্ষার জন্যে এডিনবর! বিশ্ববিদ্যালয়ে 
ভতি হন। সেখানে তখন পদার্থ ও রসায়ন বিজ্ঞানের বিখ্যাত 
অধ্যাপকদ্বয় যথাক্রমে পি. জি. টেইট এবং এস. সি. ব্রাউন অধ্যাপনা 
করতেন। এদের শিক্ষাগুণে ও নিজের একনিষ্ঠতায় প্রফুল্লচন্দ্র 
বিজ্ঞানের মেধাবী ছাত্র হিসেবে খ্যাত হন। ১৮৮৫ সালে তিনি বি. 
এস-সি: পরীক্ষায় উত্তীর্ণ হন। ১৮৮৭ সালে লাভ করেন ডি. এস-সি. 
ডিগ্রী। তার রচিত প্রবন্ধ শ্রেষ্ঠ বিবেচিত হওয়ায় একই সঙ্গে তিনি 
হোপ ( 8০75) প্রাইজ পুরস্কার হিসেবে পান। এই পুরস্কারের মূল্য 
ছিল পঞ্চাশ পাউও। তখনকার দিনের ভারতীয় টাকায় যার মূল্য 
ছিল সাতশো টাকা । এই টাকা পাওয়ায় তিনি খুবই উপকৃত 
হয়েছিলেন । আরও কিছুদিন এডিনবরায় থেকে রসায়ন বিজ্ঞানের 
ওপর গবেষণা করেন। এই সময় অর্থলাভের আশায় তিনি আর একটি 
প্রবন্ধ প্রতিযোগিতায় যোগ দেন। প্রতিযোগিতায় তার প্রেরিত 
প্রবন্ধের নাম “India before and after the Mutiny”. প্রতি- 
যোগিতায় প্রথম স্থান অধিকার করে পুরস্কার লাভ করতে পারেন নি। 
প্রথম স্থান পান নি জ্ঞান বা মেধার অভাবের জন্যে নয়। তিনি 
পুরস্কার পান ইংরেজ জাতির সমালোচনা করার জন্তে। উক্ত প্রবন্ধে 
প্রফুল্লচন্র ভারতে ইংরেজ শাসনের নীতির তীব্র ভাষায় নিন্দা 
করেছিলেন। এই প্রবন্ধটি তার স্বদেশ-গ্রীতির এক উজ্জল দৃষ্টান্ত । 
ইংলণ্ডে রসায়ন গবেষণা শেষ করে স্বদেশে ফিরে আসেন ১৮৮৮ 
সালে। 

কর্মজীবন (প্রথম স্তর ) 


স্বদেশে ফিরে আসার পর প্রথমে প্রাদেশিক শিক্ষা বিভাগে সামান্ 
চাঁকরীতে যোগ দেন। পরে প্রেসিডেন্সি কলেজে সহকারী অধ্যাপকের 
পদ লাভ করেন। গবেষণার সুবিধার জন্যেই তিনি সম্মানের প্রশ্নকে 
বড় করে না দেখে পদ গ্রহণ করেছিলেন । কিন্ত তার অন্তরে ক্ষোভের 
সঞ্চার হয়েছিল । পরাধীনতার জ্বাল! তিনি মর্মে মর্মে উপলব্ধি করতে 
পেরেছিলেন। তাছাড়া চাকরীর প্রতি একটা দ্বণা তার অন্তরে বাসা 
বাধে। জগদীশচন্দ্রকেও চাকরির গ্রানি সহ করতে হয়েছে জেনে দুঃখ 
পান। এই সময় জগদীশচন্দ্রের সঙ্গে ঘনিষ্ঠ পরিচয় হয়। 

প্রেসিডেন্সি কলেজে কর্মজীবন শুরু করেই তিনি ছাত্রদের বিজ্ঞান 
চর্চার প্রতি আগ্রহ স্থষ্টি করতে সচেষ্ট হন। কলেজে গবেষণার তেমন 
সুবিধা ছিল না। গবেষণার প্রয়োজনীয় সব জ্ঞানের বড়ই অভাব 
ছিল। কিন্তু কোনদিন তিনি ধৈর্য হারান নি। ছাত্রদের মনে 
আশার সঞ্চার করবার জন্যে বলতেন ইউরোপে বিজ্ঞান চার প্রভূত 
উন্নতি হয়েছে । ফলে ইউরোপে নিত্য নতুন বিজ্ঞানের আবিষ্কার 
ঘটছে। ইউরোপের তুলনায় ভারতের অবস্থা অত্যন্ত করুন। একমাত্র 
ছাত্ররাই পারে অবস্থার উন্নতি ঘটাতে। চেষ্টা করলে, উৎসাহ ও 
আন্তরিকতা থাকলে ভারতীয় ছাত্ররা ইউরোপের সমকক্ষ হয়ে উঠতে 
পারে। অবশ্য এজন্যে তাদের অনেক বাধা বিপত্তির মধ্যে দিয়ে 
অগ্রসর হতে হবে। তবু হতাশ হওয়ার কিছু নেই। তার উৎসাহে 
বেশ কিছু ছাত্র বিজ্ঞান চর্চার দিকে ঝুঁকে পড়ে। ব্যাপারটিকে তারা 
আন্তরিকতার সঙ্গে গ্রহণ করে । 

তার দীর্ঘ প্রচেষ্টা সফল হতে শুরু করে ১৯১০ সাল থেকে । অনেক 
চেষ্টার পর তিনি বিজ্ঞান চর্চার জন্যে গবেষণা বৃত্তি চালু ' করতে 
পেরেছিলেন। কিন্তু তিনি দেখলেন এই বৃত্তি নিয়ে অনেকেই উচ্চ 


১১ 


শিক্ষালাভের পর হয় সরকারী চাকরীতে যোগ দেয় নয়তো ওকালতী 
ব্যবসা শুরু করে। এতে তিনি যেমন দুঃখ পান তেমনি ক্ষুব্ধ হয়ে 
ওঠেন। নিজের গবেষণার জন্যে উপযুক্ত যন্ত্রপাতি ছিল না। অনেক 
_ চেষ্টার পর সমস্তার কিছুটা সুরাহা হয়। কিন্তু তেমন উৎসাহী কেউ 
এবিষয়ে এগিয়ে আসছে না দেখে বেদনা বোধ করেন। তবে কি 
তার সাধনা ও বাসনা ব্যর্থ হয়ে ওঠে? মনের মধ্যে বেদনা নিয়ে 
তিনি কাজ চালিয়ে যেতে থাকেন। অসীম ধৈর্য তার। অবশেষে দীর্ঘ 
প্রতীক্ষার পর তার সাধনা ও বাসনা সার্থক হতে আরম্ভ করে। 

১৯১০ সালের পর বেশ কয়েকটি ছাত্র পান ধীর! বিজ্ঞান চর্চার 
প্রতি আন্তরিকতার পরিচয় দেন এই সব ছাত্রদের মধ্যে উল্লেখযোগ্য 
হলেন যতীন্দ্রনাথ সেন, জিতেন্দ্রনাথ রক্ষিত, হেমেন্দ্রকুমার সেন, নীল- 
রতন ধর, রসিকলাল দত্ত, জ্ঞানেন্দ্রন্্র ঘোষ, মেঘনাথ সাহা, জ্ঞানেন্দ্র- 
নাথ মুখোপাধ্যায়, বিমানবিহারী দে প্রভূত কৃতী ছাত্রের দল শিক্ষক 
পরযুল্লচন্দ্রকে ঘিরে বিজ্ঞান চর্চায় আত্মনিয়োগ করেন । এই সব ছাত্রদের 
মধ্যে কয়েকজন পরবর্তাকালে সুনাম অর্জন করেছিলেন। মেঘনাদ 
সাহাতো বিশ্বধ্যাতি অর্জন করেছিলেন। প্রফুল্লচন্দ্রে কাছে সমবেত 
ছাত্রদের রচিত মৌলিক প্রবন্ধ ইউরোপের বিভিন্ন পত্র-পত্রিকায় 
প্রকাশিত হতে থাকে। ছাত্রদের রচিত মৌলিক প্রবন্ধগুলি পত্র- 
পত্রিকায় প্রকাশিত হয়ে উচ্চ প্রশংসিত হলে প্রফুল্লন্্র আনন্দে উৎফুল্ল 
হয়ে উঠতেন। বিশ্ববিজ্ঞান জগতে বাঙ্গালী যে মাথা উঁচু করে দাড়াতে 
পারছে এতে তিনি যুগপৎ আনন্দিত ও গবিত হতেন। এসবই তার 
অক্লান্ত পরিশ্রমের ফলেই সম্ভব হয়েছিল । 

€প্রসিডেন্সি কলেজের রসায়ন বিভাগের উন্নতির জন্তে বিদেশের 
গবেষণাগারগুলি পরিদর্শন করে অভিজ্ঞতা সঞ্চয়ের নিমিত্ত সরকার 
১৯০৪ সালে প্রুল্লন্দ্রকে ইউরোপে প্রেরণ করে। পশ্চিম ইউরোপের 
প্রধান কয়েকটি দেশের ( ইংলণ্ড, ফ্রান্স, জার্মান ) গবেষণাগার ও 
যন্ত্রপাতি পরিদর্শন করে ফিরে আসেন। তিনি ফিরে আসার পর 


১২ 


প্রেসিডেন্সি কলেজের রসায়ন বিজ্ঞানের গবেষণাগারটিকে প্রসারিত 
করেন এবং অনেক নতুন যন্ত্রপাতি ক্রয়ের ব্যবস্থা করেন। তার অক্লান্ত 
পরিশ্রম ও একনি্ঠতার জন্যে কলেজের রসায়ন গবেষণাগারটি আধুনিক 
গবেষণাগারে রূপ নেয়। 

১৮৯৫ সালে প্রফুল্লচন্দ্রের কাছে স্মরণীয়। এই বছর তার আর 
এক সাধনা সার্থক হয়। “Mercurous Nitrite? তার গবেষণার 
ফলে আবিষ্কৃত হয়। ১৯০২ সালে তার রচিত মৌলিক গবেষণা পুস্তক 
প্রকাশিত হয়। পুস্তকের নাম “Hindu Chemisty”. এই গ্রন্থে 
তিনি প্রমাণ করেন প্রাচীন কালে ভারতবর্ষে রসায়ন বিজ্ঞান কত উন্নত, 
ছিল। সরকার ষখন তাকে ইউরোপে প্রেরণ করেন তখন তার 
মৌলিক গবেষণা আবিষ্কৃত হয়ে বিশ্বের বিজ্ঞানী মহলে আলোড়ন স্ষ্টি 
করেছিল । তাই ইউরোপের যেখানে তিনি গিয়েছেন সেইখানেই সম্মান 
লাভ করেছেন। তার রচিত গ্রন্থটিও বিজ্ঞানী মহলে সমাদর লাভ 
করেছিল । ইউরোপের বহু বিজ্ঞানী তাকে সম্বর্ধনা জানান। 

প্রেসিডেন্সি কলেজের রসায়ন বিভাগের প্রধান কানিংহামের মৃত্যুর 
পর ১৯১০ সালে প্রফুল্লচন্দ্রকে বিভাগীয় প্রধানের পদ দেওয়া হয়। অবসর 
গ্রহণের মুহূর্ত পর্যন্ত তিনি উক্ত পদে অধিষ্ঠিত ছিলেন । ১৯১২ সালে 
লণ্ডনে ইংরেজ সাম্রাজ্যের অধীন সকল বিশ্ববিদ্যালয়ে এক সম্মেলন 
অনুঠিত হয়। সেই সম্মেলনে যোগদানের জন্যে কলকাতা বিশ্ববিদ্যালয়, 
চারজনকে মনোনীত করে। প্রফুল্লচন্দ্র রায় ছিলেন নির্বাচিত প্রতি- 
নিধিদের অন্যতম। লণ্ডনে অনুষ্ঠিত সম্মেলনে প্রফুল্লচন্দ্ ভারতীয় বিশ্ব- 
বিদ্তালয়েরও ছাত্রদের পক্ষ সমর্থন করে বক্তৃতা দিয়েছিলেন । এই সময় 
ডারহাম বিশ্ববিদ্যালয় তাকে ডি. এস-সি ডিগ্রী প্রকাশ করে এবং বাংলা 
সরকার তাকে সি. আই. ই. উপাধি প্রদান করে। 

বিদেশে থাকার সময় আশুতোষ মুখোপাধ্যায় একটি শুভ সংবাদ 
প্রফুল্লচন্দ্রকে প্রেরণ করেন। শুভ সংবাদটি হলো বিজ্ঞান কলেজের 
প্রতিঠা। তাঁরকনাথ পালিত ও রাসবিহারী ঘোষের দানে এবং 

আশুতোষ মুখোপাধ্যায়ের উদ্যোগে এই কাজটির শুভ সুচনা হয়। 
এদের দানে ও প্রচেষ্টায় ১৯১৪ সালে বিজ্ঞান কলেজের নতুন ভবনের 
নির্মাণ কাজ আরম্ভ হয়। বিজ্ঞান কলেজের কর্তৃপক্ষ প্রফুল্লচন্দ্রকে 
প্রধান দায়িত্ব ভার গ্রহণের প্রস্তাব দেন। প্রফুল্লচন্দ এই আহ্বানে 
সাড়াদেন। ১৯১৬ সালে সরকারের অনুমতি নিয়ে বিজ্ঞান কলেজে 
যোগ দেন। এর ছু'বছর পর ১৯১৮ সালে তিনি সরকারী কাজ 
থেকে অবসর নেন। ১৯২১ সালে তার বয়স ষাট বছরে পড়ে। 
এই সময় তিনি বিশ্ববিদ্যালয়ের কাজ ছেড়ে দিতে চান। কিন্তু কর্তৃপক্ষ 
তাকে অনুরোধ করেন আরও কিছুদিন কাজ করার জন্যে। কারণ 
তিনি পদত্যাগ করলে বিজ্ঞান কলেজের বিশৃঙ্খল অবস্থা দেখা 
দিতে পারে মনে করে তাকে থেকে যাওয়ার অনুরোধ করা হয়। 
প্রধুল্লচন্দ্র থাকতে রাজী হন। কিন্তু তার একটি শর্ত ছিল। শর্তীটি 
হলো তিনি কোন পারিশ্রমিক গ্রহণ করবেন না। এবং তার পারি- 
শমিকের টাকা বিজ্ঞানের উন্নতিতে ব্যয় করতে হবে। কর্তৃপক্ষ এই 
প্রস্তাবে রাজী হন। দেখা যায় এইভাবে তিনি এক লক্ষ আশি হাজার 
টাকা ত্যাগ করেন। 

কর্মজীবন ( দ্বিতীয় স্তর ) 


্রফুল্লন্দ্র কেবলমাত্র বিজ্ঞানের শিক্ষা, কার্ষে আত্মনিয়োগ করে 
এবং ছাত্রদের মন বিজ্ঞানাভিমুখী করেই ক্ষান্ত থাকেন নি। তিনি 
জানতেন বিজ্ঞান প্রয়োগ প্রধান শাস্ত্র । অর্থাৎ বিজ্ঞান বিষয়ে পড়াশুনা 
করলে বা বিজ্ঞান সম্বন্ধে বক্তৃতা দিলেই হবে না। বিজ্ঞানের প্রয়োগ 
না করতে পারলে বিজ্ঞান শিক্ষা সার্থক হয় না। সেইজন্তে তিনি 
রসায়নের প্রয়োগশালা রূপে বেঙ্গল কেমিক্যাল গড়ে তোলেন। 
নিজের সঞ্চিত সামান্ত মূলধন নিয়ে ১৮৯২ সালে পত্তন করেন বেঙ্গল 
কেমিক্যাল। প্রথমে প্রতিষ্ঠানটির পত্তন হয় তিনি যেখানে থাকতেন 
সেই বাড়িতেই । সে সময়ে তিনি থাকতেন ৯১নং আপার সার্কুলার 
রোডে বর্তমানে যার নাম আচার্য প্রফুললচন্দ্র রোড। ১৮৯৫ সালে তার 
গবেষণার ফল স্বরূপ আবিষ্কৃত হয় Mercurous Nitrite. এই 
বছরই গন্ধক দ্রাবক প্রস্তুত করবার যন্ত্রপাতি স্থাপিত হয় বেঙ্গল 
কেমিক্যাল ওয়ার্কসে। প্রকৃতপক্ষে এই বছর থেকেই বেঙ্গল 
কেমিক্যাল ওয়ার্কসের কাজ আরম্ভ হয়। ১৯০২ সালে তিনি পঞ্চাশ 
হাজার টাকা মূলধনে প্রতিষ্ঠানটিকে লিমিটেড কোম্পানীতে পরিণত 
করেন। বলতে গেলে জীবনের রক্ত দিয়ে তিনি প্রতিষ্ঠানটি গড়ে- 
ছিলেন। শিক্ষকতার জন্যে তিনি যে অর্থ পেতেন তার প্রায় সবটাই 
জমিয়ে প্রতিষ্ঠানটির পত্তন করেছিলেন। তার আজীবন সাধনার ও 
বাসনার ফলশ্রুতি স্বরূপ যে বেঙ্গল কেমিক্যাল ওয়ার্কসের প্রতিষ্ঠা 
হয়োছল তা আজে! মানিকতলায় বর্তমান । 

প্রফুল্লন্দ্র ছিলেন বিজ্ঞান সাধক। জীবনের অধিকাংশ সময় 
কাটিয়েছেন বিজ্ঞান সাধনায়। প্রেসিডেন্সি কলেজের গবেষণাগারে 
গবেষণার মধ্যে দিয়ে বা বেঙ্গল কেমিক্যাল প্রতিষ্ঠার মধ্যে তার 
বিজ্ঞান সাধনা সীমাবদ্ধ ছিল নী। ভারতে রসায়ন বিষয়ে গবেষকদের 

নিয়ে তিনি একটি সঙ্ঘ গড়েছিলেন। ভারতীয় রসায়ন গবেষকদের 
লিখিত প্রবন্ধ ইউরোপের পত্র-পত্রিকায় স্থানাভাবে প্রকাশিত হোত 
না। এই সব গবেষকদের অস্তুবিধা ও সমস্তার কথা অনুধাবন করে 
তিনি সঙ্ব গড়েন। এর নাম ভারতীয় রসায়ন সমিতি ৷ এই সমিতি 
গড়ার ফল হয়েছে স্থদূর প্রসারী। প্রফুল্লন্দ্র নিজে এই ছুটি প্রতি- 
ষ্ঠানকে তিনি তার জীবনের সর্বশ্রেষ্ঠ অবদান বলে মনে করতেন। 
এই ছুটি প্রতিষ্ঠানের মধ্যে দিয়ে গবেষকগণ নিজের নিজের গবেষণা 
চালিয়ে যাওয়ার স্থযোগ লাভ করেন এবং বিভিন্ন স্থানে গবেষণারত 
গবেবকগণ পরস্পরের সঙ্গে সংযোগ ও সামপ্জস্ত রক্ষা করে গবেষণার 
কাজ চালিয়ে যাওয়ার স্থযোগ পান । 

বিজ্ঞান বিষয়ে গবেষকদের গবেষণাবৃত্তির জন্যে তিনি ছুলক্ষ টাকা 
দান করেছেন। বেঙ্গল কেমিক্যাল ছাড়া অন্থান্ত অনেক শিল্প 
প্রতিষ্ঠানের সঙ্গে তিনি যুক্ত ছিলেন। কোন প্রতিষ্ঠানের পরিচালক, 
কোন প্রতিষ্ঠানের উৎসাহদাতা ও পরামর্শদাতা ছিলেন। বাঙালীর যে 
কোন গঠনমূলক কাজের তিনি ছিলেন নিরলস উৎসাহদাতা। বিজ্ঞান 
সাধক প্রফুল্লচন্্র সম্পর্কে বল! হয়েছে 

“জ্ঞানে ও কর্মে প্রফুল্লচন্দ্র ছিলেন খুব বড়। বিজ্ঞানী হিসাবে তার 
খ্যাতি ছিল দেশ-বিদেশে । বহু মৌলিক গবেষণা এবং হিন্দু রসায়নের 
ইতিহাস রচনা হচ্ছে বিজ্ঞানের ক্ষেত্রে তার বিশেষ দান। প্রেসিডেন্সি 
কলেজে ও বিশ্ববিষ্ঠালয়ের বিজ্ঞান কলেজের রসায়ন বিভাগে তিনি 
ছিলেন সর্বোচ্চ পদে আসীন। অধ্যাপনায় তার যশ ছিল অতুলনীয়। 
তিনি যে জ্ঞানী ও কর্মী রাসায়নিকদলের গঠন ও নিখিল ভারত 
রাসায়নিক সমিতির প্রতিষ্ঠা করে গেছেন, তার ফলে আজ ইউরোপ ও 
আমেরিকার বিজ্ঞান সমাজে ভারতবাসীর সম্মান গেছে বেড়ে। 
বিজ্ঞানকে সাধারণত বলা হয় প্রয়োগ প্রধান শাস্ত্র । কারণ শুধু জ্ঞানে 
নয়, এ জ্ঞানের ব্যবহারে বা প্রয়োগেই হচ্ছে বিজ্ঞানের বিশেষত্ব ৷ 
বিজ্ঞানের জ্ঞানকে শুধু ধ্যান-ধারণায় আবদ্ধ করে রাখলে মানুষের 

বহুবিধ কল্যাণের পথ হয়ে যেত কুদ্ধ। বিজ্ঞানীরা তাই জ্ঞানকে 
পরিণত করেন কর্মে। এ না হলে বিজ্ঞানের অসাধারণ: শক্তি বা 
প্রতিপত্তি যেত লোপ হয়ে। আচার্য প্রফুল্লচন্দ্র তাই তার জ্ঞানকে 
বিনিময় করেছিলেন ও প্রতিষ্ঠা- দিয়েছিলেন কর্মে। তার ফলে গড়ে 
উঠেছে বেঙ্গল কেমিক্যাল ও ফার্নাসিউটিকেল নামে তার স্ুবিখ্যাত 
রাসায়নিক কারখানা । দেশের কল্যাণ ও গরীবের তরফ হতে আচার্য 
রায়ের এ কর্মানুষ্ঠানের তুলনা নাই। এ ছাড়া, বাঙলার বহুবিধ শিল্প 
প্রতিষ্ঠানের তিনি ছিলেন উদ্যোগী নেতা ও উৎসাহদাতা ৷? 

বিজ্ঞান সাধক প্রফুল্লচন্দ্র বাঙালীর বিজ্ঞান চর্চা সম্পর্কে যে কতদূর 
চিন্তা করতেন তার পরিচয় নিহিত আছে তার বিভিন্ন ভাষণের মধ্যে । 
বাংলা ১৩১৫ সালে রাজসাহীতে দ্বিতীয় বঙ্গ সাহিত্য সম্মেলনের মূল 
সভাপতির ভাষণে বলেছিলেন-__“গত. কয় বৎসর বাঙলা ভাষায় যে 
সকল বিজ্ঞান বিষয়ক পুস্তক প্রকাশিত হইয়াছে, তাহার. প্রায় সমস্ত- 
গুলিই পাঠ্যপুস্তক শ্রেণীভুক্ত। দুই একখানি মাত্র সাধারণ পাঠোপযোগী। 
ইহা আলোচনা করিলে আমরা দেখিতে পাই যে আমাদের বর্তমান 
সাহিত্য হইতে বিজ্ঞান স্থানচ্যুত হইয়াছে। বিজ্ঞানের অধিষ্ঠাত্রী দেবী 
ভারতবর্ষ হইতে নির্বাসিত হইয়া ইউরোপ খণ্ডে ও এশিয়ার, পুর্ব প্রান্তে 
আশ্রয় লইয়াছেন।...বাঙলার অধিবাসীদিগকে ইংরাজী ভাষায় শিক্ষা 
দিয়া পাশ্চাত্য বিজ্ঞানাদিতে ব্যুৎপন্ন করার আশা একেবারে অসম্ভব । 
সুতরাং জাতীয় ভাষায় ইহাদিগকে শিক্ষার পথ প্রসরতর করা কর্তব্য । 
জ্ঞানার্জনের নিমিত্ত তৃষণ বৃদ্ধি করিতে হইবে। সেই সকল গ্রন্থে 
বিজ্ঞান, স্বাস্থ্য ও মানব শরীরতত্ব সম্বন্ধীয় সহজ ও চিত্তাকর্ষাঁ প্রবন্ধ 
থাকিবে। : কৃষি, শিল্প ও. বাণিজ্য সম্বন্ধেও প্রবন্ধাদি লিখিয়া প্রচার 
করিতে হইবে।-..সম্প্রতি এক ধুয়া উঠিয়াছে যে, বহু অর্থব্যয়ে যন্তরাগার 
(Laboratory ) প্রস্তুত না হইলে বিজ্ঞান শিক্ষা হয় না। কিন্ত 
বাঙলা দেশের গ্রামে,ও নগরে, উদ্যানে ও বনে, প্রান্তরে ও ভগ্নস্তূপে; নদী 
ও সরোবরে, তরুকোটরে ও গিরি গহ্বরে, অনন্ত পরিবর্তনশীল প্রাকৃতিক 

সৌন্দর্যের অভ্যন্তরে জ্ঞান-পিপাস্থর যে কত প্রকার অনুসন্ধানের 
বিষয় ছড়াইয়া রহিয়াছে তাহা কে নির্ণয় করিবে? বাংলার দোয়েল, 
বাংলার পাপিয়া, বাংলার ছাতারের জীবন কথা কে লিখিবে ? বাংলার 
মশা, বাংলার সাপ, বাংলার মাছ, বাংলার কুকুর ইহাদের সম্বন্ধে ক 
আমাদের জানিবার কিছুই বাকী নাই? এদেশের সোদাল, বেল, 
বাবলা ও শ্যাওড়ার কাহিনী শুধু কি ইউরোপীয় লেখকদিগের কেতাৰ 
পড়িয়াই আমাদিগকে শিখিতে হইবে? এদেশের ভিন্ন কৃষি প্রণালী, 
প্রাচীন ভিন্ন ক্রীড়াপদ্ধতিতে এসবের ভিতরে কি আমাদের জ্ঞতবা 
কিছুই থাকিতে পারে না? রসায়ন পদার্থ বিদ্যাদি শাস্ত্র সন্ধন্ধে বাহাই 
হউক না কেন প্রাণিতত্ব, উদ্ভিদবিগ্ভা এবং ভূ-তন্বব্দ্যার মৌলিক 
গবেষণার যে বিরাট যন্ত্রাগারের অভাবে কতদূর চলিতে পারে তাহা 
সকলেই স্বীকার করিবেন । .....; মানবতত্ব ( Anthropclogy ) 
পুরাতত্ব, ইতিহাস, লোকতত্ব ( Ethnology ), ভূগোল, পদার্থবিদ্যা, 
রসায়নবিদ্যা, উদ্ভিদবিদ্যা! প্রভৃতি বিষয় আলোচনা হইয়! যাহাতে 
তৎ তৎ বিষয়ক গ্রন্থ বাঙলা ভাষায় প্রচারিত হয়, তজ্জন্য আমাদিগকে 
সচেষ্ট হইতে হইবে ৷” 

মাতৃভাষায় বিজ্ঞান-বিষয়ক এই রচিত ন! হওয়ায় প্রফুল্চন্দ্র ক্ষোভ 
প্রকাশ করেছেন। মাতৃভাষায় বিজ্ঞানের গ্রন্থ রচিত না হলে বিজ্ঞান 
চর্চা ও বিজ্ঞানের গবেষণা ফলবতী হবে না__একথা তিনি ভালভাবেই 
বুঝতে পেরেছিলেন। বিজ্ঞানের যেসব শাখায় গবেষণার জন্তে যন্ত্রপাতির 
প্রয়োজন সেসব শাখার কথা বাদ দিয়ে বিজ্ঞানের অন্তান্ত শাখায় 
গবেষণা ন! হওয়ার জন্তে দুঃখ প্রকাশ করেছেন। বাঙালীর অলসতা, 
নিশ্চেষ্ট ভাৰ এবং পরষুখাপেক্ষী হয়ে থাকার ঘটনা তিনি কোনদিনই 
মেনে নিতে পারেন নি। আমাদের দেশে বিজ্ঞান শিক্ষার উন্নতি 
হচ্ছে না কেন সে সম্পর্কে প্রফুল্পচন্দ্র বলেছেন-__“আমাদের দেশে 
বিজ্ঞান শিক্ষার উন্নতি হইতেছে না, তাহার এক প্রধান কারণ এই যে, 
খীহার! শিক্ষকতা করেন তাহারা কেবল উপাধিধারী মাত্র।. জাপান, 

ইউরোপ এবং আমেরিকাতে যাহারা বিজ্ঞান শাস্ত্রের স্ব স্ব বিভাগে 
মৌলিক তত্বানুসন্ধান দ্বারা প্রতিষ্ঠালাভ করিয়াছেন, তীহারাই 
অধ্যাপনা কার্ষে নিযুক্ত হন। এই পথ অবলম্বন করা হয় নাই বলিয়া 
ভারতবর্ষে এ পর্যন্ত বিজ্ঞান শিক্ষা ফলপ্রস্থ হয় নাই৷” (বিজ্ঞান সভা! 
পুরাতন ও নূতন ) 
প্রধুল্লচ্্র বিশ্বাস করতেন জাতীয় সম্পর্কের মূলে আছে বিজ্ঞানের 
শক্তি। জাতীয় সম্পদকে কাজে লাগাতে হলে চাই বিজ্ঞান শিক্ষা 
এবং প্রয়োগ । এ সম্পর্কে তার মন্তব্য__৫বিজ্ঞান সাধনার ফলে 
ইউরোপ ও আমেরিকা আজ পৃথিবী জয় করিয়াছে। শিল্পে, বাণিজ্যে, 
অর্থে, স্বাস্থ্যে ও দুর্জয় ক্ষমতায় জগতের মধ্যে তাহারা আজ শ্রেষ্ঠ স্থান 
অধিকার করিয়াছে । বিগত কয়েক শতাব্দী ধরিয়া বিজ্ঞান অনুশীলনে 
একাগ্র সাধনা করিয়া তাহার! যেরূপ দ্রুত ও আশ্চর্য উন্নতি লাভ 
করিয়াছে, তাহা! যথার্থই প্রশংসনীয়। আমাদের এই দরিত্র দেশের 
সম্পদবৃদ্ধি করিতে হইলে, জাতীয় শক্তি ও স্বাধীনতা অর্জন করিতে 
হইলে পাশ্চাত্য দেশের অনুকরণে বিজ্ঞান শিক্ষা, বিজ্ঞানের সাধনা ও 
বিজ্ঞান অনুশীলনের একান্ত প্রয়োজন।” (জাতীয় সম্পদের মূলে 
বিজ্ঞানের শক্তি )। 
বিজ্ঞান সাধক প্রফুল্লচন্দ্র অনেকবার বলেছেন প্রাচীন ভারতে 
বিজ্ঞানের চর্চা কিরূপ ছিল। যে সময়ে বিজ্ঞানের অনেক উন্নতি 
ঘটেছিল। কিন্তু আধুনিক ভারতের তেমনভাবে বিজ্ঞান চর্চা হচ্ছে 
না দেখে তিনি মর্মাহত হয়েছেন। প্রাচীন ভারতের কথা বলতে তিনি 
গর্ববোধ করেছেন। তুলনায় এ ব্যাপারে আধুনিক ভারত অনেক 
পেছিয়ে আছে। বিদেশের বৈজ্ঞানিকগণ কিভাবে কত কষ্ট করে, কত 
বিপদের মধ্যে দিয়ে বিজ্ঞানের গবেষণা করে বিশ্ববাসীকে চমকে দিয়েছে 
তার উল্লেখ বারে বারে করেছেন। 
বিজ্ঞান সাধক প্রফুল্লচন্দ্র যা চেয়েছিলেন তা আজো পূর্ণ হয় নি। 
আজ বিজ্ঞান চার প্রসার ঘটেছে ঠিকই, কিন্তু বিজ্ঞানের অনুশীলন 

তেমনভাবে হচ্ছে না। পদার্থবিদ্তা ও রসায়নবিগ্তার কিছু উন্নতি 
ঘটলেও বিজ্ঞানের অন্যান্য শাখায় তেমন উল্লেখযোগ্য অগ্রগতি ঘটে 
নি। আর মাতৃভাষায় বিজ্ঞান চর্চা পূর্বের তুলনায় কিছু মাত্র উন্নত 
হয় নি। যদিও পূর্বের তুলনায় পাঠ্য পুস্তকের বাইরে সাধারণ 
পাঠকের উপযোগী কিছু কিছু গ্রন্থ রচিত হচ্ছে। কিন্তু উচ্চ শিক্ষার 
ক্ষেত্রে মাতৃ-ভাবায় বিজ্ঞান-বিষয়ক গ্রন্থ এবং অনুবাদ গ্রন্থ মোটেই 
রচিত হয় নি। আচার্য যে স্বপ্ন দেখেছিলেন সে স্বপ্ন আজো বাস্তবে 
রূপ পায় নি। 

ত্ৰান্মসমাজের সভ্য 


্রফুললচন্দ্র যখন এলবার্ট স্কুলে পড়েন তখন সেই স্কুলের অধিকাংশ 
শিক্ষকই ছিলেন ত্রাহ্মসমাজের অন্তভূক্তি। বিদ্যালয়ের ব্রাহ্ম শিক্ষকদের 
সংস্পর্শে ও সাহচর্ষে তিনি ত্রাহ্মমমাজের প্রতি আকৃষ্ট হন। পরে 
কেশবচন্দ্র সেনের বক্তৃতায় তিনি মুগ্ধ হয়ে যান। ১৮৮২ সালে তিনি 
ব্ৰাহ্মসমাজের সভ্য হন।  পরবর্তাকালে ব্রাহ্মসমাজের বিভিন্ন 
অনুষ্ঠানে তিনি যোগ দেন। ব্রান্মসমাজের সভা-সমিতিতে কিছু 
বলবার জন্যে আহ্বান জানালে তিনি সেই আহ্বানে সাড়া দিতেন। 
ত্ৰাহ্মসমাজের বহু সভায় তিনি বক্তা দিয়েছেন। ১৯৩৬ সালে 
টাঙ্গাইলে ত্রান্মসম্মিলনীর ষট্চন্বারিংশ বাধিক অধিবেশনে সভাপতি 
হিসেবে তিনি যে ভাষণ দিয়েছিলেন তা স্মরণীয়। তার বক্তব্য বিষয় 
ছিল জাতীয় মুক্তির পথে অন্তরায়। ত্রাহ্মসমাজের সভ্য হলেও প্রফুল্প- 
চন্দ্র ছিলেন সকল প্রকার ধর্মান্ধতা ও সংকীর্ণতীর উধের্বে। জাতিভেদ 
তিনি মানতেন না। জাতিভেদ প্রথাই যে জাতির উন্নতির পথে 
অন্তরায় সে কথা অকপটে স্বীকার করেছেন । (বিষয়টি পরে আলোচিত 
হবে )। 

জীবনযাত্রা ও আচার-আচরণ 


প্রফুল্লচন্দ্রের জীবনযাত্রা ছিল সরল ও অনাড়ম্বর। খাওয়া-দাওয়া 
ও পোষাক-পরিচ্ছদ ছিল অত্যন্ত সাধারণ মানের । জাক-জমক তিনি 
পছন্দ করতেন না। প্রধুল্লস্্র ছিলেন কর্তব্যনিষ্ঠ। নিয়মানুবতিতা 
ও সময় জ্ঞান তার ছিল অসাধারণ। জীবনের শেষদিন পর্যন্ত এই 
গুণগুলি তার বর্তমান ছিল। শ্রমের প্রতি তার মর্যাদা ছিল। কোন- 
প্রকার শ্রমকে তিনি হীন মনে করতেন না। অল্লেই তিনি সকলকে 
বুকে টেনে নিতে পারতেন। 

তিনি যেভাবে জীবনযাপন করতেন ঠিক দেইভাবেই জীবনযাপন- 
করতে ছাত্রদের উপদেশ দিতেন। ছাত্রদের তিনি পুত্রের মত স্নেহ 
করতেন। ছাত্রদের জন্যে তিনি নিজেকে উৎসর্গ করেছিলেন । ছাত্রদের 
সামনে তিনি মানব জীবনের মহৎ আদর্শ স্থাপন করেছিলেন। তার 
আদর্শে অনুপ্রাণিত হয়ে অনেকেই পরবর্তী সময়ে যশস্বী হয়েছেন। 
অগণিত ছাত্রকে তিনি জীবনের পথে এগিয়ে চলার জন্যে সাহায্য 
করেছেন। দুঃস্থ ছাত্রদের পড়বার ব্যবস্থা করেছেন। আ্িক সাহায্য 
যে কতজনকে করেছেন তার কোন ইয়ত্তা নেই। উচ্চশিক্ষার জন্তে 
গবেষণা বৃত্তি প্রবর্তন করেছেন। ছাত্রদের সুবিধার জন্যে তিনি বহুবিধ 
ব্যবস্থা করেছেন। ছাত্রদের দুঃখে তিনি দুঃখ পেতেন। তাদের সুখে 
আনন্দিত হতেন। আর তাদের গৌরবে গৌরবান্ধিত হতেন। 

অন্যের সঙ্গে আচরণের ক্ষেত্রে তিনি সাক্ষ্যনীতি গ্রহণ করেছিলেন। 
জাতি ধর্ম নিবিশেষে তিনি সকলকে সমান চোখে দেখতেন। কাউকে 
স্বণা করতেন না। মান্গুষকে মানুষের মর্যাদা দিতে বিন্দুমাত্র কার্পণ্য 
করতেন শা। যে কোন জাতের মানুষ তার কাছে কিছু প্রার্থনা করলে 
তিনি কাউকে না বলতে পারতেন না। প্রফুল্লচন্্র জাতিভেদ ও 
অস্পৃশ্ঠতার বিরোধী ছিলেন। জাতিভেদ প্রথা ও অস্পৃশ্ততাই যে 

জাতি গঠনের অন্তরায় একথা বলতে তিনি দ্বিধা করেন নি। বাংলা 
১৩২৯-এর বিকাশ পত্রিকায় এ সম্বন্ধে বলেছেন_-“অস্পৃশ্ততার পাপ 
বক্ষে ধারণ করিয়া, আজ কয়েক শত বৎসর ধরিয়া তাহার জন্য কি 
প্রায়শ্চিত্ত করিতে হইতেছে, ভাবিয়া দেখা যাক। বাঙ্গালার লোক- 
সংখ্যার প্রায় অর্ধেক মুসলমান। তিনি যাহাই বলুন না কেন, 
ইহাদের ধমনীতে হিন্দু রক্ত প্রবাহিত। কেবল আমাদের অন্ুদারতা ও 
অস্পুণ্ঠতা রূপ পাপের ফলে আজ ইহাদিগকে আমরা হিন্দু সমাজ 
হইতে হারাইয়াছি। আড়াই শত--তিন শত বৎসর পুর্বে যখন মুসলমান 
বীরগণ তাহাদের জয় পতাকা তুলিয়। মানবের ভ্রাতৃত্ব ও একত্ব ঘোষণা 
করিয়াছিলেন; তখন ঝাঁকে ঝাকে তথাকথিত নিম্ন-বর্ণের হিন্দুগণ 
ইসলাম ধর্ম অবলম্বন করিয়া ব্রাহ্মণের অত্যাচার হইতে মুক্তিলাভ 
করিয়াছিল ।...আজও. আমরা নমঃশুদ্র, ত্রাত্যক্ষত্রিয় প্রভৃতি শ্রেণী_ 
যাহারা আমাদের সমাজের মেরুদণ্ড স্বরূপ, বলবীর্ধে শ্রেষ্ঠ 
তাহাদ্রিগকেই অনাচরণীয় করিয়া রাখিয়াছি এবং কর্তৃপক্ষদিগকে 
ভেদনীতি অবলম্বনের পথ পরিষ্কার করিয়া দিয়াছি।-..ত্রিটিশ 
উপনিবেশে আমর! ভারতবাসী ও শ্বেতাঙ্গের মধ্যে সাম্যনীতির দাবী 
করি; কিন্তু সঙ্গে সঙ্গে আমাদের নিজেদের ভাইদের প্রতি তাহার 
সম্পূর্ণ বিপরীত ব্যবহার করি ।-*.***যখন আমরা আমাদের স্বজাতি ও 
স্বধম্ণ লোককে শৃগাল-কুকুর অপেক্ষাও অধম জ্ঞান করি, তখন কোন্‌ 
মুখে আমরা জাতীয়তার দাবী করি__বুঝতে পারি না। এই পাপের 
ফলে আমর! কি জাতীয়তার দাবী করিবার সকল অধিকার হইতে 
বঞ্চিত হই নাই ? বিশেষতঃ আমাদের উচ্চশিক্ষিত লোকেরাই সকলের 
চেয়ে বেশী অপরাধী 1..চরিত্রগত ছুর্বলতাই হিন্দু জাতির অধঃপতনের 
প্রধান কারণ।...কোন আর্য কখনও বাঙ্গালায় আসিয়াছেন কিনা জানি 
না। আসিয়া থাকিলেও এই শত শত বৎসর ধরিয়া রক্ত মিশ্রণের 
ফলে বাঙ্গালীর ধমনীতে বিশুদ্ধ আর্য রক্ত অনুবীক্ষণ দিয়াও খুঁজিয়া 
পাওয়া কঠিন। অতএব আর্ধ-অনার্ধ এইসব বৃথা গর্বমূলক ভাব ত্যাগ 

করিয়া উদ্চবর্ণনিষ্বর্ণ সকলে মিলিয়া এক বাঙ্গালী জাতি গঠিত হউক 
তবেই জাতির কল্যাণ হইবে ৷” 

ব্ৰাহ্মণরাই অস্পৃগ্যতার জন্তে দায়ী একথা কন্ঠে স্বীকার করেছেন। 
ব্রাহ্মণদের বিরুদ্ধে শ্লেষ ও ব্যঙ্গে তীব্র কষাঘাত হেনেছেন। -ঝালকাটি 
বন্দরে যোগি সম্মিলনীর অধিবেশনে এক বক্তৃতায় তিনি ব্রাহ্মণদের 
একহাত নিয়েছেন_-“সভাপতি মহাশয় আপনারা ব্রাহ্মণ হউন, কিন্তু 
ত্ৰাহ্মণত্বের এ ধাপ্লাবাজির অনুকরণ করিবেন না। যে অন্যের সম্মান 
বোঝে না, সে আত্মমর্ধাদাও বোঝে না| যাহার নিজের প্রাণ নাই, 
সে অপরের ব্যথা বুঝিবে কিরপে? থাগ্লাবাজি করে অপরের উপর 
প্রতিষ্ঠা করা, অবনতের উপর অত্যাচার করা আর বেশিদিন চলবে 
না। জাতিভেদের ফলে হিন্দুর সর্বনাশ হইয়াছে। হিন্দু জাতিকে 
বাগিইতে হইলে পরস্পরের প্রতি সম্মান করা চাই, অন্যের প্রাণের 
ব্যথা বোঝা চাই।-.-ঘাহার! হিন্দু জাতির সৰ্বস্ব তাহাদের ত্যাগ করে, 
তাহাদের নির্যাতন করে কিরূপে হিন্দুজাতি বাচিয়া থাকিবে? কথায় 
বলে জোর যার মুলুক তার, লাঠি যার মাটি তার_-আপনারা নিজের 
জোরে হিন্দু সমাজে আত্ম-প্রতিষ্ঠা করুন। - আত্মশক্তির উপর নির্ভর 
করুন। আপনারাও বাঁচবেন, হিন্দুজাতিও বাঁচিবে।” 

নিজের গ্রামের স্কুলে ছাত্রদের অস্পৃগ্ঠতা বর্জনের আবেদন জানিয়ে 
বলেন--“মানুব মানুষকে ছোয় না । -ইহার চেয়ে যেআর কিছু পাপ 
থাকিতে 'পারে তাহা আমার কল্পনাতীত। ইহা কখনই ধর্ম হইতে 
পারে না। ইহা অপধর্ম, অধর্ম, কুধর্ম......... হিন্দু সমাজ আজ জীর্ণ 
হইয়া আসিয়াছে। বহুদিনের সঞ্চিত কুসংস্কার-রাশি সমাজের দেহের 
মধ্যে অন্থুপরবিষ্ট হইয়া ইহাকে জরাগ্রস্ত করিয়া ফেলিয়াছে। ধর্মের 
নামে এরূপ ভণ্ডামি ও কপটাচার আর কোথাও “দেখিতে পাওয়া যায় 
না। লেমন 'খাও বরফ খাও তাহাতে জাতি যাইবে না। কিন্তু 
তথাকথিত অস্পৃশ্যের ছোয়া জল খাইলেই সর্বনাশ । দেশের লক্ষ লক্ষ, 
শতাব্দীর পর শতাব্দী ধরিয়া যে লাঞ্ছনা. সহ করিয়া আসিয়াছে এবং 

ইহার ফলে যে পাপ পুঞ্জীভূত হইয়া উঠিয়াছে, আজ তাহার প্রায়শ্চিত্তের 
দিন আসিয়াছে । :-*--***- জীবনযাত্রার পথে অনেক বাধা আসিবে 
তাহাতে চুপ করিয়াই দড়াইয়া থাকিলে চলিবে না; সংগ্রাম করিতে 
হইবে, জয়ী হইতে হইবে। প্রত্যেক মানুষের, প্রত্যেক জীবের সহিত 
একটি প্রাণের একটি দরদের সম্বন্ধ স্থাপন কর। দেখিবে জগতের 
সবই সুন্দর ৷” 

আচাৰ্য প্রফুল্লচন্দ্র রায় ছিলেন মানবতার পূজারী । মানবতা তার 
জীবনের ত্রত। একদিনের জন্যেও এই ব্রত ভঙ্গ হয়নি বাল্যকালে 
পিতা-মাতার কাছ থেকে যে শিক্ষা তিনি পেয়েছিলেন আজীবন সেই 
শিক্ষাকেই আকড়ে ছিলেন। তার ব্যক্তিগত জীবনে চলার পথে 
অনেক বাধা বিপত্তি এসেছে কিন্তু কখনও ভেঙ্গে পড়েন নি-এবং মানুষের 


' প্রতি বিশ্বাস হারান নি। ক্ষুব্ধ হয়েছেন, দুঃখ পেয়েছেন কিন্তু মানুষকে 


ভাল ভাসতে ভোলেন নি। এমন সহজ, সরল নিরহংকারী মানুষ 
জগতে বিরল। “তিনি নিজেকে সম্পূর্ণভাবে অকৃপণ ভাবে দান 
করেছিলেন দেশের ও দশের কল্যাণের জন্তা। এতেই ছিল তার 


মহত্তের মহামন্ত্র ৷” 

শিক্ষা বিস্তারে প্রফুর্লচন্দ্ 


শিক্ষা বিস্তারে প্রফুল্লচন্দ্রের অবদান অপরিমেয় | বহু শিক্ষা 
প্রতিষ্ঠানে তিনি সারাজীবন অর্থ সাহায্য করেছেন। অবসর গ্রহণের 
পর তিনি পনের বছর বিজ্ঞান কলেজে কাজ করেছিলেন। সেই সময় 
তিনি কোন অর্থ গ্রহণ করেন নি। তার প্রাপ্য অর্থ বিজ্ঞানের উন্নতির 
জন্যে ব্যয় করবার নির্দেশ দিয়েছিলেন। নিজের সঞ্চিত অর্থ থেকে 
তিনি ছাত্রদের গবেষণা বৃত্তির জন্তে বিশ্ববিদ্যালয়কে দান করেছিলেন । 

নিজের গ্রামে স্কুলের উন্নতির জন্যে সচেষ্ট ছিলেন। কয়েক হাজার 
টাকা তিনি স্কুলটিকে দিয়েছিলেন । গ্রামবাসীদের সর্বপ্রকার সাহায্যের 
জন্যে সব রকম ব্যবস্থা নিয়েছেন এবং তাদের জন্যে সব রকম ত্যাগ - 
স্বীকার করতে তিনি সর্বদাই প্রস্তুত ছিলেন । বেনারস বিশ্ববিদ্যালয়ের 
আরম্ভ কাল থেকে তিনি যুক্ত ছিলেন। অবশ্য বেনারস বিশ্ববিদ্যালয়ে 
বিজ্ঞান বিভাগের ভার নিতে অস্বীকার করেছিলেন বাংলার কথা 
ভেবে। বাংলায় শিক্ষার প্রসারের জন্যে এবং সর্বপ্রকার উন্নতির জন্যে 
রফুল্লচ্দ্র আত্তরিক দরদের সঙ্গে কাজ করতেন। বাংলাকে তিনি 
প্রাণ দিয়ে ভালবাসতেন । 

বাগের হাটে যে কলেজ স্থাপিত হয়েছিল তাঁর মূলে ছিলেন প্রফুল্ল- 
চল্প। কলেজ স্থাপনে উৎসাহ দেওয়া ছাড়াও তিনি অনেক অর্থ 
সাহায্য করেছিলেন । ভারতবর্ষের বিভিন্ন বিশ্ববিদ্যালয়ের সঙ্গে তার 
যোগ ছিল। বহু বিশ্ববিদ্যালয়ে বক্তৃতার জন্যে আমন্ত্রিত হতেন। 
ঢাকা, এলাহবাদ, নাগপুর, মাদ্রাজ, বরোদা, আলিগড়, লাহোর, 
হায়দ্রাবাদ প্রভৃতি বিশ্ববিদ্যালয়ে বক্তৃতার জন্তে আমন্ত্রিত হয়েছিলেন । 
এইসব স্থানে যাতায়াতের জন্যে তিনি কোন খরচ নিতেন না। বাঙ্গালোর 
বিজ্ঞান কলেজের জন্যে তার দান কৃতজ্ঞতার সঙ্গে স্মরণীয়। আর 
বাংলার বিজ্ঞান কলেজের জন্যে তিনি সাধ্যাতীত করেছেন। 

ছাত্রের! যাতে উপযুক্ত ভাবে শিক্ষিত হয়ে ওঠে সে জন্যে সচেষ্ট 
ছিলেন। ছাত্রদের স্কুল, কলেজ ও বিশ্ববিদ্যালয়ের শিক্ষাকেই যথেষ্ট 
মনে করেন নি। ছাত্রদের নৈতিক মান উন্নত করবার কথা বারে বারে 
বলেছেন। নৈতিক চরিত্র উন্নত না হলে উচ্চশিক্ষা লাভ করলেও 
দেশের ও দশের কোন উন্নতি হয় না। ছাত্রদের বিডি-সিগারেট খাওয়া 
ও সিনেমা দেখা তিনি পছন্দ করতেন না। ছাত্রদের এই অপব্যয়ের 
বিরুদ্ধে তিনি নানা বক্তৃতায় ও নানা প্রবন্ধে বলেছেন। স্থুরমা উপত্যকা 
ছাত্র সম্মিসনীতে বক্তৃতায় তিনি বলেছিলেন, **-ডিগ্রী উন্নতির 
পরিচায়ক নহে।* এই বক্তৃতায় তিনি বলেছেন_-“এই পু থিগত বিদ্যাই 
সর্বনাশের মূল, শিক্ষার এরূপ প্রথায় এক প্রকার ধাধা লাগিয়ে দেয়। 
ছাত্র কি, শিক্ষক কি, আমি তাহা জানি না । When I ceased to 
5 ৪ ৪545. তাও আমি বলিতে পারি না। পুঁখিগত বিদ্যাই 
যে বিদ্ভা তা ভাববার কোন কারণ নাই । *--***:-'cleanliness 
is uext to godliness ; শ্রমবিমুখতা আমাদের সর্বনাশের মূল । 
মানুষের মত হও, নিজেরা সব করে নিতে শেখ, শ্রমবিমুখতা ছাড়। 
শুধু ডিগ্রী লাভ করলেই হবে না। নৈতিক চরিত্র উন্নত করতে হবে» 
বলিষ্ঠ চরিত্রের মানুষ হতে হবে এবং সাবলম্বী হতে হবে। স্কুল কলেজে 
পড়বার থেকেও এগুলি বেশি শিক্ষণীয়। এই শিক্ষণীয় বিষয়গুলির 
প্রতি তিনি ছাত্রদের দৃষ্টি আকর্ষণ করেছেন। 

নিজের গ্রামের ছাত্রদের যে উপদেশ তিনি দিয়েছিলেন তা সকল 
ছাত্র সমাজের ক্ষেত্রেই প্রযোজ্য । এই উপদেশটি তিনি দিয়েছিলেন 
১৩৩৪ সালে। তিনি বলেছিলেন__“শুধু কতকগুলি কেতাব মুখস্থ 
করলেই বিদ্যা হয় না। আকবর লেখাপড়া জানতেন না; শিবাজী 
মহারাজ লেখাপড়া জানতেন না; রণজিৎ সিংহও নয়। মানুষ হওয়া 
চাই। জ্ঞানের জন্তু বাজে বই অর্থাৎ পাঠ্য তালিকাভুক্ত পুস্তক ভিন্ন 
অন্য বই পড়। - যারা আপন চেষ্টার বলে মানুষ হয় তারাই মানুষ, 
পুরুষকার আমার হাতের মুঠোর মধ্যে । আমার মনের দৃঢ়তা, আমার 

একনিষ্ঠতা, আমার অধ্যবসায়, উদ্যোগ শারীরিক স্বাস্থ্যের উপর আমার 
ভবিষ্যৎ জীবন নির্ভর করে। আমার সফলতা বা নিক্ষলতার জন্ত 
‘অপর কেহই দায়ী নহে-_-আমি নিজেই দায়ী । নিজের জীবনযাত্রাকে 
সফল করিতে হইলে নিজের পথ দেখিয়া লইতে ইইবে। 

আমার শেষ সময় উপস্থিত__হে আমার সাধের ছাত্রগণ, তোমাদের 
দিকে আগ্রহাকুল নয়নে আমি তাকিয়ে আছি। বদি দেখি তোমরা 
মানুষ হচ্ছ তবে ভাববো আমার জীবনব্রত সফল হল । The 
feature 01965 of my Country is in the hands of my 
young children—তোমর| মানুষ হও-_-নিজেরা আপন পায়ে ভর 
দিয়ে দাড়াও-_দেশ আবার নিশ্চয়ই উঠবে ৷” 

শিক্ষার প্রসারে কেতাবী শিক্ষাই যথেষ্ট নয়। তাই শিক্ষাবিস্তারের 
নানা পথে তিনি বিচরণ করেছেন। প্রকৃত শিক্ষার প্রসার ঘটলে 
তবেই প্রকৃত মানুষ হওয়া যায়। শিক্ষার বিস্তার বলতে সাধারণত 
সকলে কেতাবী শিক্ষাকেই বুঝে থাকে না কেতাবী শিক্ষার বাইরে 
নানাদিকে নানাপথে শিক্ষা বিস্তারের কথা প্রফুল্লচন্দ্র বলেছেন। 
শ্রমের মর্ধাদাবোধ স্বাবদস্বী হওয়া, মানুষ হওয়া, নৈতিক চরিত্র উন্নত 
করা, একনিষ্ঠতা নিয়মানুবত্িতা প্রভৃতি শিক্ষার বিভিন্ন দিকের প্রতি 
হাত্রদের আগ্রহান্বিত হতে উৎসাহিত করেছেন। 

শিক্ষা বিস্তারে তিনি জ্ঞান-বিজ্ঞানের প্রশ্রটিকেও গুরুত্ব দিয়েছেন ! 
বৈজ্ঞানিক জগতে ভারতবাসীর স্থান নির্ণয় প্রবন্ধে বলেছেন-_*জ্ঞান- 
বিজ্ঞানকে বাদ দিয়া আমরা জাতি সংগঠন কার্ষে কিছুতেই যশ লাভ 
করিতে পারিব না। চারিদিকের শত্তিমূলক সভ্যতার জাগরণের মধ্যে 
আমরা কি নিক্রিয় হইয়া মোক্ষলাভ করিতে পারিব--না এ শক্তির 
কঠোর পেষণে লুপ্ত হইয়া যাইব ? শক্তিহীন দুর্বল জাতিকে কে কবে 
সমমানের চক্ষে দেখিয়া থাকে । আজ যদি ভারতবাসী জ্ঞান-বিজ্ঞানে 
বলীয়ান হইয়া জগতের নিকট পরিচিত হইতে পারিত, তাহা হইলে 
আজ এই হীনতার দৈন্য তাহাকে বহন করিতে হইত না। পৃথিবীর 

সমগ্র সভ্যজাতি তাহাদিগকে তাহাদের জাতীয় সম্মিলনে সসম্মানে 
আহ্বান করিত ৷” 

প্রফুল্লচন্দ সরল ও সাদাসিধে মানুষ হলেও তেজন্বী ছিলেন। 
মাধ্যমিক শিক্ষাব্যবস্থাকে নিয়ে সমকালীন যুগের মন্ত্রিসভা যে ছেলে- 
খেল! শুরু করেছিল তার তীব্র প্রতিবাদ তিনি করেছিলেন বাংলার 
মাধ্যমিক শিক্ষা ও বর্তমান মন্ত্রিমগ্ল প্রবন্ধে। তিনি তীব্র ভাষায় 
আক্রমণ করে বলেছেন--“.."বাঙ্গালার বর্তমান মন্ত্রিমগুল আইন সভায় 
নূতন এক মাধ্যমিক শিক্ষাবিল উপস্থিত করেছেন। এই প্রস্তাবিত 
বিলের যথারীতি ও যথাযোগ্য বিচারালোচনার স্থযোগ দিতে তারা 
অনিচ্ছুক ; প্রত্যেক বিশিষ্ট আইন প্রবতিত হবার আগে সিলেক্ট 
কমিটিতে আলোচিত ও বিচারিত হবার যে সাধারণ রীতি প্রচলিত আছে, 
বর্তমান মন্ত্রিগুল এই ব্যাপারে তা পালন করছেন না। সরাসরি 
বিলটিকে সংখ্যাধিক্যের জোরে আইনসভায় পাশ করিয়ে যথাসম্ভব 
তাকে বিধি বদ্ধ করে নিতে পারলেই যেন তাদের উদ্দেশ্য সিদ্ধ হয় 
বলে মনে হচ্ছে; ১৯৪০-এ এক মাধ্যমিক শিক্ষী আইনে প্রস্তাব 
আইন সভায় উপস্থিত করা হয়েছিল; সেই শিক্ষা বিরোধী, প্রগতি 
বিরোধী প্রস্তাব দেশে যে ক্ষুন্ধ আন্দোলন জাগিয়ে তুলেছিল তা এখনও 
সকলের স্মৃতিতে জাগরুক। "সেই ক্ষোভ ও বিরোধের ফলেই 
গভর্ণমেন্ট তখনকার মত প্রস্তাবটি পরিত্যাগ করতে বাধ্য হন। ১৯৪১- 
এ বাঙ্গালার মন্ত্রিমগ্তল নবগঠিত হয়, এবং এক বৎসরের মধ্যেই তারা 
সকল সম্প্রদায়ের স্বার্থ ও সকল মতামতের দিকে দৃষ্টি রেখে ১৯৪২-এ 
একটি সুচিন্তিত মাধ্যমিক শিক্ষা পরিকল্পনার প্রস্তাব প্রণয়ন করেন, 
কিন্ত অল্প দিনের মধ্যেই তীরা পদত্যাগ করতে বাধ্য হওয়ায় সেই 
প্রস্তাব বিধিবদ্ধ হতে পারে নি। বর্তমান মন্ত্রিমগ্ুল. শাসনভার 
হাতে নিয়েই ১৯৪২-এর প্রস্তাবটি নূতন একটি সিলেক্ট কমিটিতে প্রেরণ 
করে তাকে নুতন রূপ দিতে চেষ্টা করেন। এই সিলেক্ট কমিটিতে 
বিরোধী দলের সদস্তরা আইনগত আপত্তি উত্থাপিত করে বলেন 

১৯৪২-এর প্রস্তাবিত বিলের যুলগত আদর্শ স্বীকার করে না নিলে 
বর্তমান মান্ত্রমগুলের সেই বিলের প্রস্তাব উত্থাপন ও বিধিবদ্ধ করবার 
কোনও অধিকার নেই । তারই ফলে নূতন মন্ত্রিমগ্ুল ১৯৪৪-এর এই 
নূতন প্রস্তাব উপস্থিত করেছেন এবং জনসাধারণকে বুঝবার চেষ্টা 
করেছেন যে, এই প্রস্তাব যথার্থতঃ ১৯৪২-এরই পুরানে। প্রস্তাব শুধু 
একটু আধটু অদলবদল করা হয়েছে মাত্র। অথচ সত্য বলতে গেলে 
পুরাতন প্রস্তাবের সঙ্গে নূতন প্রস্তাবের আদর্শগত কোথাও কোনও 
মিল নেই। তাছাড়া গঠন এবং নিয়ন্ত্রণের দিক থেকে নূতন প্রস্তাবে 
এত রদবদল করা হয়েছে যে, এই প্রস্তাব ১৯৪২-এর প্রস্তাবের চেয়েও 
অনেক বেশী ক্ষতিকর শিক্ষাবিরোধী এবং প্রতিক্রিয়াশীল । এ প্রস্তাব 
বিধিবদ্ধ হলে শুধু যে বাঙ্গালার মাধ্যমিক শিক্ষার মূলে কুঠারাঘাত 
করা হবে, তাই নয়, বাঙ্গালার জাতীয় জীবনে মূল শিথিল হয়ে পড়বে, 
এমন আশঙ্কা, এতটুকু অমূলক নয় ।৮ 

শিক্ষা বিস্তারে যে প্রগতির অন্তরায়, যা ক্ষতিকর তার বিরোধিতা 
তিনি করেছেন অন্যের বিরাগভাজন হয়েও । শিক্ষার ব্যাপারে তিনি 
কোন কিছুর সঙ্গে আপোস করেন নি। জাতিধর্ম নিধিশেষে সকল 
সম্প্রদায়ের মধ্যে সুষ্ঠু শিক্ষানীতি প্রবর্তনের তিনি পক্ষপাতী ছিলেন 
এমন প্রগতিশীল শিক্ষাব্রতী আমাদের দেশে বিরল। প্রযুল্লচন্দ 
জানতেন শিক্ষা জাতি গঠনের সহায়ক, শিক্ষাই সভ্যতার অগ্রগতি 
ঘটায়, শিক্ষায় মানুষকে উন্নত পর্যায়ে পৌছে দেয় এবং দেশের ও 
দশের কল্যাণসাধন করে। সেই জন্যে তিনি শিক্ষা সংক্রান্ত ব্যাপারে 
প্রতিক্রিয়াশীল শক্তির বিরুদ্ধে রুখে দাড়িয়েছিলেন। সাবিক শিক্ষার 
প্রয়োজনীয়তা এবং মাতৃভাষার মাধ্যমে শিক্ষাদানের প্রয়োজনীয়তা 
তিনি উপলব্ধি করেছিলেন। সকল প্রকার শিক্ষা বিস্তারে এবং 
শিক্ষার উন্নতিকল্পে তিনি আজীবন সংগ্রাম করে গেছেন। যুগের 
অন্তান্ত মানুষদের তুলনায় তার চিন্তাধারা ছিল প্রগতিশীল । শিক্ষা 
ধার ধ্যান জ্ঞান সেই মানুষ প্রগতির পরিপন্থী কোন কিছুকে বরদাস্ত 

করেন নি। অন্যের বিরাগভাজন হয়ে প্রগতির পতাকাকে উধ্বে তুলে 
রাখতে বদ্ধপরিকর ছিলেন। প্রগতিশীল চিন্তার শরিক বলে আমরা 
ভার কাছে চিরঝণী। তার মত ও পথ পরবর্তীকালে স্বীকৃতি পেলেও 
আজো তার চিন্তাধারার সম্পূর্ণ ও সার্থক রূপ বাস্তবায়িত হয় নি। 
উত্তরকালে প্রগতিশীল চিন্তাধারার শরিকদের আচার্ষের আদর্শ 
অন্থসরণ করে তার চিন্তাধারাকে সার্থক করে তুলবার দায়িত্ব বহন 
করতে হবে। সেটাই হবে প্রযুল্লচন্দ্রের প্রতি প্রকৃত শ্রদ্ধা জ্ঞাপন 


বাঙালীকে ব্যবসায়ে উদ্ধ দ্ধ হবার আহবান 


প্রফুল্লন্দ্র শিক্ষাত্রতী ও বিজ্ঞানসাধক হলেও ব্যবসার প্রতি তার 
একটা আকর্ষণ ছিল। সেই জন্কে তিনি বেঙ্গল কেমিক্যাল ওয়ার্কস 
প্রতিষ্ঠা করেছিলেন। অন্যকে ব্যবসায়ে উদ্ধদ্ধ হতে আহ্বান 
জানিয়েছে ৷ বাঙালীকে কর্মঠ হতে এবং ব্যবসায়ে নামতে সারাজীবন 
চেষ্টা করেছেন। কোন বাঙালী ব্যবসায়ে উন্নতি করেছে শুনলে 
আনন্দিত হতেন। বহু বাঙালীকে তিনি ব্যবসার জন্যে অর্থ সাহায্য 
করেছেন । অনেকের কাছ থেকে প্রতারিত হয়েছেন তবু ব্যবসার জন্যে 
অর্থ চাইলে তিনি সঙ্গে সঙ্গে সাহায্য করতেন । কারো কারো জন্যে 
ব্যাঙ্কের জামিন হয়ে দেনা শোধ করেছেন! শোনা যায় বাঙালীকে 
ব্যবসায়ে নামাতে প্রায় দশ লক্ষ টাক! খরচ করেছেন। 

তার কাছে কেউ চাকরীর জন্যে গেলে তাকে তিনি ব্যবসা করতে 
বলতেন | ব্যবসা করবার মত অর্থ নেই শুনলে অর্থ ও পরামর্শ 
দিতেন। এই ভাবে কত মান্ুবকে যে তিনি ব্যবসায়ী করে তুলেছেন 
তার সঠিক কোন হিসেব নেই । এ ব্যাপারে তাকে নিয়ে অনেক গল্পকথা 
বাজারে প্রচলিত আছে। একবার একজন তার কাছে চাকরীর জন্যে 
গেলে তিনি তাকে একটাকা দিয়ে আলুর ব্যবসা করতে বলেন। সেই 
ব্যক্তি আলুর ব্যবসা! শুরু করে ক্রমে ক্রমে উন্নতি করে । প্রফুল্লচন্দ্র তখন 
তাকে আরও কিছু টাকা দেন। এই ভাবে সে ক্রমে ক্রমে বড় ব্যবসায়ী 
হয়ে উঠে। ব্যবসায়ে উন্নতি করলেও সেই ব্যক্তি প্রফুল্লচন্দ্রের দান 
চিরকাল কৃতজ্ঞতার সঙ্গে স্মরণ করতেন। তাকে ব্যবসায়ে নামার ও বড় 
হবার জন্যে যে অর্থ প্রফুল্লচন্দ্র দিয়েছিলেন সেই অর্থ ফেরৎ দিতে গেলে 
তিনি অর্থ নেননি । এইভাবে তিনি আর একজন মানুষকে সামান্য 
পয়সা দিয়ে বলেছেন নিমের দাতন বিক্রি করতে । নিমের দ্বাতন বিক্রি 
করে লাভের পয়সা! প্রফুললচন্দ্রের কাছে জমা রাখতেন। কিছুদিন পর 

সেই জমা কিছু টাকার সঙ্গে আরও কিছ যোগ করে তাকে কম্বল 
কিনে দিয়ে কম্বলের ব্যবসা করতে বললেন। কালক্রমে সেই ব্যক্তি 
একজন বড় কাপড়ের ব্যবসায়ী হয়ে উঠে। উৎপাদন প্রথা ভিত্তিক 
ব্যবসায়েও তিনি অনেককে অর্থ সাহায্য করেছেন। কেউ উন্নতি করেছে 
আবার কেউ বিফল হয়েছে । হতাশ না হয়ে সকলকেই তিনি নিরলস 
কর্মকরে যেতে বলতেন। “বাঙালী যুবকের শরম বিমুখতা” প্রবন্ধে 
বলেছেন__“হায় বাঙালী যুবক, তথাকথিত বিদ্ধার্জনের দোহাই দিয়া 
তুমি অর্থনীতি ক্ষেত্রে আত্মহত্যা করিতে বসিয়াছ এবং কেবল পরের 
ঘাড়ে দোষ চাপাইতেছ।” 

বাঙালীকে তিনি ব্যবসায়ী হতে বলেছেন। বাঙালীর শক্তি ও 
তাহার অপচয় শীর্ষক বক্তৃতায়. বলেছেন__ডিগ্রীর মোহ আমাদের 
পাইয়া বসিয়াছে। জ্ঞান অর্জন হইতেছে না; ডিগ্রী অজিত 
হইতেছে ।***ফাকি দিয়া পাশ করাই এখনকার ছেলেদের উদ্দেশ্য ৷ 
এই জন্যই ভারতবরাঁয়দের আমি বলিয়া থাকি Degree is only ৪ 
clock to hide one’s ign0rance অর্থাৎ ডিগ্রী অজ্ঞতা ঢাকিবার 
আবরণ মাত্র ।...-..কেবল চাকরির. আশায় তাহারই পথ পানে চাহিয়া 
হা-ভাতের মত বাঙালীর দিন যাইতেছে। তাহার কর্মে স্পৃহা নাই, 
শ্রমের প্রতি শ্রদ্ধা নাই। অন্নাভাবে তাহার তন্তু ক্ষীণ!” বিভিন্ন 
দেশের বিভিন্ন মানুষের উদাহরণ দিয়ে দেখিয়েছেন কিভাবে তার! 
ব্যবসা করে উন্নতিলাভ করেছে। তারা যদি পারে বাঙ্গালী পারবে না 
কেন? লেখাপড়া শিখেও ব্যবসা করা চলে । আবার সামান্য জ্ঞান 
নিয়েও ব্যবসা কর! চলে | তবে পরিশ্রম করতে হবে। পরমুখাপেক্ষী 
হয়ে থাকার চিন্তা ছাড়তে হবে। বিভিন্ন লেখায়, বিভিন্ন বক্তৃতায় তিনি 
একই কথা বারে বারে বলেছেন। 

মধ্যবিত্ত বাঙালীর বেকার সমস্ত! প্রবন্ধে বলেছেন-_“গত ৫০ বছর 
ধরিয়া আমি বিজ্ঞান চর্চা করিয়া আসিতেছি বটে, কিন্তু শুধু একটি 
বিষয়ে আলোচনা করিয়াই আমি সন্তুষ্ট থাকি না। বাঙ্গালী জাতি যে 

ব্যবসা! ক্ষেত্রে সকলের পিছনে পড়িয়া যাইতেছিল, তাহা আমি আমার 
যৌবন কাল হইতেই লক্ষ্য করিয়া আসিতেছি। সেজন্য কলেজে 
শিক্ষকতা করার সঙ্গে সঙ্গে আমি নানাবিধ ক্ষেত্রে কার্য্য আরম্ভ 
করিয়াছিলাম ।-**-*তথা কথিত উচ্চশিক্ষা যে আমাদিগকে কোথায় 
লইয়া যাইতেছে, আজও আমরা! সে কথা চিন্তা করি না। যে উচ্চশিক্ষা 
দেশের বেকার সমস্যার সমাধানের উপায় নির্ণয় করিতে পারে না, 
অধিকন্ত দেশের সহস্র সহস্র শিক্ষিত বেকার স্ষ্টি করে, সেই শিক্ষা 
পদ্ধতির পরিবর্তন করা কি আমাদের পক্ষে প্রয়োজনীয় বলিয়া 
বিবেচিত হইবে না? বি. এ, এম. এ, পাশ করা! ছেলের দল বেকার 
অবস্থায় ঘুরিয়া বেড়াইতেছে। কোন প্রকারে তাহারা জীবিকা অর্জনে 
সমর্থ হইতেছে না। অথচ এ অবস্থায় ভিন্ন প্রদেশবাসী অশিক্ষিত 
লোকগণ বাংলায় আসিয়া অর্থোপার্জনও করিতেছেই__তাহার উপর 
অচিরকাল মধ্যে বিরাট ধনী হইয়া উঠিতেছে। বাংলার যুবক সম্প্রদায় 
এ সকল দেখিয়াও দেখেন না! তাহার! সেই মামুলী চাকরীর সন্ধানে 
ঘুরিয়া বেড়াইতেছেন।” 

শ্রমবিমুখ ও ব্যবসাবিমুখ বাঙ্গালীকে তিনি কত প্রকারে উৎসাহিত 
করেছেন। চোখের সামনে অন্য প্রদেশের মানুষ স্বল্প পুঁজি নিয়ে 
ব্যবসা করে ধনী হচ্ছে আর বাঙ্গালী চুপচাপ বসে তাই দেখছে এবং 
তাদের দুয়ারে চাকরির জন্যে ধর্ণা দিচ্ছে। যেসব ব্যবসা বাঙ্গালী 
নিজেই করতে পারে বা তার পক্ষে করার সুবিধা সেসব ব্যবসাতেও 
বাঙ্গালী পিছিয়ে পড়ছে । এইসব ব্যাপার তার বুকে বড় বাজত। 
উদ্দাহরণ হিসেবে তিনি দেখিয়েছেন বাগের হাট ও বরিশাল অঞ্চলের 
বারুজীবী সম্প্রদায় পানের ব্যবসার সঙ্গে স্থুপারির ব্যবসাও করে। 
কিন্তু দুঃখের বিষয় তারা বাড়িঘর ছেড়ে বিদেশে যেতে চায় না। অথচ 
তাদের বাড়ির দুয়ার থেকে বিদেশী অশিক্ষিত ব্যাঁপারীরা লক্ষ লক্ষ 
টাকা উপার্জন করছে। বাঙ্গালীর ধ্বংসের কারণ প্রবন্ধে বলেছেন_ 
“প্রায় ৩১ বৎসর পূর্বে বাঙ্গালীর মস্তিষ্ক ও তাহার অপব্যবহার শীর্ষক 

একটি ক্ষুদ্র প্রবন্ধে বাঙালীর অক্ষমতা শরমবিমুখতা এবং নিশ্টেষ্টতার 
কথা উল্লেখ করিয়াছি*-*.-*-** ৩০ বংসরেরও আগে যাহা লিখিয়াছিলাম 
আজ তাহা অক্ষরে অক্ষরে সত্য প্রতিপন্ন হইতেছে। আমাদের উচ্চ 
শিক্ষাভিমানী যুবকবৃন্দ ষাহারা political Economics বা অর্থনীতি 
মূলক বিদ্যা অধিগত করিয়াছেন তাহাদের মুখে কেবলই শুনা যায় 
মাড়োয়ারী মাত্র 01115 2197. ছাড়া আর কিছুই নহে। কিন্তু 
তাহারা ভাবিয়া দেখেন না যে, কেবল মাড়োয়ারী নয়__ভাটিয়া, 
গুজরাটী, কচ্ছ অঞ্চলের মেমনগণ এবং বোম্বাই-এর বোরা বা মোজা! 
সম্প্রদায়ের ব্যবসায়িগণ কেবল 27186162197 হইয়া এই বাঙ্গলাদেশ 
হইতে লক্ষ লক্ষ কেন, কোটি কোটি টাকা উপার্জন করে» 

পাটের ব্যবসায়, কাপড়ের ব্যবসায় বাঙ্গালী ক্রমেই পিছিয়ে 
পড়ছে । অথচ এইসব ব্যবসা বাঙালীর একচেটিয়া হওয়ার কথা । 

এমনকি কোন কোন অঞ্চলে ধানকল,  চালকল, সরিষা, কলাই 
প্রভৃতির ব্যবসাতেও বাঙালী পিছিয়ে পড়ছে । অবাঙ্গালী ব্যবসায়ীরা 
এইসব ব্যবসায় প্রচুর অর্থ উপার্জন করছে। এর কারণ কি? এর 
কারণ হিসেবে বলেছেন উচ্চ শিক্ষিত বাঙ্গালী যুবক ব্যবসায়ে আকৃষ্ট 
হয় না। আর যাদের বাপ-ঠাকুর্দা ব্যবসা করে বেশ কিছু অর্থ রেখে 
গেছেন বংশধরগণ সেই অর্থ বিলাস ব্যসনে ব্যয় করে দারিদ্রের দিকে 
এগিয়ে যাচ্ছে । পিতৃপুরুষের ব্যবসা না করে বিলাসিতা করে বেড়ায়। 
তিনি বলেছেন-_“হায় বাঙ্গালী ! আজও তোমার চোখ ফুটিল না। 
কখনও তুমি বিশ্ববিদ্ভালয়ের তক্মার জন্য প্রলুন্ধ হইয়া ছুটিতেছে। 
eee আবার এদিকে আয় যত কমিতেছে, বিলাসিতা ঠিক তত 
বাড়িতেছে। এক সিনেমায় প্রতিদিন কত টাকা বাঙ্গালী-_বিশেষতঃ 
যুবক ছাত্রগণ অপব্যয় করিতেছে । এই সব সিনেমা বাতিক জাতির 
সর্বনাশ করিতে উদ্ভত। ইহাতে শারীরিক, মানসিক ও নৈতিক অবনতি 
অবশ্যন্তাবী; আবার পাড়ায় পাড়ায় হেয়ার কাটিং সেলুন, ডাইং ক্লিনিং 
রেস্তোর'! দিন দিন গজাইতেছে। বস্তুতঃ আমার এই জীবন সন্ধ্যায় 

স্পষ্ট প্রতীয়মান হয় যে, এই জাতি যেন প্রতিজ্ঞাবদ্ধ হইয়াছে যে, 
অতলস্পরশী ধ্বংস সাগরে ঝাঁপ দিবেই ৷? = 
স্টেশনে ও খেয়াঘাটে যত কুলী দেখা যায় প্রায় সমস্ত অবাঙ্গালী। 
প্রফুল্লচন্দ্রের মতে এ কাজ বাঙ্গালী যুবকেরা অনায়াসেই করতে পারে। 
ইজ্জৎ যাওয়ার ভয়ে তারা মুটের কাজ করে না। প্রফুল্লচন্দ্র বলেছেন _ 
“অথচ এই সকল স্থানের চতুষ্পার্শে বাঙ্গালী কৃষকগণ বসতি করিতেছে। 
তাহারা খণে জর্জরিত--কখনও বা অনশনে, কখনও বা অর্ধাশনে দিন 
কাটাইতেছে, বাড়ির সন্নিকটে উপার্জনের ক্ষেত্র আছে। তবুও ইজ্জৎ 
যাইবার ভয়ে কেহ সুটের কাজ করিবে না । এ জাতির উপায় কি?” 
প্রফুল্লচ্দ্র বিভিন্ন প্রবন্ধে এবং তার আত্মচরিতে দেখিয়েছেন বাংল! 
থেকে কত টাকা প্রতি মাসে বাংলার বাইরে যায়। তিনি দেখিয়েছিলেন 
(১৯৩০-এ) প্রতিমাসে দশ কোটি এবং বছরে ১২০ কোটি বাংল! 
থেকে বাংলার বাইরে যাঁয়। প্রফুল্লচন্দ্রের হিসেব ১৯৩১-এর আদিম 
সুমারিতে স্বীকৃত হয়েছিল । “অন্ন স্মস্তায় যে বাঙ্গালী অবাঙ্গালীর 
সহিত প্রতিযোগিতায় দিনদিন হটিয়া যাইতেছে, ইহার প্রধান কারণ 
এই-_অলসতা ও শ্রমবিমুখতী৷ বাঙ্গালীর যেন অস্থিমজ্জাগত। আমি 
প্রায়ই বলিয়া থাকি, অর্থনীতিক হিসাবে বাঙ্গালী যে মাড়োয়ারী দ্বার! 
পরাজিত হইয়াছে__তাহার প্রধান কারণ এই অলসতা ও দীর্ঘসুত্রতা ৷” 
শিল্প ব্যবসায়ে যে সমস্ত বাঙ্গালী কৃতিত্ব দেখিয়েছেন তাদের উচ্চ 
প্রশংসা করেছেন প্রফুল্লচন্্র। এইসব শিল্প ব্যবসায়ীদের কর্মবীর 
বলতেও দ্বিধা করেন নি। প্রফুল্লচন্দ্রের বিভিন্ন উক্তি থেকে কেউ যেন 
মনে না করেন। তিনি ভিন্ন প্রদেশবাসীদের প্রতি বিরূপ মনোভাব 
পোষণ করতেন কারো প্রতি কোন বিদ্বেষ তার ছিল না। তুলনামূলক 
বিচার করে বাঙ্গালী যুবকদের তিনি ব্যবাসার প্রতি উৎসাহ ও প্রেরণ! 
যুগিয়েছিলেন। কোনরূপ সঙ্কীর্ণ মনোভাব ভার ছিল না। আঞ্চলিকতা 
ও প্রাদেশিকতাকে মনে স্থান দেন নি। বরং ভিন্ন প্রদেশবাসীর 
পরিশ্রম ও অধ্যবসায়ের তিনি প্রশংসা করতেন। এইখানেই তার মহত্ব । 

মানবসেবায প্রকুললচন্দর 
শিক্ষা বিস্তারে, ছাত্রদের সুবিধার্থে গবেষণা বৃত্তি প্রবর্তনে, ছাত্রদের 
নানাবিধ উপকার সাধনে, আদর্শ ও কর্তব্যনিষ্ঠ হওয়ার আহ্বানে, বিজ্ঞান 
- সাধনায় ব্রতী হওয়ার, ব্যবসায়ে উদ্দ্ধ হওয়ার আহ্বানে এবং দুঃস্থ 
মানুষদের আথিক সাহায্য দানের মধ্যে প্রফুল্লচন্দ্ের মানব সেবার 
আদর্শ ও মনোভাব প্রতিফলিত হয়েছে । বিশেষ কারণে দেশের মানুষ 
চরম ছুর্গতির মধ্যে পতিত হলে তাদের ভ্রাণের জন্যেও প্রফুল্লচন্্র কারো 
অপেক্ষা না করেই এগিয়ে এসেছিলেন । 

১৯২১ সালে যখন খুলনায় দুভিক্ষ দেখা দেয় তখন প্রফুল্লচন্দ্র দুর্গত 
মানুষদের সাহায্যের জন্যে এগিয়ে এসেছিলেন। ইংরেজ সরকার 
এবং তার বেতনভুখ কর্মচারীরা খুলনার ছুভিক্ষের কথা অস্বীকার করে- 
ছিল। এ খবর জানতে পেরেই প্রফুললচন্দ্র সরকারের বিরুদ্ধে আন্দোলন 
সংগঠিত করেছিলেন। দেশের হাজার হাজার মানুষ তার আহ্বানে 
সাড়া দিয়ে দুর্গতদের পাশে গিয়ে দীড়ায়। প্রফুল্লচন্দ্রের আহ্বানে 
এত মানুষ সাড়া দিয়েছিল যা অপ্রত্যাশিত ছিল। হাজার হাজার 
মানুষের কাছ থেকে অর্থ সাহায্য এল। অসংখ্য স্বেচ্ছাসেবক কাজ 
করবার জন্যে এগিয়ে এল । সকলের সমবেত চেষ্টায় ছুভিক্ষের পাঁড়িত 
মানুষ ক্ষুধার হাত থেকে মুক্তি পেল প্রষুল্লচন্দ্রের নেতৃত্বে এই কাজ 
সম্ভব হয়েছিল। 

১৯২৩ সালে উত্তরবঙ্গে বন্যা দেখা দিল । উত্তরবঙ্গের বন্যার সময় 
প্রফুল্লচন্্র সকলের আগে ত্রাণ কার্ষে এগিয়ে এলেন। এবার তার 
আহ্বানে অসংখ্য মানুষ সাড়া দিল। বাংলার মানুষ অর্থ ও 
জামা-কাপড় সংগ্রহ করে দুঃস্থদের মধ্যে বিতরণ করে। প্রতিদিন 
খাওয়ার ব্যবস্থা করা হয়। ভারতের অন্ান্ত প্রদেশ থেকে নানাবিধ 
সাহায্য এল । অনেকে বলেন প্রফুল্লচন্দ্রের আহ্বানকে মানুষ দেবতার 

আহ্বান মনে করেছিল । তার সংগঠনী শক্তি ছিল অসাধারণ। আর 
কর্মতৎপরতায় ছিলেন অদ্বিতীয়। তার অসাধারণ সংগঠনী শক্তি, 
কর্মতৎপরতা ও নেতৃত্বের রূপ দেখে দেশবাসী যুগপৎ বিস্মিত ও স্তম্ভিত 
হয়েছিল। গান্ধীজী তাকে Doct০r ০£ 71008 বলে অভিহিত 
করতেন। 

যখনই মানুষ কোন কারণে বিপন্ন হয়ে পড়তো তখনই প্রফুল্লচন্দ্ 
ত্রাণ ও উদ্ধারের কার্ষে এগিয়ে আসতেন। বয়েস হলেও যুবকদের 
থেকে তিনি বেশি কর্ম তৎপর ছিলেন। ৪৩-এর ছুভিক্ষেও তিনি অনেক 
অর্থ সাহায্য করেছিলেন। তখন তিনি বৃদ্ধ। নেতৃত্ব দেওয়ার এবং ত্রাণ 
সংগঠন গড়ে তুলবার বয়েস ছিল না। তাই অর্থ সাহায্য দিয়েই তিনি 
ক্ষান্ত হতে বাধ্য হয়েছিলেন। মানব সেবায় তার আন্তরিকতা চিরদিন 
দেশবাসী শ্রদ্ধার সঙ্গে স্মরণ করবে। 

দেশের দরিদ্র মানুষের জন্যে তিনি কতটা ভাবতেন তার পরিচয় 
ছড়িয়ে আছে বিভিন্ন প্রবন্ধ ও বক্তৃতায় । “দেশের কর্তব্য ও সেবা সম্বন্ধে 
দুটো কথা’ প্রবন্ধে বলেছেন_-“যদি দেশকে সম্যক বুঝিতে চান, তবে 
সহরের ছুচারট! বাড়ী দেখলেই চলবে না। জাতি মেরুদণ্ড, জাতির 
শক্তি, জাতির প্রাণ, পল্লীর ও নিরক্ষর চাষীদের দিকে তাকান। উচ্চ- 
শ্রেণীর শিক্ষিত লোক কয়টি? বাংলাদেশের লোকসংখ্যা এখন সাড়ে 
চার কোটির উপর। দেশের শতকরা ৯৫ জন নিরক্ষর তাদের বাদ 
দিলে ত কিছুই থাকে না । স্থুতরাং তাদের আগে চাই। কথায় বলে 
4 nation lives in huts. কুটীর ফেলে গেলে চলবে না। 
শিক্ষিত আমরা, আমাদের উচিত আমাদের অজ্ঞ ভাইদের জন্য হাত 
বাড়িয়ে দেওয়া । তারা রোগে, শোকে, দুঃখে, দৈন্ে, অনাহারে 
প্রপীড়িত হয়ে মরতে বসেছে, এখন কি আমাদের নিজ নিজ সুখ ভোগে 
মত্ত হওয়া সাজে? আমাদের কর্তব্য যারা পশ্চাৎপদ তাদের সকলকে 
হাত ধরে টেনে তোলা, তাদের সকলকে জ্ঞানালোকে উদ্ভাসিত করা । 
এখনও বাংলাদেশ শিক্ষিত বাবুদের কথা শোনে, পরে আর শুনবে বলে 

বোধ হয় না। ভাই বলে তাদের সঙ্গে মিশতে হবে, তারা যে আমাদের 
সঙ্গে একন্থুত্রে গাথা, তাদের শিরায় ও ধ্মনীতে আমাদেরই রক্ত 
প্রবাহিত।” 

আন্দুল সেবা সমিতির বাধিক অধিবেশনে “শিক্ষা ও সেবা” বক্তৃতায় 
বলেছেন-_-“সেবার কথা উঠলেই আমাদের সময়কার ছাত্রজীবনের 
কথা মনে পড়ে । এখনকার ছেলের! সেবা বিষয়ে তখনকার ছেলেদের 
চেয়ে অধিকতর অগ্রসর । আমাদের সময় দেখেছি যদি কোন ছাত্র 
ছাত্রাবাসে বসন্ত প্রভৃতি সংক্রামক রোগে আক্রান্ত হত তবে সকল 
ছাত্র তাকে ত্যাগ করত, কিম্বা মেথর-যুদ্দফরাসের জিম্মায় তাকে 
হাসপাতালে বাস করতে হত। আর এখনকার ছাত্রেরা পীড়িতের 
সেবার্থে পালা “করে রাত্রি যাপন করে, বন্তাপীড়িত দুঃস্থ নরনারীর 
সেবায় প্রাণ দিয়ে পরিশ্রম করতে শিখেছে। এসব দৃশ্য দেখলে 
সত্যই প্রাণে কেমন একটা আনন্দ হয়। সেইসব সেবাপরায়ণ 
ছাত্রদের দেবতা জ্ঞানে পুজা করতে ইচ্ছা হয়। 

আজকাল একটা সুর উঠেছে ইউরোপের যা কিছু সবই 
পরিত্যজ্য। একথাটা একটু তলিয়ে দেখলেই।আমাদের ভুলটা ধর! পড়ে 
তাদের মধ্যে অনেক সৎকাজ দেখতে পাই যা আমাদের সর্বতৌভাবে 
শিক্ষা করা৷ উচিত। এক লণ্ডন সহরে ৬০৭০টি হাসপাতাল আছে; 
সবগুলিই দেশের স্বেচ্ছাকৃত দানের উপর প্রতিষ্ঠিত। আর আমাদের 
দেশে স্বেচ্ছাকৃত দানের উপর প্রতিষ্ঠিত একটিও হাসপাতাল বা! সেবাশ্রম 
নাই, বললেও অত্যুক্তি হয় না। ""*এরপে নিঃস্বার্থভাবে অর্থ দান 
করতে আমরা কয়জন শিখেছি আর কয়জনই বা মানব সেবায় 
জীবন উৎসর্গ করতে শিখেছি। বিবেকানন্দ ঠিক বলেছিলেন__ 
আমাদের এমন একদল স্বেচ্ছাসেবক দরকার যারা আত্মস্থ জলাঞ্জলি 
দিয়ে প্রাণ ভরে সকলের ও দেশের সেবা করবে। শ্বেতাঙ্গরা জড়বাদী 
হোক, কিন্ত তাদের কাছে শেখবার অনেক জিনিষ আছে। মানুষ যদি 
মানুষকে প্রেম বন্ধনে না বীধল ; যদি তার সেবা করে ধন্য না হল--তবে 


৩৯ 


শুধু প্রাণহীন আধ্যাত্মিকতার আলোচনায় ফল কি ?” 

মানব সেবা সম্পর্কে প্রফুল্লচন্দ্রের আন্তরিকতা অত্যন্ত স্পষ্টভাবে 
প্রতিফলিত হয়েছে উক্তিগুলির মধ্যে । মুখের কথা দিয়েই তিনি 
কাজ শেষ করেন নি। ব্যক্তিগতভাবে সেবা কার্যে আত্মনিয়োগ 
করেছেন। অন্যের থেকে এইখানেই প্রফুল্লচন্দ্রের স্বাতন্ত্য ৷ তীর ছাত্র- 
জীবন কালের তুলনায় পরবর্তা কালের ছাত্ররা যে সেবা কার্ধে ব্রতী 
হয়েছে তা দেখে তিনি খুনী হয়েছেন। আমাদের দেশে ইংরেজ শাসন 
করলেও ইংরেজ জাতির এবং ইউরোপের সবই খারাপ তা নয়। যার 
যা কিছু ভাল তার প্রশংসা করতে তিনি কুঠিত হতেন না | 


bo 


স্ত্রী শিক্ষার প্রয়োজনীয়তা 


স্ত্রী শিক্ষার ব্যাপারে প্রফুল্লচন্দ্র পিতার কাছ থেকে অনুপ্রেরণা 
লাভ করেছিলেন। ্ত্রীশিক্ষার জন্যে বিভিন্ন প্রতিষ্ঠানে স্কুল প্রতিষ্ঠায় 
তিনি অর্থ ও উৎসাহ দিয়ে সাহায্য করেছিলেন। তিনি বুঝেছিলেন 
মেয়েদের লেখাপড়া শেখার প্রয়োজনীয়তা ৷ শিক্ষার আলো অন্তরে 
প্রবেশ না করলে মেয়েরা বাইরের মহৎ কাজে অংশ নিতে অনুপ্রাণিত 
হবে না। অথচ ঘরের কাজের সঙ্গে বাইরের কাজেও মেয়েদের অংশ 
গ্রহণ প্রয়োজন । বিভিন্ন সেবামূলক কাজে এবং জাতীয় আন্দোলনে 
অংশ নিতে হলে শিক্ষার প্রয়োজন। এইসব বিভিন্ন রিষয় অনুভব 
করে তিনি স্ত্রী-শিক্ষার প্রসারে সচেষ্ট হয়েছিলেন । 

নারী সমাজের প্রতি আহ্বান জানিয়ে ভবানীপুরের পদ্মপুকুর 
চড়কমেলায় শিল্প প্রদর্শনীতে বলেছিলেন-_-“এই মৃত বাংলার প্রাণ 
সঞ্চার করিতে হইবে। আজ দেশের এই সঙ্কটে আমি মাতৃজাতিকে 
মৃতসঞ্জীবনী সুধা হস্তে অগ্রসর হইতে আহ্বান করিতেছি। ইংল্যাণ্ডের 
মহাসঙ্কট ও পরীক্ষার দিনে রমণী জাতিই আগুয়ান হইয়া আসিয়াছেন। 
নারী জাতির প্রেরণায় আবার আমাদের সাধনা সফল হইবে বলিয়া 
আমি বিশ্বাস করি। ...মাতৃশক্তি জাগ্রত হইয়া দেশের অন্ন-বস্তের 
সমস্তার সমাধান করিবেন, ইহাই বিশ্বাস করি। তাই আজ আশা ও 
আকাজ্ষা লইয়া বাংলাদেশের শক্তি স্বরূপিণী মাতৃজাতির প্রতি 
আমার নিবেদন যে তাহারা একবার জাগ্রত হউন। নিজের গৃহে ও 
পরিবারে তাহারা প্রেরণার অমৃত উৎস স্থজন করুন 1” 

মেয়েদের অর্থনৈতিক স্বাধীনতা আমাদের দেশে প্রফুল্লচল্দ্রের 
সমকালে ছিল না। মেয়েদের অন্তের অনুগ্রহের ওপর নির্ভর করে 
থাকতে হোত। গান্ধীজী যে চরকায় সুতো কাটার প্রবর্তন করেছিলেন 
তাকে তিনি সমর্থন করেছিলেন। মেয়েদের চরকায় ন্ুতো কাটার 

জন্যে আবেদন করেছিলেন। তিনি খুলনার এক জনসমাঁবেশে 
নারীজাতিকে লক্ষ্য করে বলেছিলেন__ “এখানে অনেক মালক্ষ্মীরা 
উপস্থিত আছেন। অবশেষে তাহাদের নিকট আমার করজোড়ে 
নিবেদন এই যে, চরকাকে তাহাদের গৃহস্থালীর কাজকর্মের ভিতর যেন 
অঙ্গীভূত করিয়া লয়েন--.আমার ধারণা, প্রত্যেক পরিবারে এমন ছুই 
একজন লোক আছেন, ধাহারা ইচ্ছা করিলে প্রত্যহ স্থতা কাটিতে 
পারেন। ইহাতে সংসারের অনেক উপকার হয়।--....আর্‌ যদি এক 
ঘণ্টার বেশী সময় এঁ চরকাতে নিয়োগ করেন তাহা হইলে এ সমস্ত 
বিধবা! স্্রীলোকেদের পরের গলগ্রহ হইয়া থাকিতে হয় না।..'দেশের 
এই আন্দোলনে স্ত্রী জাতিরও একটি কর্তব্য আছে, সে কর্তব্য বর্তমানে 
কেবলমাত্র স্তাকাটা। তাই কবির কথায় বলিতে হয়__ 

তোরা না করিলে সাধনা 

এ ভারত আর জাগে না জাগে নী ।* 

সাম্প্রদায়িক বাটোয়ার। প্রসঙ্গে 


প্রফুল্লচন্্র প্রত্যক্ষভাবে রাজনীতির সঙ্গে জড়িত ছিলেন না। 
বিশেষ কোন রাজনৈতিক দলের সদস্তও ছিলেন না। দেশের সম- 
সাময়িক আন্দোলনগুলির সঙ্গে তার যোগ ছিল। গান্ধীজীর অনেক 
কিছু সমর্থন করতেন । আবার যেসব বিষয় তার পচ্ছন্দ ছিল না তার 
বিরোধিতাও করেছেন। শিক্ষা সংক্রান্ত ব্যাপারে তিনি কংগ্রেসের 
নীতি সমর্থন করেন নি। সাম্প্রদায়িক বাটোয়ারা সম্পর্কে কংগ্রেসের 
না গ্রহণ না বর্জন নীতি সমর্থন করেন নি। এই সময় তিনি Nation- 
81196 Party-তে যোগ দেন। কিন্তু রাজনীতির ক্ষেত্রে কোন ভূমিকা 
নেন নি। ] 

সাম্প্রদায়িক বাটোয়ারার প্রশ্নে তিনি এত ক্ষুব্ধ হয়েছিলেন যে, এ 
সম্পকিত জনসভায় যোগ দিয়ে বক্তৃতা করেছিলেন এবং সাম্প্রদায়িক 
বাঁটোয়ারার তীব্র বিরোধিতা করেছিলেন। কলকাতার ইউনিভারসিটি 
ইনস্টিটিউট হলে সাম্প্রদায়িক বাটোয়ারা বিরোধী দিবসে প্রদত্ত বক্তৃতায় 
বলেছিলেন__“আজ সাম্প্রদায়িক বাঁটোয়ারা বিরোধীদিবস। এই 
দিনে আমাদের এক মহা অনিষ্ট সঙ্ঘটিত হইয়াছিল ৷ এই অনিষ্ট 
হইতে দেশকে রক্ষা করিতে হইবে ।”-*সাম্প্রদায়িকতার সহিত মিলন 
ঘটাইয়৷ জাতীয়তার বিকাশ অসম্ভব, একথা লর্ড মলি হইতে আরম্ভ 
করিয়া সাইমন কমিশনের সভ্যবৃন্দ পর্যন্ত সকল ইংরেজ রাজনীতিজ্ঞ- 
রাই স্বীকার করিয়াছেন। তথাপি ইংরাজের স্বার্থ সিদ্ধির সুবিধা কল্পে 
আমাদের উপর এই উৎকট ব্যবস্থা চাপান হইয়াছে।*-**** আমি 
চিরদিনই সকল শ্রেণীর ও সকল সম্প্রদায়ের মধ্যে মৈত্রী ও প্রীতি 
সংস্থাপনের চেষ্টা করিয়াছি। সংখ্যালঘিষ্টদের সমস্ত ন্যায় সঙ্গত দাবী 
সংরক্ষণের জন্ আমি সর্বদা প্রস্তত। কিন্ত শ্রেণী বিশেষের ও সম্প্রদায় 
বিশেষের স্বার্থ রক্ষার অজুহাতে দেশের অনিষ্ট সাধনের আমি কোন- 


৪৩ 


প্রকারে সহায়তা করিতে পারি না।-*****দিন যতই অগ্রসর হইতেছে 
ততই সাম্প্রদায়িক বাটোয়ারার কুফল পরিস্কুট হইয়া উঠিতেছে।... 
সাম্প্রদায়িক বাটোয়ারা প্রস্তুত ভোটের জোরে এবং ইউরোপীয় 
সভ্যদের সহায়তায় এই প্রদেশে একটি তাগুব লীল! চলিতেছে। 
সাম্প্রদায়িক বাঁটোয়ারা সমূলে উচ্ছেদ না হইলে বাংলাদেশের কোন 
প্রকার উন্নতি হইবে না। পরন্ত ইহার- দুর্দশা আরও বাড়িয়া! যাইবে । 
সুতরাং আমি আপনাদের নিকট এই অনুরোধ জানাইতেছি যে, যতদিন 
এই বাটোয়ারা সম্পূর্ণভাবে প্রত্যাহ্ৃত না হয় ততদিন আপনারা সর্ব 
প্রকারে ইহার বিরোধিতা করিবেন।-.....বিশেব করিয়া একদল 
স্বদেশবাসী স্বাধীনতা সংগ্রামে সম্মিলিত অভিযান নীতির অজুহাতে 
এখনও ইহাতে মৌন সম্মতি দিয়া আসিতেছেন। তাহা লক্ষ্য করিয়া 
আমি আরও দুঃখিত হইয়াছি। ভারত শাসন ব্যাপারে সাম্প্রদায়িক 
নীতি প্রবর্তন করিবার- পর হইতে জগতের চক্ষে ভারতকে হেয় করিবার 
উদ্দেশ্যে বৃটিশ সাস্রাজ্যবাদ আমাদের বিবাদ-বিসম্বাদ ঈর্াদেষের চিত্র 
রচনা করিবার যে চাতুরী অবলম্বন করিয়াছে, এই সমস্ত ব্যক্তি তাহাদের 
না গ্রহণ না বর্জন নীতির দ্বারা নিশ্চিতভাবে তাহার সাহায্য ও সহ- 
যোগিতা করিতেছেন ।......যদি আমরা এই অন্তায়ের সম্মুখে শির 
অবনত করি তাহা হইলে স্বদেশের প্রতি আমাদের কর্তব্যচ্যুতি ঘটিবে। 


অতএব যতদিন না তথাকথিত সাম্প্রদায়িক বাটোয়ারা দেশ হইতে 


সমূলে উৎপাটিত হয় ততদিন উহার বিরুদ্ধে নিয়মিতভাবে নির্মম 


সংগ্রাম চালানোর প্রতিজ্ঞা আমরা! গ্রহণ করিতেছি।» 

বাঙ্গালীর খাওয়া সম্পর্কে 


খাওয়া সম্পর্কে প্রফুল্লচন্রের কোনরূপ বাছ বিচার ছিল নী। 
সাধারণ খাওয়া তিনি পছন্দ করতেন এবং খেতেন পরিমিত। বাঙালীর 
অন্ন সমস্তা সম্পর্কে তিনি ওয়াকিবহাল ছিলেন। সকালে-বিকালে 
খাওয়ার ব্যাপারে তিনি চিড়ে, মুড়ি, খই-এর পক্ষপাতী ছিলেন। 
পাশ্চাত্য সভ্যতায় শিক্ষিত বাঙ্গালী এসবের পরিবর্তে বিস্কুট খেতে 
শুরু করে। চিড়ে, মুড়ি, খই বাঙ্গালীর নিজন্ব। বিক্ধুট বিদেশ 
থেকে আমদানী করা হয়েছে। তাছাড়া বিস্কুট কারখানার মালিক 
বিদেশী বিস্কুট খেলে লাভ বিদেশীদের । চিড়ে, মুড়ি, খই-এর কদর 
শিক্ষিত বাঙালীর কাছে কমে যাওয়ায় তিনি মর্মাহত হন। বাধ্য হয়ে 
তিনি চিড়ে, মুড়ি, খই-এর উপকারিতা সম্বন্ধে বলতে ও লিখতে শুরু 
করেন। 

শিক্ষিত বাঙ্গালী পরিবারের এমনই অবস্থা যে কোন আগন্তককে 
মুড়ি, চিড়ে দিলে সেভাবে তাকে উপযুক্ত সমাদর করা হলো না। আর 
যার বাড়িতে আগন্তক এসেছে সেই বাড়ির কর্তা গৃহিণী চিড়ে, মুড়ি 
দিতে লজ্জা বোধ করেন। জাতীয় চরিত্রের এই শোচনীয় দুর্বলতা 
দেখে প্রফুল্ল স্বয়ং চিড়ে, মুড়ি, খই-এর পক্ষে তার অভিমত ব্যক্ত করেন 
_«্ভিটামিন বি (২) মানুষের সরধাঙ্গীন সুস্থতার জন্য অপরিহার্য এবং 
এই উভয়বিধ উপকারী ভাইটামিনই চিড়া, মুড়ি, খই প্রভৃতি সামগ্রীতে 
বিস্কুটের অপেক্ষা অনেক বেশী পরিমাণে বিভ্মান। ১০২২ চিড়া, 
মুড়ি, খই প্রভৃতি সামগ্রীতেও প্রোটিনের পরিমাণ চাউলের প্রোটিনের - 
পরিমাণের মতই পাওয়া যায়। 

নিম্নের তালিকায় চিড়া, মুড়ি, খই ও বিস্কুটের পরীক্ষার ফল প্রদত্ত 
হইল £_ 

প্রতি ১০০ গ্রাম (৯ তোলা) প্রতি ১০০ অংশ 


দ্রব্যে কত ইউনিট কত অংশ 
ভাইটামিন বি ১ ভাইটামিন বি২ ডেকগ্রিন 

লাল চিড়া (কাচা). ৩৪৫ ১৮% ১৫ 
» (ভাজা) ৩৪৪ ৭৫ ৪১ 
সাদা চিড়া (কাচা) ২২৫ ১২৫ ১৭ 
৮»... (ভাজা) ১৮৫ ৭৫ ২৮ 
মুড়ি ১৪'৫ বায ৬১ 
খই ১৩5 ১৪০ ৫.৭ 
বিস্কুট ১২০ ১১১ ১৯ 


উল্লিখিত তালিকাতে আমর! দেখিতে পাইতেছি-চি'ড়া, মুড়ি, খই প্রভৃতি 
প্রত্যেক সামগ্রাতেই বিস্কুট অপেক্ষা ভাইটামিন বি ১ বেশী আছে। 
খই এবং কাচা চি'ড়াতে ভাইটামিন বি ২ বিস্কুটের চেয়ে বেশী এবং মুড়ি 
খইও ভাজা চি'ড়াতে বিস্কুট অপেক্ষা অনেক বেশী ডেকষ্িন বিদ্যমান৷ 
ঈষৎ ভাজা চিড়া মুখরোচক, উহাতে ডেকপ্রিনের পরিমাণও বেশী, 
অথচ উহাতে ভাইটামিনেরও বেশী অপচয় হয় না৷” 

চিড়ে, মুড়ি, খই দামেও সমতা, এবং অল্পে পেট ভরে । এগুলির 
সঙ্গে শসা, নারকেল, গুড় খেলে তা উপকারী । প্রফুল্লচন্দ্র ভিজান 
ছোলা মুগের অঙ্কুর, শ'কআলু ও গুড়কে আদর্শ জলখাবার হিসেবে 
অভিহিত করেছেন। শসা, আম, জাম কাঠাল, পেয়ারা, আতা, পেপে, 
লেবু প্রভৃতি খাওয়ারও উপদেশ দিয়েছেন। এসব খেলে জাতীয় স্বাস্থ্যের 
উন্নতি হবে বলে তিনি মনে করেছেন। উক্ত প্রবন্ধের পরিশেষে 
বলেছেন__ ‘খাদ্য হিসাবে বিস্কুটের স্থান কোথায় তাহাও আমরা এই 
প্রবন্ধে দেখাইলাম। আশাকরি, বাঙ্গলার নব্য গৃহলন্ষ্মীগণ তাহাদের 
শাতা, মাতামহীর আদর্শ অনুকরণ করতঃ চি'ড়া, মুড়ি, খই প্রস্তুত তাহা 


পরিবেশন করিয়া স্বাস্থ্য বৃদ্ধির ব্যবস্থা করিবেন এবং সর্বনাশী চা বিস্কুটকে 
কদাচ ত্রিসীমানায় আসিতে দিবেন না 1৮ 


৪৬ 


অত্যন্ত দুঃখের বিষয় সহরের শিক্ষিত মানুষ আজো প্রফুল্পচল্সের 
উপদেশ গ্রহণ করে নি। গ্রামে চিরকালই চিড়ে, মুড়ি, খই-এর. কদর 
ছিল এবং এখনো আছে। কিন্তু এসবের তেমন কদর নেই। তছৃপরি 
বিলাসিতার শ্রোতে বাঙ্গালী গা ভাসিয়ে দিয়ে চা বিন্ধুট, চপ, কাটলেট, 
মোগলাইপরটা, কেক প্রভৃতির প্রতি আকৃষ্ট হয়েছে। এসব না খেলে 
নাকি শিক্ষিত বাঙ্গালীর সম্মান নষ্ট হয়। পরিতাপের বিষয় প্রযুল্লচন্দ্রের 
আদর্শ আমরা গ্রহণ না করে স্বাস্থ্যের সর্বনাশ ঘটাতে চলেছি। 


৪৭ 


বাঙালীর ভবিষ্যৎ চিন্তা 


প্রফুল্লন্দ্র বাঙালীর ভবিষ্যৎ চিন্তায় বিভোর ছিলেন। কিরূপে, 
কোন্‌ উপায়ে বাঙ্গালী আবার অন্ধকার থেকে আলোয় আসবে সেই 
চিন্তা নিরন্তর তাকে কুরে কুরে খেত। তিনি তার দীর্ঘ জীবনে দেখেছেন 
বাঙ্গালী কিভাবে অর্থনৈতিক জগৎ থেকে পিছু হটছে। অন্ন সমস্তা| 
ক্রমশ প্রকট আকার ধারণ করছে। ব্যবসা বাণিজ্যে ভিন্ন প্রদেশের 
মান্য এসে জাকিয়ে বসেছে। অর্থনীতির ক্ষেত্রে কোন জাতি বা রাজ্য 
পিছিয়ে পড়লে তার বৈষয়িক উন্নতি কখনই সম্ভব হয় না। ক্রমেই 
সে পিছু হঠতে থাকে । নানাবিধ সমস্তা ও দারিদ্র তাকে আষ্টে-পুষ্ঠে 
বেঁধে ফেলে |, তখন জীবন ধারণই সমস্ত! হয়ে দাড়ায় । বাঙ্গালীর এই 
অবনতি প্রফুল্চন্্র প্রত্যক্ষ করেছেন। এর ওপর আছে জাতিভেদ 
প্রথা। এই কুপ্রথাটি বাঙ্গালী জাতির উন্নতির অন্তরায়। এই দিকেও 
তিনি বারে বারে দেশবাসীর দৃষ্টি আকর্ষণ করেছেন। তাছাড়া শিক্ষিত 
বাঙ্গালী যুবকদের বাবুগিরি ও বিলাসিতা, নৈতিক চরিত্রের অধঃপতন 
সমগ্র জাতিকে অন্ধকারের পথে নিয়ে যাচ্ছে। প্রুল্লচন্দ্র অন্তর দিয়ে 
অনুভব করেছিলেন এইসব সমস্তার সমাধান না হলে বাঙালী ভবিষৎ 
অদ্ধকার। আচার্য আরও বেদনা পেয়েছেন বাঙ্গালী যুবকদের বিজ্ঞান 
শিক্ষারক্ষেত্রে। ১৯৩৭ সালে পাটনায় অনুষ্ঠিত প্রবাসী বঙ্গসাহিত্য 
সম্মেলনের মূল সভাপতির ভাষণে তিনি বাঙ্গালী যুবকদের বিজ্ঞান 
শিক্ষার সম্বন্ধে বলেছেন__“ছই-একটি ছাড়া অধিকাংশ বাঙ্গালীর 
ছেলেই বিজ্ঞান পড়ে, তোতাপাধীর মত মুখস্থ করিয়া পরীক্ষা গৃহে সে- 
গুলি কোন মতে লিখিয়া পরীক্ষা পাশ করিবার উদ্দেশ্যে মান্র। এক 
কলিকাতা বিশ্ববিষ্ঠালয়ে প্রতি বৎসর ৬ হাজার ছেলে আই, এস. সি, 
২ হাজার ছাত্র বি. এস-সি ও ৪০০ ছেলে এম. এস-সি পরীক্ষা দেয় 
ইহাদের মধ্যে শতকরা কেন, হাজার করা একজনও পরবর্তাকালে 

/ 
/ 


/ 
/ বিজ্ঞান আলোচনা করে কিনা সন্দেহ। বাঙ্গালীর চিত্তবৃত্তির এই 
নিদারুণ দৈন্যই আমাকে ব্যথিত করিয়া তুলিয়াছে। 
শুধু যে বিজ্ঞানের ক্ষেত্র সম্বন্ধেই একথা সত্য তাহা নহে, জ্ঞান- 
বিজ্ঞানের অন্তান্ত শাখা সম্বন্ধেও ইহার সত্যতা পরিক্ষুট হইয়া 
উঠিতেছে। জটিল অর্থনীতি সংক্রান্ত প্রশ্নে বোম্বাইবাসীদের মধ্যে 
পুরুষোত্তমদাস ঠাকুর দাস, বালটাদ হীরার্টাদ, ডেভিড সেস্সুন এবং 
মাড়োয়ারী সমাজ হইতে ঘনশ্যাম দাস বিড়লা প্রভৃতি ্ব স্ব প্রতিভার 
যোগ্য পরিচয় প্রদান করিত্রেছেন। কিন্তু হায়! বাঙ্গালীর প্রতিভার 
যোগ্য অবদান এক্ষেত্রে কোথায় ? ত্রিশ বৎসর পূর্বে মহামতি গোখলে 
বলিয়াছিলেন_What Bengal thinks to day the whole of 
India thinks £97502:0আ-_বাঙ্গীলীর আজিকার চিন্তাধারা কাল 
সমগ্র ভারত অনুসরণ করিবেই। প্রসঙ্গতঃ তিনি যে কয়জন কৃতী 
বাঙ্গালীর নাম করিয়াছেন, তাহাদের সমকক্ষ সেদিন ভারতবর্ষে কেহ 
ছিল না। আজ দিনের পরিবর্তন ঘটিয়াছে_তে হি নো দিবস! গতাঃ। 
বাঙ্গালীর এই শোচনীয় জীবন সমস্তায় প্রবাসী বাঙ্গালীরও দায়িত্ব 
আছে বলিয়া আমার বিশ্বাস। কলিকাতা প্রবাসী মাড়োয়ারীগণ 
পরস্পর সহানুভূতি ও কর্ম প্রচেষ্টার দার! ব্যবসায় বিরাট ক্ষেত্র প্রস্তুত 
করিয়া লইয়াছেন। প্রবাসী বাঙ্গালী তাহাদের অপেক্ষা শিক্ষা-দীক্ষায় 
অধিকতর হইয়াও আজ জীবন সমস্তায় পরাভূত হইতেছেন। তাহাদের 
না গড়িয়া উঠিয়াছে ব্যবসার ক্ষেত্র, না গড়িয়া উঠিয়াছে উপার্জনের 
কোন স্থায়ী পথ ৷ আদিম প্রবাসী বাজালীগণ সর্বপ্রথম পাশ্চাত্য শিক্ষা 


যথেষ্ট লাভ করিয়াছিলেন__নিঃসংশয়ে বলিব শিক্ষা তাহাদের ছিল_ 


ছিল না দুরদৃষ্টি । পূর্বপুরুষগণের সেই ভুলের প্রায়শ্চিত্ত আজ তাহাদের 


প্রবাসী বংশধরদেরই করিতে হইবে। বাঙ্গালীর এই ছুঃদময়ের জন্য 
প্রবাসী ভ্রাতাদের দায়িত্ব কত বেশী। সমাজের শিক্ষাগ্রগণ্য সম্প্রদায় 
প্রবাসে লইয়া আসিলেন দেশের মাটির সম্পূৰ্ণ ক্ৰুটি-বিচ্যুতি । দেশ হইতে 


দূরে আসিয়াও তাহার সংস্কারে তাহারা কোন চেষ্টাই দেখাইলেন না । 


প্রফুল্প-৪ 8৯ 


এখনও যদি প্রবাসী বাঙ্গালীগণ এ ক্রটি সংশোধন না করেন, এ কলঙ্ক 
মোচনে অবহিত না হন-_তবে বাঙ্গালীর ভবিষৎ অন্ধকার ৷” 

**ধিনী মাড়োয়ারী ও গুজরাটারা ( ভাটিয়া ) ধর্মে হিন্দু, তাহারা 
গঙ্গান্নান করে এবং কালী মন্দিরে পূজা দেয়, গোমাতাকেও পৰিত্ৰ মনে 
করে কিন্তু তবু বাঙ্গালীদের সহিত তাহাদের ব্যবধান বিস্তর ৷ উভয়ের 
মধ্যে যেন দুর্ভে্য চীনা প্রাচীর বর্তমান। আমার বক্তব্য এই যে, 
জাতিভেদ বাঙ্গালীর বর্তমান দুর্ভাগ্যের জন্য বহুলাংশে দায়ী ৷” 

নানা উদাহরণ দিয়ে তিনি দেখিয়েছেন বাঙ্গালীর ভবিষ্যৎ কত 
অদ্ধকার। গম পেসায়ের কল চালায় অবাঙ্গালী, এ্যালুমিনিয়ামের 
ব্যবসা অবাডালীর হাতে, পাট কলের মালিক অধিকাংশই অবাঙালী, 
কুলী, মজুর, মজুরদের ঠিকাদার, মুচি সবই অবাঙ্গালী। বাংলাদেশের 
লক্ষ লক্ষ মানব বিড়ি খায়। সেই বিডিও তৈরি করে অবাঙ্গালী। 
অধিকাংশ গোয়াল! অবাঙ্গালী। অথচ এইসব ব্যবসা অনায়াসে বাঙ্গালী 
করতে পারে। কিন্তু ব্যবসার পথ বাঙ্গালী বড় একটা মাড়ায় না। 
অনেকের মতে অর্থাভাবে বাঙ্গালী ব্যবসা করে না। এই মত প্রফুল্লচন্দ্ 
মানেন না। তার মতে__“অনেকের মুখে প্রায়ই শুনিতে পাই__অর্থের 
অভাবেই বাঙ্গালী ব্যবসার ক্ষেত্রে গড়িয়! তুলিতে পারিতেছে না__আমি 
একথা বিশ্বাস করি না। রেল খুলিবার পুর্বে রাজপুতানার মরুভূমি 
হইতে অশিক্ষিত যেসব মাড়োয়ারী পদত্রজে বাঙ্গলা দেশ প্রবাস জীবন- 
যাপন করিতে আসিয়াছিল। দিনান্তে সামান্য ছাতুদারা ক্ষুম্নিববত্ত 
করিয়া তাহারা তাহাদের বংশধরদের জন্ত রাখিয়া গিয়াছেন__বিরাট 


বংশধরদের ভীষণ জীবন সমস্তা ।৮ 
বাঙ্গালীর এরূপ অবস্থা হওয়ার কারণ কি? প্রফুললচন্দ্রের মতে 

বর্তমান শিক্ষা পদ্ধতি। এর ফলেই বাঙালী অমবিমুখ হয়ে যাচ্ছে 
এবং গ্রামে ফিরতে তাদের অনীহা । বাঙালী কৃষকদের অবস্থাও 
ত্রমাবনতির পথে। প্রফুল্চন্দ্র বলেছেন__ “বাংলার কৃষক সমাজের 
অবস্থা আজ কি যে ভয়ঙ্কর হয়ে উঠেছে, তা ভাবতেও গা শিউরে 
ওঠে। এই যে প্রজাদের চৌষটি হাজার খাওয়া হয়, তার পরিবর্তে 
দেওয়া হয় কি, তার কি কোন হিসেব আছে? হিসেব আমরা 
কোন্‌ দিকেই বা করি? আজ হিসেবের দিন এসেছে__হিসেব করে 
আমাদের বাঁচতে হবে এর জন্য অনেককে মরতেও হবে। এই বিপুল 
দায়িত্ব নেবার জন্য যদি কেহ প্রস্তুত হয় তবে জেনো এরা তরুণ-এরা 
ছাত্র-এরাই বিধাতার বর পুত্র" এই উক্তির মধ্যে বাঙ্গালীকে উঠে 
বসবার আহ্বান দেওয়া হয়েছে। বিভিন্ন প্রবন্ধে ও বক্তৃতায় তিনি 
একই কথা বারে বারে বলে বাঙ্গালীর চৈতন্যোদয় ঘটাতে চেয়েছিলেন । 
বাঙ্গালীর সমস্তার শেষ নেই। সেই সমস্তার হাত থেকে মুক্তি পাওয়ার 
উপায় তিনি বলেছেন। বাঙালী যাতে মেরুদণ্ড সোজা রেখে চলতে 
পারে তার জন্যে তিনি অনেক সময় নানা উক্তির মধ্যে বাঙালী চরিত্রকে 
কটাক্ষ করে ব্যঙ্গ করেছেন। কখনো ঘা মেরেছেন আবার কখনো বা 
উদ্দীপনাময় কথা বলেছেন। 

বাঙ্গালীর বর্তমান ও ভবিষ্যৎ সম্বন্ধে বলতে গিয়ে তিনি অধিকাংশ 
স্থানেই ভিন্ন প্রদেশবাসীদের কথা বলেছেন। মনে রাখতে হবে এর 
মধ্যে কোন বিদ্বেষ ভাব নেই। তুলনামূলক আলোচনার মাধ্যমে তিনি 
দেখে শেখার ইঙ্গিত দিয়েছেন। বাঙ্গালীর বস্ত্র সস্তার সমাধান কল্পে 
প্রফুল্লচন্দ্র চারটি উপায় বলেছেন। প্রথম উপায় তুলার বীজ কৃষিক্ষেত্র 
ছড়িয়ে দেওয়া ৷ দ্বিতীয় উপায় স্থতাকাটা ৷ তৃতীয় উপায় খাদির কাপড় 
বোনা। চতুর্থ উপায় খাদির কাপড় পড়া । ধনী ও দরিদ্র নিবিশেষে 
সকলকে একই উপদেশ দিয়েছেন। তিনি বলেছেন__ “বিলাতী 
স্থতায় কাপড় পরা পাপ, কেননা দেশের দারিদ্র্য বিদেশী সুতার 
কাপড়ের সহিত ঘনিষ্ঠভাবে যুক্ত। বিলাতী স্ৃতার দেশী কাপড়ও যা, 

বিলাতী কাপডও তাহাই । দেশবাসী পাপজ্ঞানে উহ! বর্জন করিবেন । 
উৎসবে ব্যবহার করিতে খাদি, বিবাহের যৌতুকে খাদি ও মৃতের 
আচ্ছাদনীয় খাদি। 'খাদি আজ আর রাজনৈতিক মত বিশেষের নিশান 
নহে, উহা এই বুভুক্ষু ও নগ্ন দেশের দারিদ্র্যের স্মারক, উহা! মৃতবৎ 
- অসাড় দেহে জীবন সঞ্চারের লক্ষণ ৷” 

বাঙ্গালী যদি বাঁচতে চায় তবে তাকে শ্রমের প্রতি মর্যাদা দিতে 
হবে। কঠোর পরিশ্রম না করলে কোনদিনই সুফল ফলবে না। 
জগতে বারা বড় হয়েছেন তারা সকলেই পুরুষকারের বলেই নিজের 
ভাগ্যকে ফিরিয়েছেন। প্রফুল্লচ্দ্রও সেই পথ অনুসরণ করবার জন্যে 
আহ্বান জানিয়েছেন। মের মর্যাদা বোধ” প্রবন্ধের শেষে বলেছেন__ 
“বাঙ্গালীকে যদি আজ দাড়াইতে হয়, তাহা হইলে জীবন সংগ্রামের 
জন্তে প্রস্তুত হইতে হইবে । বাংলাদেশে বাঙ্গালীর স্থান যে কোথায় তা 
পুর্বে বহুবার বলিয়াছি। আজ সকলরকম ব্যবসা বাণিজ্য বাংলাদেশে 
অবাঙ্গলীর হাতে__বাঙ্গালী আজ সামান্য চাকুরিয়া মাত্র। বাঙ্গালী 
আজ বাবু বলিয়া পরিচিত। সামান্য কায়িক পরিশ্রমে বাঙ্গালী অপমান 
বোধ করে। কায়িক পরিশ্রমের কাজে বাঙ্গালী ভয় পায়। ইহার ফলে 

ংলাদেশে আজ বাঙ্গালী কুলী, মজুর, কারিগর, রাজমিন্তি, ছুতার- 
মিস্ত্রি, কলের কুলী ইত্যাদি প্রায় দেখিতে পাওয়া যায় না বলিলেই হয়। 
এই সমস্ত কাজ বাংলাদেশে এখন শতকরা ৯০ জন অবাঙ্গালী বাংলার 
টাকা নিজের দেশে লইয়া যাইতেছে। আর বাঙ্গালী বিনা অন্নে প্রায় 
ধ্বংসের পথে আসিয়া পৌছিয়াছে। এইভাবে চলিলে আর পঞ্চাশ বছর 
পরে বাংলাদেশে জনকয়েক উকীল মোক্তার ও জন কয়েক অপিসের 
বাবুছাড়া আর অন্ততঃ মধ্যবিত্ত বাঙ্গালী খুঁজিয়া পাওয়া যাইবে না।৮ 

পাঠাগারের ব্যবহার সম্পর্কে 


প্রফুল্লচন্দ্রের মত পড়,য়া সংখ্যায় খুবই নগণ্য । কলকাতার [172 
rial Library ও University Library থেকে প্রফুল্লচন্দ্র বছরে 
এক হাজার বই নিয়ে পড়তেন । আসল কথা হল জ্ঞান স্পৃহা । প্রফুল্ল 
চন্দ্রের জ্ঞান ছিল অতুলনীয় । পড়বার এবং জানবার প্রতি তার একটা 
আগ্রহ ছিল। লেখাপড়া শেখবার জন্যে, জ্ঞান-অর্জনের জন্যে বিশ্ব- 
বিদ্যালয়ের ছাপ না হলেও চলে । পাঠাগারগুলিকে ব্যবহার করে 
যথেষ্ট জ্ঞান সঞ্চয় করা যায় পৃথিবীতে এমন অনেক জ্ঞানী ও প্রতি- 
ভাবান মানুষ আছেন যাঁদের কোন বিশ্ববিদ্যালয়ের ছাপ নেই। এই 
ছাপ ন! থাকার জন্যে জ্ঞান অর্জনে তাদের কোন বাধার স্থষ্টি হয়নি 
প্রফুল্লচন্দ্র বলেছেন__ “প্রত্যহ নিয়মিতভাবে ছু ঘণ্টা, পড়লে বছরে 
একটা সাধারণ লাইব্রেরির সমস্ত বই পড়ে শেষ করা যায়। নিজের 
চেষ্টাতেই লোকে মহাজ্ঞানী হতে পারে। পরের আর সাহায্য 
আবশ্যক হয় না। 

ইংররেজীতে একটা কথা আছে মানুষের সঙ্গী দেখিলেই তাকে 
চেনা যায়। আমি বলি। মানুষকে বই পড়তে দেখলেই তাকে চেনা 
চেনা যায়। আসল কথা হচ্ছে পড়া দরকার। যাকে বলে ৪1] 
£০৮৭ তাই হওয়া দরকার। Wel! 1560:1590 না হতে পারলে 


লেখাপড়া শেখার কোন সার্থকতা নেই ! 


সাহিত্য রসিক প্রফুল্লচন্দ্র র 

প্রফুল্লচন্দ্র ছিলেন কর্মবীর। সারা! জীবন তিনি কাজের মধ্যে দিয়ে 
কাটিয়েছেন। কিন্তু সাহিত্যের পিপাসা তার কম ছিল না। ছাত্র- 
জীবনের প্রথম দিকে তিনি সাহিত্য ও ইতিহাসের প্রতি আকৃষ্ট 
হয়েছিলেন। পরে বিজ্ঞান সাধনায় মনোনিবেশ করলেও সাহিত্যের 
প্রতি একটা আকর্ষণ তার ছিল। সময় পেলেই তিনি সাহিত্য-বিষয়ক 
গ্রন্থ পড়তেন। তার বিভিন্ন প্রবন্ধে ও বক্তৃতায় বিভিন্ন কবিতার উদ্ধৃতি 
আছে। এই উদ্ধৃতি থেকে তার সাহিত্য-বিষয়ক জ্ঞানের পরিচয় 


অবহিত ছিলেন নাঁ। ১৯৩৭ সালে প্রবাসী বঙ্গসাহিত্য সম্মেলনে 
মূল সভাপতির ভাষণে বলেছিলেন-_“বাঙলা সাহিত্য গত ত্রিশ 


সহায়ক। প্রত্যেক বিভাগেই বিশেষভাবে গবেষণা চলিতেছে এবং 
পঠন-পাঠন ও আলোচনা বৃদ্ধি পাইয়াছে 
জাতির প্রকৃত পরিচয় প্রদান করে। জাতির মানসিক, সামাজিক, 
অর্থনৈতিক সকল অবস্থার পরিচায়ক ও পরিমাপক-_ জাতীয় সাহিত্য । 


বদ্ধপরিকর হউন। আজ মাতৃভাষার এই যজ্ঞবেদীমূলে বসিয়া, আস্থন 
আমরা সমবেত কণ্ঠে গগন পবন প্রতিধ্বনিত করিয়া বলি 


“আমরা ঘুচাব মা তোর দৈন্ত 
মান্য আমরা, নহি ত মেষ। 

দেবী আমার, সাধনা আমার, 
স্বর্গ আমার, আমার দেশ ৷” 
বাংল! সাহিত্য সম্পর্কে বলেছেন_-“আজ আমাদের সাহিত্য 
সমৃদ্ধিশালী । রাজা রামমোহন রায়ের সময়ে যে বীজ অস্কুরিত হয়, 
প্রাতঃম্মরণীয় বিদ্যাসাগর মহাশয়ের অসামান্য প্রতিভা প্রভাবে 
তাহার পূর্ণ বিকাশ হইয়াছে। "---**বসস্তের অতৃপ্ত কোকিল বঙ্কিম 
চন্দ্রের লেখনীতে যেমন একদিকে বিরহের উচ্ছাস গীতিকা গাহিতে 
লাগিল, আবার আনন্দমঠে স্বদেশপ্রেমিকতার ভৈরব নিনাদ, অপর 
দিকে সংযম, আত্মনিবৃত্তি, যোগ, অনুশীলন সুখ, দুঃখ ইত্যাদির উচ্ছাসে 
বঙ্গদর্শন বঙ্গদেশে নূতন যুগ আনয়ন করিল। সেই আলোক সামান্ 
প্রতিভায় উৎসাহিত হইয়া আজ বাঙলা সাহিত্য সমগ্র ভারত সাহিত্যের 
শীর্ষস্থান অধিকার করিয়াছে । অক্ষয়কুমার, দীনবন্ধু, কালী প্রসন্ন 
রমেশচন্দর, রবীন্দ্রনাথ প্রভৃতি এই ক্ষেত্রে নিজ নিজ প্রতিভাবারি সিঞ্চন 
করিয়। উর্বরতা সাধন করিয়াছেন ও করিতেছেন। ঈশ্বর গুপ্ত, শ্রী 
মধুসুদন, হেমচন্দ্র, নবীনচন্দ্র, রবীন্দ্রনাথ এই সাহিত্যের কাব্যাংশ 
কণকাভরণে সাজাইয়া চিরম্মরণীয় হইয়াছেন ।” 
রবীন্দ্রনাথের ওপর প্রফুল্লন্দ্ের আন্তরিক শ্রদ্ধা ছিল। রবীন্দ্র 
নাথের মৃত্যুর পর লিখেছিলেন-_“বিশ্বকবি রবীন্দ্রনাথের তিরোধানে 
সমগ্র দেশ আজ বিষাদাচ্ছন্ন।*----'রবীন্দ্রনাথ বাঙলা ও ভারতের 
নবজাগরণের মূর্ত প্রতীক-----'সাহিত্যে ও ভাষায়, কর্মে ও*চিন্তায় 
বাঁঙালীকে যে অগাধ সম্পদ তিনি দান করিয়া গেলেন তাহার তুলনা 
নাই।......সমস্ত দেশের প্রাণে যে অনুভূতি ও প্রেরণা তিনি সঞ্চার 
করিয়াছেন তাহ! চির গতিশীল ও চিরচলিষ্ণু । সব দেশের সব কালের 
নির্য্যাতিত জনগণের কে তাহারই বাণী ফুটিয়া উঠিবে_ 
অন্ন চাই, প্রাণ চাই, আলো চাই, চাই মুক্ত বায়ু, 
চাই বল, চাই স্বাস্থ্য, আনন্দ, উজ্জল পরায়, 
সাহস বিস্তৃত বক্ষপট ৷ 
৫৫ 


-"*ভারতের কৰি সৌন্দর্যের পূজার সঙ্গে সঙ্গে আত্মান্ুভূতির চেষ্টা 
করিয়াছেন। এই আত্মান্ভুতির প্রেরণাই ভারতীয় সংস্কৃতির মূল সত্য 
এবং এখানেই রবীন্দ্র সাহিত্যের সার্থকতা । ইহাতে আত্মানুভূতির যে 
বাণী কুটিয়া উঠিয়াছে একটি কথায় রবীন্দ্রনাথ নিজে তাহা প্রকাশ 
করিয়া গিয়াছেন তাহার বিগত ২৫শে বৈশাখের স্মরণীয় বিবৃতিতে 
মম্্াত্ের অন্তহীন, প্রতিকারহীন পরাভবকে চরম বলিয়া মেনে নেওয়া 
আমি অপরাধ বলে মনে করি৷” 

রজনীকান্ত সম্পর্কে বলেছেন_-“রজনীকাস্ত সাধক ছিলেন বলিলে 
বথেষ্ট হইল। কবিতাপুষ্প চয়ন করিয়া রজনীকান্ত আবেগের ধূপ 
বুলাতে আমোদিত করিয়া আজ কয়েক বৎসর হইল মাতৃভাষাকে 
সমৃদ্ধিশালিনী করিবার প্রয়াস পাইতেছিলেন। হৃদয়ের গভীরতম 
প্রদেশ হইতে যে সাধন উৎস প্রবাহিত হইয়াছে, তাহা শুধু কবির 
স্বীয় হৃদয়ের পবিত্র নিলয়টি অধিকতর পবিত্র করিয়াই ক্ষান্ত হয় নাই 
উহা বঙ্গবাসীর অস্তঃস্তলে প্রবেশ করিয়া সরল সাধনার একটি যুগ 
আনয়ন করিয়াছে বলিলে অত্যুক্তি হইবে না ৷--'সঙ্গীতই রজনীকান্তের 
সাধনার পথ। তিনি বনবিহঙ্গের ন্যায় যখন তখন আপন মনে ভাবের 
বন্যায় নাচিতেন, গাহিতেন ৷” রজনীকান্তের “মায়ের দেওয়া মোটা 
কাপড় মাথায় তুলে নেরে ভাই” গানটি প্রযুললচন্দ্রের অত্যন্ত প্রিয় ছিলং। 
রজনীকান্তের সাহিত্য সাধনার প্রকৃতি ও দেশাত্মবোধ সম্পর্কে ভার 
গভীর শর্ধা ছিল। প্রযুললচন্দ্র জানতেন একটি জাতির পরিচয় নিহিত 
থাকে তার সাহিত্যে। সাহিত্য পাঠ করলেই একটা জাতিকে জানা 


যায়। সেইজন্কে তিনি দেশী-বিদেশী সাহিত্য পড়তেন এবং তা বুঝবার 
চেষ্টা করতেন। 

জাতীয় মুক্তির অন্তরার 


্রান্মধর্ম ও ত্রান্মধর্সের প্রবর্তক 'রামমোহনের প্রতি গভীর শ্রদ্ধা 
প্রকাশ পেয়েছে জাতীয় মুক্তির পথে অন্তরায় প্রবন্ধে। প্রবন্ধে তিনি 
বলেছেন 

“যে জাতির শিক্ষিত সম্প্রদায়ের মধ্যেও ভাবের ঘরে এত লুকোচুরি 
চলে তাহাদের মুক্তি সুদূরপরাহত। **'এক শতাবদীরও পূর্বে মহাত্মা 
রাজা রামমোহন রায় ব্রাহ্ম সমাজ প্রতিষ্ঠা করিয়া এই বাংলাদেশে 
সর্বপ্রথম সত্যের পুজা প্রবর্তন করেন। সে কি অন্ধকারযুগের তিমির 
রাত্রি আমর! দেখিয়াছি। ধর্মের নামে রোরুদ্যমানা জননীর বক্ষ 
হইতে নবজাত শিশুকে ছিনাইয়া লইয়া পিতাই নিজ গুরসজাত পুত্রকে 
সমুদ্রগর্ভে হাঙ্গরের মুখে ছাড়িয়া ফেলিয়া দিতেছে! গভীর জঙ্গলের 
মধ্যে কালী মন্দির স্থাপন করিয়া কোন হতভাগ্য পরিবারের নিষ্পাপ, 
নি্কলঙ্ক শিশুকে চুরি করিয়া আনিয়া ধর্মের নামে নরবলি দিয়া 
মহা পুণ্য সঞ্চয় করিলাম ভাবিয়া আনন্দে ন্ৃত্য করিতেছে। স্বামীর 
জ্বলন্ত চিতায় স্ত্রীকে টানিয়া হ্যাচড়াইয়া লইয়া, বাঁশ চাপ দিয়া জীবন্ত 
পুড়াইয়া মারিয়া ভাবিতেছে ইহাই সত্যধর্ম পালনের পরাকাষ্ঠা হইল। 
গুরুবাদ, কর্তীভজা- এবং বামাচারাদি বহু দু্নীতিমূলক অনুষ্ঠানের 
প্রচলন করিয়া গার্হস্থ্য এবং সামাজিক জীবনে ছুরপনেয় কলঙ্ক লেপন 
করিয়| ধর্মের নামে সমাজে জীবন্ত নরকের প্রতিষ্ঠা করিয়া মানুষের 
ব্যক্তিগত এবং পারিবারিক জীবনের পবিত্রতা জন্মের মত নষ্ট করিয়া 
দিতেছে ।” 

এই একই প্রবন্ধে তিনি দেখিয়েছেন জাতীয় মুক্তির পথে অন্তরায় 


কিকি। তার মতে পাপ, দুর্নীতি, ব্যভিচার, জাতিভেদ, বর্ণভেদ, 


অস্পৃশ্যতা, অশ্লীল সাহিত্য ও চলচ্চিত্র প্রভৃতি । ব্ৰাহ্ম সমাজ এসবের 
বিরুদ্ধে দাড়িয়ে মানবিক মূল্যবোধ প্রতিষ্ঠার চেষ্টা করেছে। তাই 

তার কাছে__“আমার মতে ব্রাহ্ম সমাজের আদর্শ হিমালয় শিখরের 
ন্যায় উচ্চ এবং মহান ।-..আমি দেখিয়াছি সত্যসন্ধানী ও সত্যাশ্রয়ী না 
হইলে কি মানুষ, কি জাতি কিম্বা কি দেশ কাহারও মাথা খাড়া করিয়া 
উঠিবার সাধ্য নাই। ...লোকচক্ষুর অন্তরালে নহে, কিম্বা মনের 
গোপন প্রকোন্ঠের মধ্যে নহে জগৎ সভায়, বিশ্বমানবের সম্মুখে 
মেরুদণ্ড সোজা করিয়া অকুতোভয়ে বুক ফুলাইয়া সতেজ দীপ্ত 
অঙ্থ্রাগের সহিত সত্যের জয় গান কর। ...এস, কে আছ হদয়বান ! 
কে আছ প্রেমিক ! কে আছ বীর। উহাদিগকে উঠাও, তোল, 
মাধ কর। প্রেমামৃত ধারায় সহস্র সহস্র বৎসরের জাতিগত বিদ্বেষ 
বহ্ছি নির্বাপিত করিয়া দাও। দারিদ্র্যের পর্ণ-কুটারে পাঠশালার বাণী 
মগুপে, রাখালের গোচারণ মাঠে, হাটে, বাটে, ঘাটে, বাজার, বন্দরে, 
পল্লাবাসীর গৃহে গৃহে ব্রাহ্মধর্গের এই মৃত-সঞ্জীবনী বার্তা লইয়া যাও, 
আর বল তোমাদের মহানিশার অবসান হইয়াছে ৷” 

বাংলার জমিদারবর্গ 


্রফুল্লচন্্র বাংলার জমিদারদের মুখোশ খুলে দিয়েছেন। জমি- 
দারদের স্বরূপ ও প্রকৃতি তিনি জনসমক্ষে উদঘাটন করে দিয়েছেন। 
বাংলার পল্লী অঞ্চলের ছুরবস্থার জন্যে জমিদাররাই দায়ী। জমিদারী 
প্রথা পত্তনের পর থেকে শোষণ আর অত্যাচারে পল্লীগুলি জর্জরিত। 
্রফুল্লচন্দ্র বলেছেন “ইংরেজ রাজত্বের প্রারস্তে যত হৌসের মুচ্ছুদি 
প্রায় সবই বাঙালী ছিল; অন্তর্বাণিজ্য ও বহির্বাণিজ্যও বাঙালীর 
একচেটিয়া ছিল। কিন্তু এই হৌসের মুচ্ছুদিরা যখন কলকাতার 
আশেপাশে বাগানবাড়ী করিয়া নানা প্রকারে বদখেয়াল ও ইন্দ্ৰিয়বৃত্তি 
চরিতার্থ করিতে লাগিলেন, এবং জমিদারী কিনিতে লাগিলেন, তখনই 
তাহাদের ধ্বংসের পথ পরিষ্কার হইল । আমাদের দেশের ধনী লোকের 
বংশধরগণ জড়বৎ মাংসপিণ্ডের সমষ্টি এবং মস্তি্ধ চালনার অভাবে 
তাহাদের বুদ্ধিবৃত্তিও ক্রমশঃ লোপ পাইতে বসিয়াছে। অধিকাংশ 
জমিদারীই তিন পুরুষের মধ্যে দুর্দশাগ্রস্ত হয়।-"--** বিলাসিতা ও 
স্বেচ্ছাচারিতা বাঙালী জমিদারগণের মধ্যে বহুদিন হইতে প্রবেশ লাভ 
করিয়াছে” _ প্রথমদিকে জমিদারগণ গ্রামের প্রতি নজর রাখতেন। 
অত্যাচারী হলেও গ্রামের টাকা গ্রামেই ঘুরে ফিরে আসতো । জমি- 
দারগণ পুকুর ও দীঘি খনন করতেন, পক্কোদ্ধার ও রাস্তা ঘাটের দিকে 
নজর দিতেন। কলকাতায় বিলাসবহুল জীবনের আস্বাদ লাভ করার 
পর পল্লী ছেড়ে কলকাতায় স্থায়ীভাবে বসবাস করে নোংরামির চূড়ান্ত 
পর্যায়ে নেমে যান। গ্রামের ছূর্শশার ভন্তে দায়ী জমিদারগণ । 
জমিদারদের গ্রামত্যাগ, বিলাসিতার স্রোতে গা ভাসিয়ে দেওয়া, টাকার 
জন্যে নায়েবদের ওপর হুকুম, গ্রামে নায়েবদের অত্যাচার, অত্যধিক 
বিলামিতার জন্যে খণের জালে জড়িয়ে পড়া প্রভৃতি কারণগুলির 
জন্যেই বাংলার পল্লী অঞ্চল দীন-হীন হয়ে পড়েছে। এর মুলে আছে 

জমিদাদের অলসতা ও অপদার্থতা। এবিষয়ে প্রফুললচজ্জ বলেছেন__ 
“আমাদের দেশের জমিদারগণ বহুদিন হইতে যে অলসতা ও উচ্ছুঙ্খলতা! 
পোষণ করিয়া আসিতেন, আজ তাহা শেষ সীমায় আসিয়া পৌছিয়াছে। 
দীন পল্লীমাকে হতশ্রী করিরা সহরের বিলাসকুঞ্জে আরামে জীবন- 
যাপনেরই এই ফল। বাঙলার জমিদার বংশ এতকাল চিরস্থায়ী 
বন্দোবস্তের ফলে স্বেচ্ছাচারিতা ও বিলাস-ব্যসনের পরাকাষ্ঠা দেখাই- 
য়াছেন। তাহারা এতদূর সঙ্কটাপন্ন না হইত, তালা হইলে কতকটা 
আশা-ভয়সা থাকিত। কিন্তু সমস্ত দিক দিয়া বাঙালীর পরাজয় 
ঘটিতেছে এবং আর এক শতাব্দী পরে বাঙলার অবস্থ৷ যে কিরূপ হইবে 
তাহা কল্পনা করিতে শিহরিয়া উঠিতেছি।৮ 

ভাল জমিদারদের কথা বলতে প্রফুল্লচক্দ্র গর্ব বোধ করতেন । কিন্তু 
এদের সংখ্যা নগণ্য । অধিকাংশই অলস, বিলাসী, স্বার্থপর ও অপদার্থ । 
এরাই ছলে বলে কৌশলে গরীব প্রজাদের কাছ থেকে অর্থ সংগ্রহ 
করতো । প্রফুল্লচন্দ্র মন্তব্য করেছেন-_ “বাজলার জমিদারবর্গের উপর 
দেশের ও দশের উন্নতি অনেকখানি নির্ভর করিতেছে। কিন্তু দুর্ভাগ্যের 
বিষয় এই বে, তাহারা এবিষয়ে একেবারেই উদাসীন । বাঙলা! দেশের 
কৃষিজীবী আজও অজ্ঞ, কুসংস্কারাচ্ছন্ন। তদুপরি খণগ্রস্ত হইয়া তাহাদের 
জীবনযাপন অধিকতর ছূর্বহ হইয়া উঠিয়াছে। পরনে কাপড় নাই, ছুবেলা 
অন্ন জোটে না। কিন্তু আজও তাহাদের ভুস্বামিগণের বিলাস ব্যসন 
চরিতার্থ করিবার জন্য তাহারা প্রাণপাত করিয়া তাহাদের সর্বস্ব দিয়া 
রিক্ত হইয়া গৃহে ফিরিতেছে। আর সেই নিরক্ন প্রজাগণের শোণিত ধারা 
অর্থবল তাহারা নানারূপে বদ্‌খেয়ালে অকাতরে নিঃশেষ করিতেছেন ।৮ 

“মানবজীবনের সত্যকার সার্থকতা তাহারা উপলব্ধি করিতে 
পারিতেছেন না। আজ বাঙ্গালীর অন্নসমস্তার সঙ্গে জমিদারদিগের 
সমস্ত! সম্পূর্ন বিজিত । আজ যদি বাঙলার জমিদারবর্গের এইরূপ 
দুৰ্গতি না হইত তাহা হইলে দেশ এতদূর হতশ্রী হইত না; এবং দেশের 
শিল্প-ব্যবসা-বাণিজ্য এমন ভাবে তিরোহিত হইত না৷” 

পাথী ও জন্তগ্রীতি 


জীব জগতের প্রতিও কর্মব্যস্ত প্রফুল্লচন্দ্রের দরদ ছিল । পশু-পাখীর 
প্রতি গ্রীতি শুধু মুখের কথার মধ্যে সীমাবদ্ধ ছিল না পশুপাখীর প্রতি 
ভালবাসা ছিল বলেই তিনি এদের নিয়ে চারটি প্রবন্ধ রচনা করেছেন। 
পরফুল্লচন্দ্র বিশ্বাস করতেন “অকপট স্সেহ, যত্ব ও সৌভন দ্বারা পঞ্ত 
পক্ষীকে সহজেই বশীভূত করা যায়।” আমাদের দেশে দ্বিজেন্দ্রলাল 
পাখীদের সঙ্গে সৌহার্দ্য স্থাপন করেছিলেন। তিনি সর্বদা বনে জঙ্গলে 
ঘুরে বেড়াতেন এবং পাখীদের রীতি-নীতি, স্বভাব-চরিত্র, জীবন-যাপনের 
প্রথা লক্ষ্য করতেন। বিহঙ্গকুলের সঙ্গে তার একটি সখ্যতা স্থাপিত 
হয়েছিল ।  “বিহঙ্গকুলের বিশ্বাস ও ভালবাসা অর্জন’ আলোচনায় 
দ্বিজেন্দ্রলালের মত আর একজন পশু-পাখী প্রেমিক লোকের কথা 
উল্লেখ করেছেন। “থোরো অসীম ধৈর্যের সঙ্গে পশু-পাখীদের বিশ্বাস 
অর্জন করেছিলেন এবং তাদের ভালবাসা পেয়েছিলেন। থোরো সম্পর্কে 
Eছmersণn আলোচনা করতে গিয়ে বলেছিলেন-__% [175 other 
weapon with which he conquered all obstacles in 
sincere was patience. He knew how to sit immovable; 
a part of the rock he rested on, until the bird, reptile 
the fish which had retired from him, should come 
back and resume his habits, nay, moved by curiosity, 
should come to him watch him.” অর্থাৎ ভালবাসা, করুণা 
ও দাক্ষিণ্য ইতর প্রাণিগণকেও মুগ্ধ এবং বশীভূত করে। 

‘সুন্দর বনের গণ্ডার লোপ’ আলোচনায় তিনি দেখিয়েছেন বিভিন্ন 
পশু-পাখী বিলুপ্ত হয় মানুষের জন্যে । সত্যচরণ লাহার কালিদাসের 
পাখী গ্রন্থের আলোচনা প্রুল্লচ্দ্র করেছেন। এরূপ গ্রন্থ রচনার জন্টে' 
্রষুললন্দ্র প্রশংসায় পঞ্চমুখ হয়েছেন । 

কলকাতার অতীত 


যে সহর কলকাতাকে ঘিরে প্রফুল্লচন্দ্রের জীবনের চাকা আবতিত 
হয়েছিল সেই কলকাতা ও সহরতলীর অতীতের কথা তিনি লিখেছেন । 
১৮৭০ সালে প্রফুল্লচ্দ্র কলকাতায় আসেন। তারপর দীর্ঘকাল তিনি 
সহর কলকাতায় বাস করেছেন। ৫৪ বছর আগে কলকাতা ও 
সহরতলী কিরূপ ছিল তার বিবরণ দিয়েছেন। প্রফুল্লচন্্র যখন 
কলকাতায় আসেন তখন সবেদাত্র খিলান করা নর্দমা৷ তৈরী হচ্ছে। 
দু-একটি রাজপথ নিগ্সিত হচ্ছে আর নতুন জলের কল এসেছে । সেই 
সময়কার বিবরণ হলো-__“পথের ছুই পার্শ্বে উন্মুক্ত পয়ঃপ্রণালী (পগার) 
ছিল। সেই পগার দিয়! অতি কদর্য পঞ্কিল আবিল জলের স্রোত বহিত। 
সেই জলের chemical character-এর কথা৷ বলিতে চাহি না। 
তাহাতে ছিল না এমন জিনিস নাই। তাহার গন্ধে নাসিকা কুঞ্চিত 
করিতে হইত। আর সেই পগারের পারে গৃহস্থবাড়ী ও দোকান প্রভৃতি 
ছিল। প্রত্যেক পগার পার হওয়ার জন্যে সাকো ছিল। অনেক 
সময় দুর্ঘটনা ঘটিয়াছে যে, গাড়ী ঘোড়া একেবারে তাহার ভিতর গিয়া 
পড়িয়াছে।........ পয়ঃপ্রণালী ইত্যাদিতে কতরূপ জীব যে ভাসিয়া 
বেড়াইত তাহার ইয়ত্তা ছিল না। দুর্গন্ধ অন্নপ্রাশনের অন্ন উঠিয়া 
যাইবার উপক্রম হইত। পায়খানার মলও তাহাতে ঢাল! হইত। আমার 
সম্পর্কীয় জ্যেঠামহাশয় প্রভৃতি ধাহারা তখন কলিকাতায় চাকরি 
করিতেন তাহারা বলিবেন--হাটখোলা, কুমারটুলী প্রভৃতি অঞ্চলে 
অনেক মেথর গঙ্গায় বিষ্ঠা ঢালিত। স্রোতে সে সমস্ত ভাসিয়া বেড়াইত। 
কাপড় কাচিবার সময় তাহাতে সেই মল লাগিয়া যাইত, আর স্বানের 
সময় সিমস্তিনীদের কেশ গুচ্ছে তাহা জড়িত হইয়া যাইত। সে এক 
‘অদ্ভুত ব্যাপার ছিল। তখনকার তুলনায় এখন কলিকাতা স্বর্গ” 

মশামাছির উপদ্রব ছিল। এখনকার মত চৌরঙ্গির প্রসার ছিল 

না এবং ব্যবসা-বাণিজ্যেরও তেমন প্রসার ছিল না। হাইকোর্টের 
নতুন বাড়ি এবং হাওড়ার ব্রীজ নিমিত হয়েছে প্রফুল্লচন্দ্রের ছাত্র জীবনে । 
চেতলা, কালীঘাট, ভবানীপুর একেবারে পল্লীগ্রাম ছিল। দেখতে 
দেখতে এইসব অঞ্চলের এবং উত্তর ও মধ্য কলকাতায় রূপান্তর 
ঘটেছে। স্বল্প কথায় সেকালের কলকাতার এক নিখুঁত চিত্র উপস্থিত 
করেছেন। 


উল্লিখিত বিষয়গুলি ছাড়াও আরও অনেক বিষয় নিয়ে প্রফুল্লচন্দ 
জ্ঞানগর্ভ আলোচনা করেছেন। মৃতপ্রায় জাতিকে তিনি নতুন পথে 
চলবার আহ্বান জানিয়েছেন। সর্বত্যাগী সন্ন্যাসী প্রতিম এই মানুষটি 
সমগ্র জীবন দেশের ও দশের কল্যাণের চিন্তায় আত্ম-নিমগ্ন ছিলেন। 
৬৮৩ বছর তিনি বেঁচেছিলেন। এই সুদীর্ঘ কালের মধ্যে তিনি ব্যক্তিগত 
আত্মস্থখের কথা ভাবেননি । বিশ্রাম নেওয়ার কথা কখনো চিন্তা 
করেন নি। শেষের দিকে তার শরীর ভেঙে গিয়েছিল নিরলস 
পরিশ্রমের জন্যে । কিন্তু ভগ্ন স্বাস্থ্য নিয়েও তিনি বিভিন্ন জনসভায় 
ভাষণ দিয়েছেন, যারা পরামর্শ চেয়েছে তাদের পরামর্শ দিয়েছেন এবং 
জাতিকে নতুন প্রেরণায় উদ্ধ দ্ধ করতে চেয়েছেন। কখনো কোন 
অবস্থাতেই তিনি ভেঙে পড়েন নি। তিনি ছিলেন জাতির সঞ্জীবনী 
সুধা। প্রফুল্লচন্দ্রের দীর্ঘ কর্মজীবনের অবসান হয় ১৯৪৪ সালের ১৬ই 
জুন বাংলা ১৩৫১ সালের ওরা আযাঢ়। 

বাংলায় মনীষার অভাব নেই। কিন্তু এমন সর্বত্যাগী, দেশের 
কল্যাণ কামনায় উৎসগাঁকিত আত্মা খুবই বিরল। অসাধারণ জ্ঞান ও 
পাগ্ডিত্যের অধিকারী হয়েও তিনি তা নিয়ে কখনো! গর্ব করেন নি। 
কত মানুষকে যে তিনি অন্যের অজান্তে অর্থ সাহায্য করেছেন তার 
ঠিক নেই। কখনো আত্মপ্রচার চাইতেন না! বিদ্যাসাগরের সঙ্গে 
প্রফুল্লচন্দ্ের অনেক বিষয়ে সাদৃশ্য ছিল। প্রুল্ন্দ্র সম্পর্কে রবীন্দ্র 
নাথের উক্তি দিয়ে গ্রন্থটি শেষ করা হলো। কারণ এই মহামনীষী 

সম্পর্কে রবীন্দ্রনাথই শেষ কথা বলেছেন। রবীন্দ্রনাথের উক্তি 
“আমি প্রফুল্লচন্্রকে তার সেই আসনে অভিবাদন জানাই। 


যে আসনে প্রতিষ্ঠিত থেকে তিনি তার ছাত্রের চিত্তকে উদ্বোধিত, 


করেছেন__কেবলমাত্র তাকে জ্ঞান দেননি, নিজেকে দিয়েছেন, যে 
দানের প্রভাবে সে নিজকেই পেয়েছে। বস্তুজগতে প্রচ্ছন্ন শক্তিকে 
উদ্ঘাটিত করেন বৈজ্ঞানিক, আচার্য প্রফুল্ল তার চেয়ে গভীরে প্রবেশ 
করেছেন। কত যুগের মনোলোকে ব্যক্ত করেছেন তার গুহাস্থিত 
অনভিব্যক্তি দৃষ্টিশক্তি, বিচারশক্তি, বোধ শক্তি। সংসারে জ্ঞান 
তপস্বী দুর্লভ নয়, কিন্তু মানুষের মনের মধ্যে চরিত্রের ক্রিয়া প্রভাবে 
তাকে ক্রিয়াবান করতে পারেন এমন মনীষী সংসারে কদাচ দেখতে 
পাওয়া বায়। 

উপনিষদে কথিত আছে, যিনি এক__তিনি বললেন আমি বহু হব। 
স্থষ্টির মূলে এই আত্ম বিসর্জনের ইচ্ছা। আচার্য প্রফুল্চন্দরের সৃষ্টি 
সেই ইচ্ছার নিয়মে, তার ছাত্রদের মধ্যে তিনি বহু হয়েছেন, নিজের 
চিত্তকে সঞ্জীবিত করেছেন বহুচিত্তের মধ্যে । নিজেকে অকৃপণভাবে 
সম্পূর্ণ দান না করলে এ কখনো সম্ভবপর হোত না। এই যে আত্মদান 
মূলক স্থষ্টি শক্তি এ দৈবী শক্তি। আচার্ষের এই শক্তির মহিমা জরাগ্রস্ত 
হবে না। তরুণের হৃদয়ে হৃদয়ে নব নবোন্মেষশালিনী বুদ্ধির মধ্য দিয়ে 
তা দূরকালে প্রসারিত হবে। দুঃসাধ্য অধ্যবসায়ে জয় করবে নব নব 
জ্ঞানের সম্পদ। আচার্য নিজের জয়কীতি নিজেই স্থাপন করেছেন 
উগ্চমশীল জীবনের ক্ষেত্রে, পাথর দিয়ে নয় প্রেম দিয়ে” 

আচাৰ্য প্রফুল্লচন্দ্রের জীবন আলোচনার সময় তার বিভিন্ন বক্তৃতা 
থেকে কিছু কিছু উদ্ধৃতি দিয়েছি। কিন্তু এর বাইরেও আরও কিছু 
উল্লেখযোগ্য প্রবন্ধ ও বক্তৃতা আছে। তার কয়েকটি বিশেষ রচনার 
ও বক্তৃতার বিশেষ বিশেষ অংশগুলি উদ্ধৃত করা হলো । 


বিজ্ঞানসভা__পুরাভন ও নূতন 

আমাদের দেশে বিজ্ঞান শিক্ষার যে উন্নতি হইতেছে না, তাহার এক 
প্রধান কারণ এই যে, ধাহারা শিক্ষকতা করেন তাহারা কেবল 
উপাধিধারী মাত্র। জাপান, ইউরোপ এবং আমেরিকাতে যাহারা 
বিজ্ঞান-শান্ত্ের স্ব স্ব বিভাগে মৌলিক তত্বানুসন্ধান দ্বারা প্রতিষ্ঠা লাভ 
করিয়াছেন, তীহারাই অধ্যাপনা কার্য্যে নিযুক্ত হন। এই পথ 
অবলম্বন করা হয় নাই বলিয়া ভারতবর্ষে এ পর্য্যন্ত বিজ্ঞান শিক্ষা 
ফলপ্রস্থ হয় নাই। আমাদের বিজ্ঞান সভা-দেশের বিজ্ঞান ও চিকিৎসা 
শাস্ত্রের উচ্চ উপাধিধারী যুবকদিগের মধ্য হইতে নির্বাচন করিয়া 
মাসিক দুইশত টাকা হিসাবে ছুইবৎসরকাল প্রাপ্যবৃত্তি প্রত্যেক 
বৎসরের একটি করিয়া নিজ আয় হইতে অনায়াসে প্রদান করিতে 
পারিত। ইহাতে অন্য কোন ফল না হউক, এতদিনে এই সকল লোক 
প্রকৃত বিজ্ঞানশিক্ষা প্রাপ্ত হইয়া দেশী বিদ্যালয় সমূহে অধ্যাপনা 
কার্ষে নিযুক্ত থাকিয়া বিজ্ঞানশিক্ষার প্রথা উপযুক্ত দিকে চালিত 
করিতে পারিতেন। ইহাদের মধ্যে ছুই একজনও বিজ্ঞানসভার 
কল্যাণে মৌলিক গবেষণায় বিশেষ ফললাভ করিতে পারিলে কি 
কম গৌরবের বিষয় হইত? দেশীয় বিশ্ববিদ্যালয়ের উপাধীধারী যুবকরা 
যদি স্বদেশীয়দিগের দ্বারা পরিচালিত বিদ্যালয় হইতে সামান্য রকমেরও 
গবেষণা কার্য করিতে পারিত, তাহা হইলে আজ কি বিদেশীয়েরা 
আমামাদিগকে অবজ্ঞা করিয়া বলিতে পারিত যে, বাঙালীর মৌলিক 

বিষয়ে চিন্তা করিবার ক্ষমতা নাই। আজকাল আমাদের দেশে 
জনসাধারণের মধ্যে বিজ্ঞানশিক্ষার যেরূপ উৎসাহ দেখা যাইতেছে 
তাহাকে কে বলিতে পারে যে ডাক্তাব সরকার যে পরিমাণে অর্থ 
সংগ্রহ করিয়াছেন পুনরায় সেই পরিমাণে অর্থ সংগ্রহ করিতে পার! 
যাইবে না? বিজ্ঞান-সভা এতদিনে যদি সামান্ত রকমেরও কোন কাৰ্য্য 
দেখাইতে পারিত, তাহা হইলে বাঙালী নামের গৌরবের জন্য অনেকেই 
অকাতরে অর্থ দিতে. পারিতেন। কিন্তু তাহা না হইয়া, ডাক্তার 
সরকার প্রবন্তিত বিজ্ঞানসভার দ্বারা বাঙালী যে সাধারণের হিতকর 
কার্যে অপটু এইরূপ অপবাদের সংখ্যা বৃদ্ধি পাইয়াছে মাত্র। 

আজকাল অর্থকরী শিল্প ও বিজ্ঞান শিক্ষার জন্য যেরূপ আন্দোলন 
চলিতেছে, তাহাতে আশা করি পুরাতন ও নূতন বিজ্ঞান-সভা একমত 
হইয়া কাৰ্য্য করিলে বিশেষ ফ্ললাভ হইতে পারে। এ বিষয়ে 
আমাদের একমাত্র বক্তব্য যে, কাধ্যকরী সূ! নির্বাচনের সময় যাহাতে 
উহা! দেশস্থ সকল সম্প্রদায়ের প্রতিনিধি লইয়া গঠিত হয়, সে বিষয়ে 
দৃষ্টি রাখা র্তব্য। দুইটি পৃথক বিজ্ঞান-সভ| হইলে অর্থ ও জামর্থের 
যে অপচয় হইবে, তাহা আমাদের দরিদ্র দেশের পক্ষে সুবিধাজনক 
হইবে না। A 

বিষয়টি বড় গুরুতর । আমরা সমালোচনায় বিশেষ পটু। কিন্তু 
কাজে নামিতে হইলে হতবুদ্ধি হইয়া পড়ি। ব্যবসায় বলুন, বাণিজ্য 
বলুন সভা বলুন আর সমিতি. বলুন, যেখানে পাঁচজনে মিলিয়া মিশিয়া 
কাজ করা প্রয়োজন, সেইখানেই আমাদের গলদ “বাহির হইয়া পড়ে। 
বিবাদ বিসম্বাদে সমস্ত বলক্ষয় হয়। সকলেই স্ব স্ব প্রধান। মহৎ 
কোন. উদ্দেশ্যের জন্য আত্মপ্রাধান্ত লোপ করিতে আমরা জানি না। 
বিজ্ঞান শিক্ষার প্রভাবে আজ জাপান জগতের পূজ্য ও আদর্শ স্বরূপ; 
কিন্তু ভারত সত্য সত্যই ঘুমায়ে রয়। 


বিজ্ঞানচর্চ। প্রাচীন ও নৰ্য ভারতের একনিষ্ঠ সাধনা 


বহুশতাব্দী পূর্বে আমাদের বিজ্ঞানশান্তরে ব্যুৎপন্ন হইতে হইলে 
যদি একাগ্রমনা ছাত্রের পক্ষে অন্ততঃ দ্বাদশবর্ষ শিক্ষা করা কর্তব্য 
বিবেচিত হইত, তবে এই সময়ে এ শাস্ত্রে পারদর্শী হইতে হইলে 
আরও কত বর্ষ অধ্যয়ন করা উচিত বল দেখি? বর্তমান সময়ে 
রসায়নশাস্ত্র সকল বিজ্ঞানের মধ্যে বিপুল প্রসার লাভ করিয়াছে। 
ইহার চর্চার দ্বারাই এখন জাতীয় অদৃষ্ট স্থিরীকৃত হয় এবং জার্দানগণ 
সযত্বে ইহার চর্চা করিয়াছিলেন বলিয়াই তাহারা জগতে রাষ্ট্রনৈতিক 
সোপানের শ্রাঘনীয় স্থান অধিকার করিয়াছিলেন । কিন্তু কেবল 
জ্ঞানান্বেষণ-হেতু বিজ্ঞান অনুশীলন করা যায়, আবার কোন প্রকার 
ঢুরভিসন্ধির কার্যেও তাহাকে নিযুক্ত করা যায়। যিনি বিজ্ঞানের 
অনুশীলনে প্রকৃত লিপ্ত তিনি প্রকৃতির গুপ্ত তথ্য আবিষ্কৃত করিতে 
পারেন বলিয়। যথার্থ আনন্দ. উপভোগ করেন। যদি মুহূর্তের জন্যও 
আমি মিল্টনের তুর্য্যধ্বনির অধিকারী হইতাম, তাহা হইলে বলিতাম 
যে আমাদের জাতি নির্বোধ নহে; পরস্ত তীক্ষ খী-শক্তিসম্পন্ন, অপূর্ব 
মানসিকবলে বলীয়ান, উদ্ভাবনে পটু, কুটতর্কে নিপুণ এবং মানবের শ্রেষ্ঠ 
শক্তির সর্বোচ্চ শিখর স্পর্শ করিতেও অক্ষম নহে।. এই জন্য সর্বশ্রেষ্ঠ 
বিজ্ঞানের অধিকারীগণ আমাদের মধ্যে এত প্রাচীন ও ব্যুৎপঙ্গ যে 
বুদ্ধিমান লেখকেরাও বলিতে বাধ্য হইয়াছেন যে, পিথাগোরাসের 
মতাবলম্বীরা এই ভারতের প্রাচীন দর্শনশান্ত্র হইতে ভাব গ্রহণ 
করিয়াছেন। 

এই ত গেল অতীতের কথা-__এখন একবার আলোচনা করিয়া 
দেখা যাউক, কেন এই সহত্র বৎসর কাল ভারত নিবিড় তমসাচ্ছন্ন হইয়। 
রহিল__কেন বিজ্ঞানালোচনা একেবারে তিরোহিত হইল? কেন 
বিষ্ান্ুণিলন লোপ পাইল-_কেন দীপ নির্বাপিত হইল? সংস্কৃত 

সাহিত্যের ইতিহাস-বেত্বা বেবর আক্ষেপ করিয়া বলিয়াছেন ভাস্ক- 
রাচার্য্য-_যিনি খৃঃ অঃ ১১শ শতাব্দীতে প্রাছুভূতি হন-__-ভারত, 
নভোমগ্ডলের শেষ তারকা। বলা! বাহুল্য খৃঃ ৫ম ও ৬্ঠ শতাব্দীতে 
আৰ্য্যভট্ট, বরাহমিহির প্রভৃতি গণিত ও জ্যোতিষ শাস্ত্রের আলোচনা 
করেন। কেন বিজ্ঞানের অধিষ্ঠাত্রী দেবী পুণ্য ভারতভূমি পরিত্যাগ 
করিয়া পশ্চিম-অভিমুখী হইলেন? 

ইহার পর হইতেই আরবজাতি সদর্পে বোগদাদ হইতে জয়পতাকা' 
উড্ভীয়মান করিয়া আফ্রিকার উত্তর ভাগ উল্লজ্বন পূর্বক স্পেন জয় 
করিয়া তথায় সাম্রাজ্য স্থাপন করিলেন ও সঙ্গে সঙ্গে জ্ঞানালোক 
বিস্তার করিতে থাকিলেন। এই প্রকারে গ্রানাডা, সেভিল,'টোলিডো' 
প্রভৃতি বিশ্ববিদ্যালয়ে ন্যায়শাস্ত, মনোবিজ্ঞান, জ্যোতিষ, গণিত, পদার্থ- 
বিদ্যা ও রসার়নশাস্ত্র অধ্যাপনা হইতে লাগিল-__ইউরোপের নানাদেশ' 
হইতে ইংলণ্ড, জার্মানি, ফরাসী প্রভৃতি সহজ্র সহস্র যুবক আসিয়া জ্ঞান 
পিপাসা নিবৃত্তি করিতে লাগিলেন । খৃঃ ১৫শ শতাব্দী শেষভাগে মুর 
জাতি স্পেন হইতে বিতাড়িত হইলেন বটে, কিন্তু তাহারা যে দীপ 
জালিয়াছিলেন তাহা আর নিবিল না-_-ঠিক সেই সময়ে কোপার্ণিকাস্‌, 
উন্গ্রহণ করিলেন এবং পর পর ঠিক পৌর্ববাপরধ্য হিসাবে টাইকোত্রাহী, 
কেপলার, গ্যালিলিও, নিউটন প্রভৃতি মনীষীগণ ইউরোপে বিজ্ঞানের 
নবযুগের অবতারণা করিলেন । 

প্রায় ৬০ বৎসর হইল আমার জন্মস্থানের অতি সম্নিকটস্থ 
কপোতাক্ষতীরবাসী অমর কৰি মর্ম্মবেদনায় গাহিয়াছিলেন__ 

“কোথায় ৰান্মীকি ব্যাস কোথা তব কালিদাস 
কোথা ভবভূতি মহোদয়। 
অলীক কুনাট্যরঙ্গে মজে লোকে রাটে বঙ্গে, 
নিরখিয়া প্রাণে নাহি সয়।” 

আমিও খেদোক্তি করিতেছি-_হায়! হায়! কোথায় আজ 

আর্ধ্যভট্ট, ভাস্করাচার্য্য, ব্রহ্মগুপ্ত, বরাহমিহির আর কোথায় বা সেই 

াসায়নিকবৃন্দ__নাগার্ভুন, যশোধর, স্থচ্ছন্দভৈরব প্রভৃতি? আবার 
কি এই অভাগা দেশে সে প্রকার মানুষ জন্মিবে না? আমাদের 
জাতি যেন নিশ্রভ অসার জড়বৎ হইয়া রহিয়াছে । অনেকে বলেন 
সুযোগের অভাব । কিন্তু আমার তাহাও ত মনে হয় না--১৮৩৫ খৃঃ 
কলিকাতা মেডিক্যাল কলেজ স্থাপিত হইয়াছে_এই ৮৪ বৎসর 
যাবত তথায় উদ্ভিদ্‌-প্রাণী-অস্থি-শারীর বিদ্যা প্রভৃতি অধীত হইতেছে, 
কিন্তু কই এমন কাহাকেও দেখি না যিনি নূতন তত্ব উদ্ঘাটন করিয়া 
জ্ঞানভাণ্ডার বৃদ্ধি করিয়াছেন। একবার ইউরোপের দিকে দৃষ্টি নিক্ষেপ 
করা যাউক। ফরাসী দেশের একজন ব্যবহারাজীবী লিয়োনো সারা- 
জীবন শুঁয়োপাকা প্রজাপতিছ্ে পরিণত হইবার পূর্বে কি প্রকারে 
দ্রাত বসাইয়া কঠিন কাঠের ভিতর ছিদ্র করে এই প্রশ্নের মীমাংসায় 
ব্রতী ছিলেন! হুবর নামক একজন প্রণীবেত্তা আজীবন মধুমক্ষিকার 
জীবনযাত্রা ( Life 190: ) লইয়া ব্যস্ত ছিলেন। তিনি যৌবন 
কালেই অন্ধ হইয়া পড়েন। এই কারণে তিনি স্বচক্ষে পর্যবেক্ষণ 
করিতে অপারক হইলেন । কিন্তু তাহার বিদুষী পতিব্রতা সহধর্মিণী 
তাহার জন্য মৌমাছির আচার ব্যবহার, রীতিনীতি সমুদয় সযত্রে 
অধ্যায়ন করিতেন এবং তাহার স্বামী এই-সমস্ত শুনিয়া লিপিবদ্ধ 
করিতেন । হুবর এই প্রকার একাগ্রতা ও অধ্যবসায় সহকারে 
এক বৃহদায়তন পুস্তক লিখিয়া গিয়াছেন এবং একজন অসামান্য 
মক্ষিকা-চরিত-বেত্া বলিয়া পরিচিত হইয়াছেন। জিয়োভার্ট নামক 
একজন দিনেমার চিত্রকর পতঙ্গ জাতির অদ্ভুত জীবন-রহস্ত অধ্যয়ন 
করিবার জন্য ২০ বৎসর যাবৎ তন্ময় ছিলেন। ব্লাজারাজড়ার 
সভায় নিমন্ত্রিত হইলে তিনি এই বলিয়া চীৎকার করিয়া উঠিতেন__ 
«আপনারা অকারণ নানা রঙের মহামূল্য বেশভূষা করেন কেন? 
আপনাদের কি লজ্জা হয় না যে, একটি অতি হেয় প্রজাপতিকে 
ঈশ্বর যে প্রকার সৌন্দর্য্য বিভুষিত করিয়াছেন, আপনারা তাহার 
শতাংশের এক অংশও নকল করিতে পারিবেন না৷” কিন্ত আমাদের 

দেশের উকিল মহাশয়গণ তাস, পাশা, আড্ডা, খোসগল্প ও পরচর্চা 
লইয়াই অধিক সময় যাপন করেন ! 


রুরোগীয় বৈজ্ঞানিকগণ কি প্রকার একনিষ্ঠ সাধক তাহার আরও 

দুই একটি প্রমাণ দিতেছি। বিখ্যাত ক্যাভেগ্ডিস্‌ কুবেরের ন্যায় 
ধনশীলী ছিলেন বলিলেও. অত্যুক্তি হয়না । কিন্তু তিনি ধনসম্পদ 
তুচ্ছজ্ঞান করিয়া পরীক্ষাগারে (Laboratory ) আত্মহারা হইয়া 

প্রকৃতির গুঢ় রহস্ত উদ্ঘাটনে ব্যাপৃত থাকিতেন। ব্যাঙ্কে তাহার দেড় 

কোটা টাকা মজুত ছিল। এ ১৭৫৬ খৃষ্টাবের কথা বলিতেছি; 

তখনকার হিসাবে দেড় কোটী টাকা আজকালকার অন্ন সাত আট 

; কোটা টাকার তুল্য হইবে। ব্যাঙ্কের কর্তা একদিন ক্যাভেণ্ডিসের 
নিকট আসিয়৷ সানুনয়ে নিবেদন করিলন-_প্মহাশয় এত অধিক টাকা 

শুধু পড়িয়া রহিয়াছে, যদি আদেশ করেন উহা! নানা প্রকারে 

খাটাইয়া স্থুদ লাভ করিবার বন্দোবস্ত করি ৷ ক্যাভেগ্ডিস্‌ একাগ্র 

চিত্তে পরীক্ষা করিতেছিলেন। একবার ব্যাঙ্ক ম্যানেজারের প্রতি জকুটী 

কুটিল দৃষ্টি নিক্ষেপ করিয়া বলিলেন--প্দুরমপসর”। কয়েক মাস 

: পরে আর একদিন ব্যাঙ্কের কর্তৃপক্ষ এই বৈজ্ঞানিকের নিকট অনুরোধ 
করিলেন-_“এত টাকা অকারণ ফেলে রাখা কি উচিত ?* ক্যাভেণ্ডিস 

বিরক্ত হইয়া উত্তর দিলেন--“্ঘদি আমাকে পুনরায় বিরক্ত করেন 

তাহা হইলে ব্যাঙ্ক হইতে সমস্ত টাকা উঠাইয়া লইব ৷” প্রসিদ্ধ 

নিউটনের অন্নয়ত্ব বিষয়ে, অনেক গল্প প্রচলিত আছে। তাহার একটি 

মাত্র বলিলেই যথেষ্ট হইবে। তিনি যখন কোন গুঢ় ও জটিল রহস্ত 

ভেদ করিবার জন্য অগ্রসর. হইতেন তখন ঘণ্টার পর ঘণ্টা, এমন কি 
দিনের পর দিন, আত্মহারা হইয়া! থাকিতেন। একদিন তাহার এক 
‘বন্ধ তামাসা দেখিবার জন্য এক উপায় উদ্ভাবন করিলেন-_নিউটনের 
দাসী খাবার রাখিয়া ঢাকনী দিয়া চলিয়া যাইত; বন্ধুটি একদিন 
আসিয়৷ ছুরিকাটা সহযোগে মুরগীটি উদরস্থ করিয়া তাহার হাড়গোড় 
জমা করিয়া পুনরায় ঢাকনী দিয়া চলিয়! গেলেন। কিছুক্ষণ পরে 

যখন নিউটনের ধ্যানভঙ্গ হইল, তাহার মনে পড়িল মধ্যাহ্নের আহার 
করেন নাই; ' তখন তিনি খাইতে বসিয়া ঢাকনী তুলিলেন, কিন্ত 
খাদ্যাবশিষ্ট কেবলমাত্র হাড় রহিয়াছে দেখিয়া মনে করিলেন কখন 
খাইয়াছেন ভুলিয়া গিয়াছেন এবং লজ্জিত হইয়া তাড়াতাড়ি সেখান 
হইতে উঠিয়া গেলেন। ইহাকে বলে একনিষ্ঠা ও একাগ্রতা। পূর্বেই 
বলিয়াছি যে, প্রায় সহস্ৰ বৎসর পুর্বে এক ভারতীয় রাসায়নিক বলিয়া- 
ছিলেন অন্যুন বার বৎসর কাল এই বিদ্যায় একাগ্রতার সহিত চর্চা না 
করিলে প্রতিষ্ঠা লাভ করা যায় না। এখন এক ধুয়া উঠিয়াছে, এমন 
কি, এক বাঁধি গৎ শুনা যায় যে, আমাদের এসব করিবার দরকার 
নাই, হাত-পা গুটাইয়া চুপ করিয়া থাকিলেই চলিবে, যেহেতু আমরা 
আধ্যাত্মিকতায় পরিপূর্ণ_এসব যুরোপেই সাজে, কারণ তাহারা 
সম্পূর্ণ জড়বাদী ( materialistic ) | যে সমস্ত মহাপুরুষদের জ্ঞান 
পিপাসার কথা উল্লেখ করিলাম তাহাদের তন্ময়ত্ব ও একাগ্রচিত্ততার 
ভিতর কতদূর অর্থকরী তৃষ্ণা ছিল তাহা আপনার! বিচার করুন। 

আমাদের লেখাপড়া, মনে হয় যেন মা সরস্বতীর সঙ্গে ফাকিজুকি 
বা লুকোচুরি খেল1। কোন রকমে বিশ্ববিদ্যালয়ের একটি ছাপ 
পাইলেই হইল। যাহা হউক আর অবসাদ ও নিরাশায় কাহিনী 
বিবৃত করিয়া আপনাদের মহামূল্য সময়ের অপচয় করিব না 
বিশেষতঃ আমার সমক্ষে অনেক যুবক দেখিতেছি_ধাহারা দেশের 
ভাবী আশার স্থল-_তাহাদের উৎসাহ অনলের উপর শীতল বারি 
প্রক্ষেপ করিব না__বরং দেখিতেছি অমানিশার অবসান হইয়াছে_পুর্ব- 
দিকে অরুণের রক্তাভ রেখা উঠিতেছে-_ভারতসস্তানগণের প্রতিভার 
উন্মেষ হইতেছে, তাহারা কিছু কিছু মৌলিক গবেষণার পরিচয় দিতে 
আরম্ভ করিয়াছেন। 

বিনা কারণে আমাদের পুণ্যভূমি বাল্মীকি ও ব্যাস, কালিদাস ও 
ভবভৃতি, শঙ্করাচার্য্য ও রামানুজ, নাগাজ্ভুন ও যশোধর, বরাহমিহির ও 
ভাস্কর এবং আধুনিক সময়ের রামমোহন, কেশবচন্দ্র ও বিবেকানন্দের 

জন্মভূমি বলিয়া ভগবান্‌ কর্তৃক অনুগৃহীত হয় নাই। হে ভারতের 
বর্তমান বংশধরগণ ! আশা করি তোমরাও তোমাদের নির্দিষ্ট কার্য্য- 
সাধন করিতে পরাজ্ুুখ হইবে না। যশঃসৌরভে আমোদিত অতীত 
যুগের হ্যায় ভবিষ্যতেও আমাদের এই প্রিয় জন্মভূমি উন্নত মস্তকে 
জগৎসভায় একটু সম্মানের আসন পাইবার যোগ্য বিবেচিত হইবে 
কিনা তাহা তোমাদের উপরই সম্পূর্ণ নির্ভর করিতেছে। 

জার্নানীতে বাঙালী বৈজ্ঞানিকের আদর 


শ্্রীমান মেঘনাদের বিষয় কিছু লিখিতে আমার বাধ বাধ ঠেকে । 
যদিও ইনি বি. এস্‌-সি. অধ্যয়ন কালে জ্ঞানদ্বরের সহপাঠী ছিলেন, 
কিন্ত গণিত শাস্ত্র ইহার প্রতিভা বিকাশের ক্ষেত্র। গণিতশীস্ত্মূলক 
পদার্থবিদ্যায় মৌলিক গবেষণায় জন্য কলিকাতা! বিশ্ববিদ্যালয় হইতে 
ডি. এস্‌-সি. উপাধি প্রাপ্ত হইয়া ইনি গত বৎসর লণ্ডনে যান। 
সেখানে কিছুকাল গবেষণা করিয়া সম্প্রতি জার্মেনীতে গিয়াছেন। ইনি 
হাল নাগাদ প্রায় বিশটি প্রবন্ধ প্রকাশিত করিয়া সম্প্রতি লণ্ডনে রয়্যাল 
সোসাইটীতে এষ্ট্রোফিজিক্‌স্‌ সম্বন্ধে যে প্রবন্ধ পড়েন, তাহা মুদ্রিত 
হইয়৷ আমার হস্তগত হইয়াছে। ইহাতে গ্রহ নক্ষত্রদিগের উপাদান 
ঘটিত অনেক রুহস্ত উদঘাটিত হইয়াছে। তাহা ছাড়া আইনষ্টাইনের 
আপেক্ষিকতা ( Relativity ) তত্ব পদার্থবিজ্ঞানের অন্তান্য বিষয়ে 
প্রয়োগ করিয়া ইনি অসাধারণ কৃতিত্বের পরিচয় দিয়াছেন। ই'হার 
_ প্রতিভার পরিচয় এক নিশ্বাসে দেওয়া যায় না। 1755108 নামক 
পত্রিকার অধ্যাপক গ্রুট এই বিষয়ে যে মন্তব্য লিখিয়াছেন, এখানে 
তাহার কয়েকটি ছত্র মাত্র উদ্ধৃত করিলেই যথেষ্ট হইবে! 

“] wish to point to the fact that his is the houour 
of being the first to Introduce the theory of selective 
radiation pressure as a possible explanation for the 
phenomeana in the outer layer of the sun.” 

“অর্থাৎ গৃঢ়তত্ব উদঘাটন বিষয়ে অভিনব ব্যাখ্যা প্রদান করিয়া 
জয়মাল্যের তিনিই অধিকারী হইয়াছেন” 

মুযুনিক বিশ্ববিদ্যালয়ের অধ্যাপক 99871621510 পদার্থবিদ্যার 
আলোচনার জন্য প্রসিদ্ধ। তিনি মেঘনাদের প্রবন্ধ পাঠ করিয়া এত 
মুগ্ধ হইয়াছেন যে, মেঘনাদকে তাহার গবেষণা বিষয়ে বক্তৃতা দিবার 

জন্য নিমন্ত্রণ করিয়াছেন । এস্থলে ইহাও বক্তব্য যে ছাত্রাবস্থা হইতেই 
মেঘনাদ জার্মান ভাষায় পাণ্ডিত্য লাভ করিয়াছেন। ইহা বলিলেই 
গণিত ও জ্যোতিফমূলক পদার্থ বিদ্যায় শ্রীমান মেঘনাদের সমকক্ষ 
ভারতবর্ষে কেহ আছেন কিনা আমি জানি না। তাহার অসামান্য 
কৃতিত্বের পরিচয় ভবিষ্যতে দিবার ইচ্ছা ররিল। 

শ্রীমান নীলরতন, ‘জ্ঞানদ্বয়’% ও. মেঘনাদ প্রভৃতি যে সমস্ত' 
মৌলিক তত্ব উদঘাটন করিয়া যশস্বী" হইয়াছেন, তাহার সমস্তই 
প্রেসিডেন্সী কলেজে ও কলিকাতা বিশ্ববিদ্যালয়ের বিজ্ঞান কলেজে 
অনুষ্টিত।- এতদিন একটা অন্ধ সংস্কার ছিল যে, বাঙ্গালার মাটি, 
বাঙ্গালার, হাওয়ায় বৈজ্ঞানিক গবেষণা জন্মায় না। কিন্তু ইহার! 
কয়জন আমাদের দেশের যুবকবর্গের নিকট একট! আদর্শ উপস্থাপিত 
করিতেছেন । মেঘনাদ ও জ্ঞানেন্দ্রন্দ্র লণ্ডন বিশ্ববিদ্যালয়ে ডি. এস-সি. 
উপাধি উপেক্ষা করিয়াছেন। তাহারা যতগুলি গবেষণা মূলক 
প্রবন্ধ রচনা করিয়াছেন, তাহার ভগ্নাংশ মাত্র দাখিল করিলেই সেই 
বিশ্ববিদ্যালয়ের ডি. এস-সি. উপাধি পাইতেন, কিন্তু ইহারা মনে করেন 
যে, তাহাতে নিজ বিশ্ববিদ্যালয়ের উপাধির অবমাননা করা হয়। 
ইহার কারণ আরও বুঝাইতেছি। এবার আমি দেখিয়া আসিলাম' 
লণ্ডন, কেম্বিজ ম্যা্চেষ্টার; লীড্‌স প্রভৃতি বিশ্ববিদ্যালয়ে অনেক 
বিদেশীয় ছাত্র ( বিশেষতঃ জাপানী ছাত্ৰ ) নিজ নিজ বিষয়ে মৌলিক. 
গবেষণা করিতেছিলেন ইহারা সকলেই আপন আপন দেশে তাহাদের 
আলোচ্য: বিষয়ে ইত্িপূর্বেই - কাজ করিয়াছেন; - তবে বিদেশে 
আসিয়াছেন--সেই:৷!সেই বিষয়ে খাহার! “মহামহোপাধ্যায় তাহাদের 
ব্যাক্তিত্বের নিকট হইতে উদ্দীপনা "সংগ্রহের জন্য । এই অভিপ্রায়ে 


* জ্ঞানঘয় অর্থাৎ জ্ঞানেন্দ্রনাথ মুখোপাধ্যায় ও জ্ঞানেন্দ্রন্র ঘোষ। আর 
একজন জ্ঞান অর্থাৎ জ্ঞানেন্্রনাথ রায় এম. এস-সি. সম্প্রতি যে সমস্ত প্রবন্ধ' 
প্রকাশিত করিয়াছেন ও করিতেছেন তাহাতে বুঝা যায় যে, তিনিও তৃতীয় স্থান, 
অধিকার করিয়া জানঘয়ের অন্তদূক্তি হইবার দাবীদার হইয়াছেন । 

কেহ ২৩ বৎসর একস্থানে থাকেন, কোথাও তিনমাস কোথাও ছয়মাস' 
মাত্র। ইহাদিগকে যদি জিজ্ঞাসা করা যায়, আপনি কি অমুক বিশ্ব 
বিদ্যালয়ের আচার্য্য উপাধি ( Doctorate ) লইবার জন্য এখানে 
কাজ করিতেছেন? তাহা হইলে বিরক্ত হইয়া উত্তর দেন__“ওকি 
কথা বলেন মহাশয়! আমাদের নিজেদের বিশ্ববিদ্যালয়ের উপাধি 
কোন্‌ অংশে হীনতর ?” 


বাংলাদেশে প্রতিভাশালী যুবকের অভাব নাই, কিন্তু আক্ষেপের' 
বিষয় ইহারা বিশ্ববিদ্যালয়ের একটি উচ্চ উপাধি বাঁ ছাপ পাঁইলেই 
বিদ্যার চরম সীমায় উপনীত হইয়াছেন বলিয়া মনে করেন। একটি 
চাকরি লইয়া পলাইবার জন্য ব্যতিব্যস্ত হয়েন; পৃথিবীর জ্ঞানভাণ্ডারে 
যে আমাদেরও কিছু দিবার আছে, তাহা ভুলিয়া যান। ভুলিয়া 
যান যে, নিউটন মাধ্যাকর্ষণের নিয়মাবলী উদ্ঘাটন করিয়াও শেষ 
জীবনে বলিয়াছিলেন__“আমি বেলাভূমি হইতে উপল খণ্ডের সঙ্কলন 
করিতেছি। জ্ঞানমহা্ণৰ পুরোভাগে অক্ষুপ্ন রহিয়াছে!” আমরা বত্রিশ 
কোটি ভারতবাসী, ইহার মধ্যে ত্রিশজনও মৌলিক গবেষণায় বিশেষত্ব 
দেখাইয়াছেন কি না সন্দেহ। কিন্তু জাপান কত ক্ষুদ্র দেশ, লোক- 
সংখ্যাও ৬ কোটির অধিক হইবে কি না সন্দেহ; কিন্ত বহু জাপানী 
পণ্ডিত উদ্ভিদ্বিদ্য, ভূতত, পদার্থবিদ্যা, চিকিৎসাশাস্ত্র প্রভৃতিতে . 
মৌলিকত্ব দেখাইয়া জগৎকে মোহিত করিতেছেন। কাজেই জাপান 
বিজ্ঞান জগতে উচ্চ ও আদৃত স্থান অধিকার করিয়াছে । আমাদের 
দেশে যে কয়জনমাত্র এই ক্ষেত্রে খ্যাতিলাভ করিয়াছেন, অঙ্গুলি নির্দেশ 
দ্বারা তাহাদিগকে গণনা করা যায়। 

“সর্ব জয়মন্বিয়েৎ পুত্রাৎ শিষ্যাৎ পরাজয়ম্‌ 1? হয়ত আমার' 
জীবনে আমার এই ইচ্ছার সফলতার দিন আমিয়াছে। আমার এই 
প্রিয় শিষ্যগণের গর্ভধারিণীগণ ধন্যা বঙ্গ জননীগণ যাহাতে এই প্রকার 
রত্ন প্রসবিনী হন, ইহাই আমি জগদীশ্বরের নিকট কামনা করি। 


৭৫ 


বঙ্গসাহিত্যে বিজ্ঞান 


“......আমার স্বতঃই মনে হয় আমাদের এই অধোগতির কারণ 
পুরাতনের প্রতি এক অস্বাভাবিক ও অনেক সময়ে অহেতুক আসক্তি 
ও অপরাপর জাতির গুণাবলীর প্রতি বিদ্বেষ ও অগ্রাহোর ভাব। 
এন্থানে অবশ্য স্বীকার্য্য যে, আমাদের পূর্বপুরুষগণের আচার পদ্ধতি 
ও শিক্ষা অনেক সময়ে বর্তমান সভ্যজাতিগণের আচার পদ্ধতি হইতেও 
শ্রেষ্ঠ ছিল এবং সে সমুদয়ের প্রতি ভক্তিবিহীন হওয়া মূঢ়তার লক্ষণ 
সন্দেহ নাই। কিন্তু কালের পরিবর্তনে অনেক বিষয়ের আমূল পরিবর্তন 
সংঘটিত হইয়াছে_যেমন বাহ্যিক জগতে তেমনই মানসিক রাজ্যে । 
এ স্থানে প্রশ্নটি একটু বিশদ ভাবে আলোচনা করা কর্তব্য। আমি 
'আশঙক্কিত হইতেছি, পাছে কাহারও মনে অগ্রীতি সঞ্চার করিয়া ফেলি; 
কিন্তু যদি স্বাধীন চিন্তা মাত্রেরই পৈতৃক সম্পত্তি হয়, তাহা হইলে 
আমাকে বলিতেই হবে যে, পরকীয় শিক্ষা ও জ্ঞানের গ্রহণেচ্ছা 
'আমাদের আদৌ নাই? যদি থাকিত তাহা! হইলে অন্ততঃ বিজ্ঞান বিষয়ে 
বর্তমান ইয়োরোপ ও আমেরিকা আমাদের অনুকরণীয় হইত। এই 
প্রাচ্য এবং প্রতীচ্য শিক্ষার সংমিশ্রণের উপরেই আমার মতে ভাবী 
ভারতের সমৃদ্ধি নির্ভর করিতেছে। যে জাপান ত্রিংশবর্ষ পূর্বে ঘোর 
তমসাচ্ছন্ন ছিল, জগতে যাহার অস্তিত্ব ( ওঁতিহাসিক হিসাবে ) সন্দেহের 
বিষয় ছিল সেই জাপান পাশ্চাত্য শিক্ষা জাতীয় শিক্ষার সহিত 
সংযোজন করিয়া আজ কি এক অভিনব ক্ষমতাশালী জাতি হইয়া 
এশিয়ার পূর্ব প্রান্তে বিরাজ করিতেছে। 

এখন জ্ঞানজগতে যেনন তুমুল সংগ্রাম পাখিব জগতেও ততোধিক। 
পতনের দ্বারা পুরাতনের সংস্কার করিতেই হইবে, নচেৎ ভয় হয় ভারত- 
ভাগ্য-রৰি প্রভাতাকাশে উঠিয়াই অস্তমিত হইবে। 

এখন বৈজ্ঞানিক পরিভাষা সম্বন্ধে আমরা কিছু আলোচনা করিব । 

জাপানীরা জাম্মানী ও রুষিয়ার ন্যায় যাবতীয় বৈজ্ঞানিক তত্ব মাতৃভাষায় 
প্রচার করিতে সক্ষম হন নাই। তীহারা মধ্যপথ অবলম্বন করিয়াছেন, 
অর্থাৎ মৌলিক গবেষণাসমূহ ইংরাজি ও জার্মান ভাষায় প্রকাশিত 
করেন, কিন্তু জনসাধারণের মধ্যে যাহাতে বিজ্ঞানের নানাবিধ মুলতব্ব 
প্রচার হইতে পারে তজ্জন্ত মাতৃভাষা অবলম্বন করিয়াছেন। ইউরোপীয় 
জাতিদিগের মধ্যে ভাষাগত পার্থক্য থাকিলেও বৈজ্ঞানিক পরিভাষা 
প্রায় একই। সমস্ত বৈজ্ঞারিক জগতে একই পরিভাষা হইলে যে 
কতদূর সুবিধা! হয় তাহা নির্ণয় করা যায় না। জাপানীরা এই স্থুবিধাটুকু 
হৃদয়ঙ্গম করিয়াই মধ্য পথ অবলম্বন করিয়াছেন; আমাদের তাহাই 
অবলম্বনীয়, কেননা উক্ত জাতির অবস্থার সহিত আমাদের অবস্থার 
বিশেষ সৌসাদৃশ্য বর্তমান । 

ইতিমধ্যে বৈজ্ঞানিক পরিভাষ! স্থজন করা সাহিত্য সম্মেলনের 
একটি প্রধান কর্তব্য হইয়া দ্রাড়াইয়াছে। আহ্লাদের বিষয় কয়েক 
বৎসর যাবৎ সাহিত্যপরিষদ এ বিষয়ে যত্রুবান হইয়াছেন এবং শ্রীধুক্ত 
রামেন্দ্সুন্দর ত্রিবেদী ও শ্রীযুক্ত যোগেশচন্দ্র রায় প্রভৃতি মহোদয়গণ 
তজ্জন্ পরিশ্রম করিতেছেন। শ্রীযুক্ত জগদানন্দ রায় সাময়িক পত্রিকায় 
যে সকল বৈজ্ঞানিক প্রবন্ধ লিখিয়াছেন ও লিখিতেছেন, তাহাতেও 
এ বিষয়ে সহায়তা হইতেছে। নাগরীপ্রচারিণী সভা ভূগোল, 
খগোল, অর্থনীতি, পদার্থ বিদ্যা, রসায়ন বিদ্যা প্রভৃতি ঘটিত বৈজ্ঞানিক 
পরিভাষা সংকলন করিয়াছেন। পরলোকগত জগন্নাথ স্বামী তেলেগু 
ভাষায় রসায়ন শাস্ত্র বিষয়ক একখানি পুস্তক প্রচার করিয়াছেন ও 
তাহাতে সংস্কৃত মূলক অনেক পরিভাষা ব্যবহৃত হইয়াছে। সম্প্রতি 
Vernacular Text Committee বাংলা বৈজ্ঞানিক পরিভাষার 
সংকলন করিয়াছেন, এবং আশা করা যায় সাহিত্য সম্মিলনও এই 
অধিবেশনে একটি বিশেষজ্ঞের সমিতি (Committee of experts) 
নিয়োজিত করিয়া কি ভাবে পরিভষা গৃহীত হইবে তাহার নিষ্পতির 
উপায় বিধান করিবেন। 

বর্তমান সাহিত্য সন্মিলনের অনুষ্ঠাতাগণ বাংল! সাহিত্যকে সাধারণ 
সাহিত্য ও বৈজ্ঞানিক সাহিত্য এই ছুই ভাগে বিভাগ করিয়। শেষোক্ত 
বিভাগের কার্য্যক্ষেত্র British Association for the Advance- 
ment of Learning and Science-এর আদর্শে যে অপেক্ষাকৃত 
সঙ্কীর্ণ বিভাগে বিভক্ত করিয়াছেন তাহা সদ্যুক্তি বলিয়া বোধ হয়। 
মানবতত্ব (Anthr০চ০l০৪y ), পুরাতত্ব ইতিহাস, লোকতন্ব 
(t॥৷॥০l০৪7y ) ভূগোল, পদাৰ্থবিদ্যা, রসায়ন বিদ্যা, উদ্ভিদ 
বিদ্যা, প্রভৃতি বিষয় আলোচনা হইয়া যাহাতে তৎ তং বিষয়ক গ্রন্থ 
-বাঙুল। ভাষায় প্রচারিত হয়, তজ্জন্য আমাদিগকে সচেষ্ট হইতে হইবে। 
আশা করি এই অধিবেশনে “রাজসাহী বিভাগের লোকতন্ব সম্বন্ধে 
ছুই একটি সারবান প্রবন্ধ পঠিত হইয়া ইহার স্থচনা, হইবে। অত্যন্ত 
আহ্লাদের বিষয় এই যে, রাজসাহীর দুইজন কৃতবিদ্য সন্তান পুরাতত্ব 
ও ইতিহাস বিষয়ে নূতন পথ দেখাইয়া আমাদের আন্তরিক কৃতজ্ঞতা 
ও সম্মানের পাত্র হইয়াছেন। বাঙালী যে স্বাধীনভাবে চিন্তা করিয়া 
ইতিহাস রচনা করিতে সক্ষম, সিরাজদ্দৌলা। প্রণেতা শ্রীযুক্ত অক্ষয়কুমার 
“মৈত্ৰেয় তাহার সাক্ষ্যপ্রদান করিয়াছেন। আমার বন্ধু, অধ্যাপক 
শ্রীযুক্ত যছুনাথ সরকার ইয়োরোপ ও ভারতবর্ষের নান! স্থান হইতে বহু 
ছুলভি পারসী পুঁথি সংগ্রহ করিয়াছেন, এবং সেই সকল মন্থন 
করিয়া রত্রাবলী আহরণ .করিতেছেন। তিনি যে সমুদ্রয় বিবরণ 
লিখিতেছেন, তাহা পাঠ করিতে করিতে আমি অনেক সময়ে আত্ম- 
বিস্মৃতি লাভ করিয়াছি, এবং নিজেকে কল্পনায় অনেক সময়ে ওরঙ্গজেব 
বাদসাহের সমকালীন বলিয়া! মনে করিয়াছি। তিনি দীর্ঘজীবী লইয়া 
এইরূপ মহৎকার্ষ্যে ব্যাপৃত থাকেন এবং মোগল রাজ্যের বিশাল 
ইতিহাস, লিখিয়া মাতৃভাষার সৌষ্ঠব সাধন করেন- ঈশ্বরের নিকট 
ইহাই আমাদের আন্তরিক প্রার্থনা । আমাদিগের সম্মেলনের একজন 
 উদযোক্তা শ্রীযুক্ত শশধর রায় মহাশয় “মানব-সমাজের ক্রমবিকাশ’ 
“প্রভৃতি শীর্ষক যে সকল প্রবন্ধের অবতারণা করিয়াছেন, তত্ধারা 

বাঙলা সাহিত্যের একটি অভাব মোচন হইবার সুচনা হইয়াছে । আজ 
আমরা নূতন জাতীয় জীবনের প্রাসাদের প্রথম সোপানে দণ্ডায়মান । 
পাঁচ বৎসর পূর্বে যে দেশে “জাতীয় জীবন’ ইত্যাদি আশা ও উৎসাহের 
কথা অলীক ও কৰি কল্পনা প্রস্থৃত উন্মাদোক্তি বলিয়া বিবেচিত হইত, 
যে দেশ স্বদেশপ্রেম বলিয়া কথা বহু শতাব্দী যাবৎ বিস্মৃত ছিল, যে 
দেশ মাতৃভাষা ভুলিয়া এতদিন বৈদেশিক: ভাষাকে. শিক্ষা, ও জ্ঞানের 
দ্বার বিবেচনা করিত, সেই দেশে আজ কি:এক অপূর্ব ভাব আসিয়া 
মৃত প্রাণকে কি এক অমৃত বারি সিঞ্চন করিয়া সঞ্জীবিত করিল ! যে 
যুবকগণের কাষ্ঠহাসি দর্শনে পূর্বে আশঙ্কার উদ্রেক হইত, যে দেশের 
প্রৌঢুগণের মিতব্যায়িতা আত্মপ্রব্চনা-মূলক বলিলেও অত্যুক্তি হইত 
না, আজ কি অপূর্ব ঈশ্বরপ্রেরিতভাবে_ অনুপ্রাণিত হইয়া সেই যুবক 
সরসবদনে কর্মক্ষেত্রে অবতীর্ণ হইল, সেই প্রৌঢ় ব্যক্তি লোকসেবার 
জাতীয় শিক্ষায় অকাতরে বহু কষ্টসঞ্চিত অর্থ নিয়োগ করিল। ইহা 
ভাবিলেও কি প্রাণে শক্তি সঞ্চারিত হয় না? ছুই বৎসর পূর্বেষে 
বাঙালী যুবক পিতামাতার স্মেহক্রোড় ত্যাগ করিয়া. অথব| নবপরিদীতা 
ভাধ্যাকে ছাড়িয়া বৈদেশিক বিজ্ঞান ও সাহিত্য অধ্যয়নের জন্য 
দুরদেশে যাইতে কুষ্ঠিত হইত, আজ জানি না কি এক অৃষ্টপূর্ব, 
অচিন্ত্যপূর্ব, অশ্রতপূর্ব ভাবে প্রোৎসাহিত হইয়া জন্মভূমিকে গৌরবান্বিত 
করিতে সেই যুবক বিদেশ যাত্রা করিল। : তাই বলিতেছিলাম আমরা 
জাতীয় জীবনের সোপানে আজ দণ্ডায়মান_-আজ সন: আশা নূতন 
উদ্দীপনার দিন | 

বাঙলার এমন দীনহীন কাঙাল, হতভাগ্য কে আছে: রা যে 
আজ বিধাতার মঙ্গলময় আহ্বানে আহুত হইয়া! মাতৃভূমির ও মাতৃভাষার 
আরতির জন্য নৈবেদ্যোপচার লইয়া সমুপস্থিত না হইবে? ধনি! 
তুমি তোমার অর্থ লইয়া, বলি! তুমি তোমার বল লইয়া বিদ্বান ! 
তুমি তোমার অঞ্জিত বিদ্যা লইয়া, সকলে সমবেত হও ! 

আজ আমরা যুগসন্ধি স্থলে দণ্ডায়মান। সমস্ত ভারত আজ 

আমাদ্রিগের দিকে সোৎসাহনেত্রে চাহিয়া রহিয়াছেন, স্বর্গ হইতে 
পিতৃপুরুষ আমাদের কার্যাবলী লক্ষ্য করিতেছেন। আজ আমরা 
জাতীয় জীবনের এমন এক স্তরে দণ্ডায়মান, যেখানে আমাদের সম্মুখে 
দুইটি মাত্র পথ, একটি অনন্ত অমরত্বের, অপরটি অনন্ত অকীতির, মধ্য- 
পধে আর কিছু নাই। আজ যদি আমরা তুচ্ছ আরামে মজিয়া 
ভবিষ্যৎ প্রেরিত এই মহাভাব উপেক্ষা করি, ভবিষ্যৎ বংশাবলী 
আমাদিগকে বিশ্বাসঘাতক উপাধিতে কলঙ্কিত করিবে, ভারতাকাশের 
উদীয়মান রবি উবার উন্মেষেই হায় আবার অস্তমিত হইহে। 

কিন্ত আজ আশার দিন আজ উদ্দীপনার যুগ । বাঙলা এ আহ্বান 
উপেক্ষা, করে নাই--সতীশচন্দ্র ও রাধাকুমুদের ন্যায় বিদ্বান ও 
বিদ্যোৎদাহী যুবক, সুবোধচন্দ্ৰ ব্রজেন্্রকিশোর, সূর্য্যকান্ত, মণীন্দরচন্দ 
তারকনাথ, যোগেন্দ্রনারায়ণ প্রভৃতি ধনাঢ্যগণ যে দেশের জাতীয় শিক্ষার 
জন্য বদ্ধপরিকর ও যুক্তহস্ত, সে দেশ নিশ্চয়ই উঠিবে__সে দেশের 
ভাষ! ও বিজ্ঞান কখনই উপেক্ষিত থাকিবে নাঁ। যাহাতে অধীতবিদ্যা 
বিজ্ঞানবিদ ছাত্রগণ বৃত্তিলাভ করিয়া অন্নচিন্তা হইতে মুক্তিলাভ করিতে 
পারে ও অনন্যমনে বিজ্ঞান চর্চায় নিযুক্ত থাকিয়া বাঙলা ভাষার ও 
বাঙলা দেশের সেবায় মনপ্রাণ নিয়োগ করিতে পারে, এমন উপায় 
নির্ধীরণ করুণ। সৌভাগ্যক্রমে এখন কৃতিবিদ্য ও নিষ্ঠবান ছাত্রের 
অভাব নাই। তাহারা বিলাস বিভ্রমের প্রত্যাশী নহেন, যাহাতে 
তাহাদের সাংসারিক অভাব মোচন হয় ও তাহারা একান্তভাবে বিজ্ঞান 
সেবায় ব্রতী হইতে পারেন, তাহার ব্যবস্থা করুন। জ্ঞান জাতীয় 


জীবনের উৎদ। এই উৎসের পরিপুষ্টি সাধনের জন্য আবার ভারতে 
নিষ্কাম জ্ঞানচর্চা প্রবর্তিত হউক ৷” 


